
Forord 


Denne boken er den tredje publikasjonen av resultater fra TALIS 2018- 
studien, hvor noen av hovedresultatene fra studien utforskes i mer dybde 
enn var mulig i de to kortrapportene som ble publisert i desember 2019 
og mars 2020. 

Boken er et samarbeidsprosjekt mellom forskere fra Institutt for lærer- 
utdanning og skoleforskning (ILS), «Centre for Educational Measurement» 
(CEMO) og Institutt for spesialpedagogikk (ISP), alle ved Universitetet i 
Oslo og Nordisk institutt for studier av innovasjon, forskning og utdan- 
ning (NIFU). ILS og NIFU gjennomforte selve studien og datainnsam- 
lingen på oppdrag fra Utdanningsdirektoratet. TALIS-studien har vært 
gjennomført av OECD tre ganger: i 2008, 2013 og sist i 2018. Det spesielle 
ved denne studien er at den setter søkelyset på lærere på ungdomstrinnet 
og deres skoleledere, og utforsker deres arbeidsforhold, kompetanseutvik- 
ling, veiledning, praksis og skolenes miljø. I 2018 deltok 48 land i studien. 
Nærmere beskrivelse av studiens organisering kan leses om i kapittel 1 i 
denne boken. 

I undertittelen til boken har vi lagt vekt på at gode relasjoner i skolen 
kanskje er et av de viktigste elementene i en god skole, noe som frem- 
mer både læring hos elevene og, ikke minst, trivsel og arbeidsglede blant 
lærere og skoleledere. I mange andre internasjonale studier har norsk 
skole vist seg å være karakterisert av gode relasjoner, noe som taler for at 
skolen burde lykkes i å gi sine elever et godt grunnlag for videre utdan- 
nelse og arbeid. Men TALIS-studien viser også noen aspekter som kan 
forbedres vesentlig. Blant annet synes støtten til nye lærere å være mang- 
lende i norsk skole, og det trengs bedre kunnskaper om integrering av 
IKT i undervisningen samt økt kunnskap om undervisning av elever 
med særlige opplæringsbehov. Noe av dette utforskes i denne boken. En 
sammenfatning av hovedresultatene fra de to kortrapportene finnes i 
kapittel 1. 


FORORD 


Det har tatt forholdsvis lang tid 4 fa denne antologien publisert, blant 
annet pa grunn av forsinkelser forarsaket av koronapandemien, men ogsa 
fordi noen medarbeidere har sluttet og andre har gatt av med pensjon. To 
sentrale medarbeidere ma nevnes her, forst Inger Throndsen pa ILS, som 
var prosjektleder for TALIS 2018 og gjorde en fenomenal jobb i a gjen- 
nomfore studien pa beste mulige mate. Tone Cecilie Carlsten fra NIFU 
jobbet ogsa i prosjektet fra begynnelsen og har deltatt aktivt i bade de 
to kortrapportene og ogsa i denne boken. Disse to medarbeiderne far en 
kjempestor takk fra redaktoren og uten dem hadde ikke disse resulta- 
tene vert mulige. Det er ogsa mange forfattere som har bidratt til denne 
boken, hovedsakelig fra ILS, og de far også redaktørens største takk for 
innsatsen. ILS og Utdanningsdirektoratet har også gjort det mulig å gjen- 
nomføre denne studien og uten støtten fra begge to hadde ikke dette vært 
mulig. De får vår største takknemmelighet for sine bidrag. 


Oslo i mars 2021 


Julius K. Björnsson 


KAPITTEL 1 


Hovedfunn fra TALIS 
2018-undersøkelsen 


Tone Cecilie Carlsten 


Nordisk institutt for studier av innovasjon, forskning og utdanning 
(NIFU) 


Inger Throndsen & Julius Kristjan Björnsson 
Institutt for lærerutdanning og skoleforskning, Universitetet i Oslo 


TALIS - Teaching and Learning International Survey - er OECDs inter- 
nasjonale undersøkelse om undervisning og læring. Studien er en spørre- 
skjemaundersøkelse rettet mot lærere og skoleledere, der formålet er å 
belyse viktige sider ved læreres yrkesutøvelse og kompetanseutvikling i 
tillegg til forhold ved skolen som anses som viktig for elevenes læring. 

TALIS 2008 var den første internasjonale undersøkelsen som foku- 
serte på læreres og skolelederes arbeidssituasjon. Både da og i de to senere 
undersøkelsene (i 2013 og i 2018) har TALIS vært et verktøy for å under- 
søke hvordan det er å være lærer og skoleleder på ungdomstrinnet når det 
gjelder muligheter og begrensninger for kompetanseutvikling, klasse- og 
skoleledelse, tidsbruk, lærernes undervisningssyn og undervisningsprak- 
sis, veiledning, tilbakemelding til lærere og skolens miljø. Dette betyr at 
lærere og rektorer gjennom sin deltakelse i TALIS-undersøkelsen bidrar 
med viktige innspill til kunnskapsgrunnlaget for norsk skole. 

TALIS ble gjennomført for tredje gang våren 2018, med deltakelse fra 
til sammen 48 land. Alle de nordiske landene deltok. De to første rundene 


Sitering av denne artikkelen: Carlsten, T. C., Throndsen, I. & Björnsson, J. K. (2021). Hovedfunn fra TALIS 
2018-undersøkelsen. I J. K. Björnsson (Red.), Hva kan vi lære av TALIS 2018? Gode relasjoner som grunnlag 
for læring (Kap. 1, s. 9-19). Cappelen Damm Akademisk. https://doi.org/10.23865/noasp.123.ch1 

Lisens: CC BY-NC-ND 4.0. 


KAPITTEL 1 


av studien ble gjennomført i 2008 og 2013. Undersøkelsen gjør det mulig 
å sammenligne forhold i norsk skole med forholdene i andre land. Dette 
bidrar til å kaste lys over sider ved norsk skole som ikke kommer frem 
i en nasjonal undersøkelse. Resultatene fra TALIS 2008 og TALIS 2013 
har vært en viktig del av kunnskapsgrunnlaget for myndighetenes poli- 
tikkutforming i skolesektoren. 

TALIS er initiert og organisert av OECD, mens gjennomføringen av 
undersøkelsen er ivaretatt av et konsortium bestående av International 
Association for the Evaluation of Educational Achievement (IEA) og 
Statistics Canada. Studien er utviklet i et samarbeid mellom OECD, 
det internasjonale konsortiet, forskere og deltakerlandenes utdannings- 
myndigheter og lærerorganisasjoner. I Norge er det Utdanningsdirek- 
toratet som har ansvaret for TALIS-undersøkelsen, mens Institutt for 
lærerutdanning og skoleforskning (ILS) ved Universitetet i Oslo har fått 
oppdraget med å gjennomføre datainnsamling, analyse av data og rap- 
portering av resultater. ILS samarbeidet med Nordisk institutt for stu- 
dier av innovasjon, forskning og utdanning (NIFU) om TALIS 2018. 
NIFU har hatt hovedansvaret for de to foregående gjennomføringene av 
TALIS-undersøkelsen. 

Norske resultater fra TALIS 2018 er tidligere publisert i to kortrapporter: 


e Inger Throndsen, Tone Cecilie Carlsten & Julius Kristjan Björnsson 
(2019). TALIS 2018 - Første hovedfunn fra ungdomstrinnet. Institutt 
for lærerutdanning og skoleforskning, Universitetet i Oslo. 

e Tone Cecilie Carlsten, Inger Throndsen & Julius Kristjan Björnsson 
(2020). TALIS 2018 — Flere hovedfunn fra ungdomstrinnet. Institutt 
for lærerutdanning og skoleforskning, Universitetet i Oslo. 


I disse rapportene gjøres det også rede for arbeidet med spørreskjemaene, 
utvalg og gjennomføring. 


Sammenfatning av hovedfunn 


Utgangspunktet for OECDs definisjon av profesjonalitet i skolen kan 
visualiseres ved hjelp av figur 1 (OECD, 2020). Som det går frem av 

Tilfredshet med jobben 


Figur 1 Fem hovedområder i TALIS 2018-undersøkelsen (oversatt og justert fra OECD, 2020). 


figuren, er profesjonsbegrepet i TALIS inndelt i fem ulike områder. I 
presentasjonen av resultatene fra TALIS 2018 tas det utgangspunkt i 
denne inndelingen. 


Område 1: Profesjonskunnskap, kompetanse og 
praksis 


Gode relasjoner og høy trivsel. TALIS 2018 viser at norske ungdomssko- 
ler kjennetegnes ved gode personlige relasjoner. De aller fleste lærerne 
er enige i at lærere og elever vanligvis kommer godt overens, og at 
lærerne ved skolen har tillit til hverandre. Ni av ti lærere er tilfredse 
med arbeidsplassen sin, og kun én av ti ville byttet til en annen skole 
dersom det var mulig. Dette stemmer godt overens med resultatene fra 
tidligere runder av TALIS-undersøkelsen (Caspersen et al., 2014; Vibe 
et al., 2009). 

God klasseledelse. Ifølge TALIS 2018 er det god arbeidsro i norske 
klasserom. For eksempel svarer lærerne at i gjennomsnitt går 82 % av en 
typisk undervisningsøkt med til undervisning og læring, mens 10 % av 

tiden går til å holde ro i klasserommet. Dette skiller seg fra situasjonen i 
flere andre land hvor utviklingen har gått i motsatt retning. Ifølge nor- 
ske ungdomsskolelærere kommer også undervisningen raskt i gang når 
timen begynner. I TALIS 2008 svarte over halvparten av lærerne at det 
tar ganske lang tid å få roet ned elevene når timen begynner (Vibe et al., 
2009). Til sammenligning rapporterer kun 17 % av lærerne om at dette er 
et problem i TALIS 2018. Norge er det landet som kan vise til størst posi- 
tiv endring på dette området. 

Mot en mer læringsfremmende vurderingspraksis. Hele åtte av ti ung- 
domsskolelærere svarer at de ofte/alltid gir skriftlig tilbakemelding på 
elevenes arbeider i tillegg til å sette karakter. Gode skriftlige tilbakemel- 
dinger har en viktig funksjon ved at de kan gi elevene bedre innsikt i 
hvor de står faglig, og hva de bør vektlegge i det videre læringsarbeidet. I 
TALIS 2018 er Norge blant landene hvor en slik vurderingspraksis fore- 
kommer hyppigst. Det ble også registrert at lærerne i større grad enn tid- 
ligere involverer elevene i vurderingsarbeidet. 

Svak oppfølging av nyutdannede lærere. Det funnet fra TALIS 2018 som 
gir størst grunn til bekymring, er knyttet til skolens oppfølging av nyut- 
dannede lærere. Kun hver fjerde lærer med fem års erfaring eller min- 
dre svarer at de som nyutdannet deltok i et introduksjonsprogram som 
nytilsatt i skolen, og kun hver sjette nyutdannete lærer har en veileder 
til å støtte seg. Overgangen fra studenttilværelsen til utøvelse av lærer- 
jobben oppleves av mange som krevende. Ifølge internasjonal forskning 
er «turnover» spesielt høy blant nyutdannede lærere, og opplevelsen av 
manglende støtte trekkes ofte frem som hovedårsaken til at de forlater 
yrket. 

Rektorene har behov for bedre kunnskap om pedagogisk ledelse. Hver 
femte rektor svarer at de har «stort behov» for å bedre sin kompetanse 
innen lokalt læreplanarbeid. Omtrent like mange svarer at de har «stort 
behov» for bedre kunnskap om observasjon av undervisningen, hvordan 
de kan fremme samarbeid mellom lærerne samt å kunne gi konstruktive 
tilbakemeldinger. 

Lærerne har behov for bedre kunnskap om bruk av teknologi. Ifølge 
TALIS 2018 melder hver femte lærer om «stort behov» for bedre kunn- 
skap om å integrere IKT i undervisningen. En helhetlig satsing på IKT i 

skolen dreier seg ikke bare om innkjøp og drift av teknologi, men også at 
det etableres et system for opplæring og faglig støtte rettet mot pedago- 
gisk bruk. For å lykkes med integrering av digitale ferdigheter i undervis- 
ningen, er det ikke tilstrekkelig at IKT-utstyr er på plass. Det kreves også 
at lærerne besitter kunnskap om hvordan teknologi kan tas i bruk på en 
hensiktsmessig måte. 

Lærerne har behov for bedre kunnskap om undervisning av elever med 
særlige opplæringsbehov. I TALIS 2018 svarer hver sjette lærer at de har 
«stort behov» for å bedre sin kunnskap om undervisning av elever med 
særlige opplæringsbehov. Denne situasjonen understrekes ytterligere ved 
at nærmere hver femte rektor ser på mangel på lærere med slik kompe- 
tanse som en faktor som «i stor grad» hindrer skolen i å gi god under- 
visning. Behovet for økt kunnskap på dette feltet ble også fremhevet i 
rapporten fra TALIS 2008 (Vibe et al., 2009). 


Område 2: Kollegasamarbeid 


Et ungdomstrinn preget av sterk samarbeidskultur. Hele 95 % av norske 
lærere er enige i at det er en kultur for å støtte hverandre og samarbeide 
ved skolen deres. Dette bekrefter inntrykket av et godt samarbeidsklima 
i norsk ungdomsskole sett i forhold til andre land, noe som har holdt seg 
jevnt siden den første TALIS-undersøkelsen i 2008. Samarbeidet er i før- 
ste rekke preget av praktiske og koordinerende aktiviteter, slik som del- 
takelse på teammøter, utveksling av undervisningsmateriell og diskusjon 
om utviklingen til bestemte elever. Det har skjedd en positiv utvikling i 
Norge når det gjelder omfang av samarbeidsaktiviteter som å diskutere 
utviklingen til bestemte elever og å samarbeide med andre lærere ved 
skolen for å sikre felles standarder for elevvurdering. Fra TALIS 2013 har 
det også vært en økning i antall ungdomsskolelærere som har deltatt i 
faglig kompetanseutvikling sammen med kolleger. 

Svak tilbakemeldingskultur på ungdomstrinnet. Et hovedfunn fra 
TALIS 2008 og 2013 handlet om at norsk skole var preget av en svak 
kultur for faglige tilbakemeldinger til lærerne, men at det var en posi- 
tiv utvikling i perioden. TALIS 2018 viser at en noe større andel lærere 
med lang erfaring (dvs. de som har jobbet mer enn 5 år) har mottatt 

tilbakemelding pa jobben de utforer enn de som har jobbet 5 ar eller 
mindre. Selv om forskjellen ved forste oyekast ikke er veldig stor (89 % 
versus 84 %), er dette et noe uventet resultat, da en skulle forvente at 
uerfarne lærere har langt større behov for støtte i utførelse av jobben 
enn erfarne lærere har. 


Område 3: Ansvar og autonomi 


Lærere opplever stor grad av kontroll i jobben. Norske ungdomsskolelæ- 
rere oppgir at de i stor grad opplever å ha kontroll over egne kjerneopp- 
gaver. Hele 97 % mener de har kontroll over valg av fagstoff i planlegging 
og gjennomføring av undervisningen. Hele 98 % oppgir at de har kontroll 
over valg av metoder, mens 97 % har kontroll over vurdering av elevenes 
læring. Videre oppgir 94 % at de har kontroll over måter å irettesette elev- 
ene på, og en like stor andel mener de selv kan bestemme hvor mye lekser 
som skal gis. 

Norsk skole har en felles ansvarsforståelse. I alt 86 % av norske lærere 
oppfatter at skolen gir personalet muligheter til å ta del i beslutninger 
som angår skolen, og 80 % av lærerne mener at det hos dem finnes en 
kultur for delt ansvar i saker som angår skolen. TALIS 2018 viser også 
at 80 % av norske lærere mener de ansatte ved skolen deler et felles sett 
av oppfatninger om undervisning og læring, mens 84 % av skolelederne 
mener det samme. Sammenlignet med svar fra lærere i andre nordiske 
land er de norske lærerne mer enstemmige i at det er en slik felles for- 
ståelse. Det er noe mindre enighet blant norske lærere og skoleledere 
om ansatte ved egen skole håndhever regler for elevatferd likt for alle 
elevene ved skolen. 


Område 4: Tilfredshet med jobben 


Lærere føler ikke at yrket er verdsatt i samfunnet, og mange opplever stress i 
jobben. Kun hver tredje norske ungdomsskolelærer er enig i at lærerprofe- 
sjonen er verdsatt i samfunnet, og kun 24 % av lærerne er enige i at lærere 
blir verdsatt i media. Stress i jobben er betydelig mindre blant eldre lærere 
enn hos de yngre. Det er først og fremst mengden administrativt arbeid 

og arbeidet med elevvurdering som er kilder til stress ijobben. Også blant 
rektorene er mengden administrativt arbeid det som i størst grad opple- 
ves som kilde til stress. Til tross for dette gir hele 95 % av lærerne uttrykk 
for at de liker å jobbe ved skolen sin, 93 % sier de er fornøyde med jobben 
og 73 % at de ville valgt læreryrket på nytt. Det er kun 8 % som svarer at 
de angrer på at de ble lærere. 


Område 5: Motivasjon for læreryrket 


Lærere og skoleledere er fornøyde med jobben, men mange vurderer å 
slutte. Selv om norske ungdomsskolelærere er svært positive til jobben sin 
og er fornøyde med hvordan de utfører jobben, er det grunn til å merke 
seg at hver sjuende lærer under 35 år og hver femte lærer i alderen 35-39 
år ser for seg at de vil jobbe som lærer i maksimum fem år til. Det er også 
bekymringsfullt at nærmere halvparten av norske skoleledere under 45 
år ønsker å fortsette i jobben som rektor kun inntil fem år til, mens dette 
gjelder for hver tredje rektor i aldersgruppen 45-54 ar. 


Nasjonale tilleggsspørsmål 2018: 
Læreres mestringsevne 


TALIS 2013 viste at norske ungdomsskolelærere syntes å ha svak tiltro 
til at de klarte å motivere elever som viste svak interesse for skolearbei- 
det (Caspersen et al., 2014). Det var urovekkende at kun 6 % av lærerne 
mente de «i stor grad» klarte dette, sammenlignet med 23 % i Danmark 
og 27 % for gjennomsnittet av alle TALIS-landene. Forskjellen var også 
stor dersom om man inkluderte andelen som hadde svart «i nokså stor 
grad». Da kom andelen i Norge opp i 39 %, mot 82 % i Danmark og 71 % i 
det internasjonale gjennomsnittet. Det var også verdt å merke seg at over 
60 % av norske lærere mente at de bare «til en viss grad» klarer å motivere 
elever som viste svak interesse for skolearbeidet. 

I forbindelse med evalueringen av virkemidlene i den nasjonale sats- 
ingen «Ungdomstrinn i utvikling», ble tilsvarende spørsmål stilt til 
norske ungdomsskolelærere i 2014 (Markussen et al., 2015). Her svarte 
bare 7 % at de «i svært stor grad» klarte å motivere elever som viser svak 

interesse for skolearbeidet, det vil si ganske godt samsvar med resulta- 
tene fra TALIS 2013. 

I TALIS 2018 er ikke svarene mer optimistiske. Kun 4 % av lærerne 
svarte at de «i stor grad» klarer å motivere elever som viser svak interesse 
for skolearbeidet, mens 28 % svarte at de «i nokså stor grad klarer dette». 
Det er med andre ord hele 68 % av norske ungdomsskolelærere som 
mener at de «aldri» eller «i liten grad» klarer å motivere elever som viser 
svak interesse for skolearbeidet. 

På bakgrunn av de oppsiktsvekkende funnene fra TALIS 2013, som var 
vanskelige å forklare grunnet mangel på utdypning, la vi til noen ekstra 
nasjonale spørsmål om dette tema i TALIS 2018. Vi spurte blant annet 
om lærerne mente de hadde behov for kompetanseutvikling med tanke 
på å kunne motivere elever som viser svak interesse for skolearbeidet. 
Her svarte hele 82 % at de «i noen grad» eller «i stor grad» hadde behov 
for slik faglig utvikling. Lærerne ble også spurt om tilbakemeldinger de 
hadde fått i løpet av de siste 12 månedene hadde ført til en positiv endring 
når gjaldt å motivere elever som viser svak interesse for skolearbeidet. I 
alt 33 % svarte ja på dette spørsmålet. 

Lærerne ble også spurt om hvor ofte de diskuterer undervisningsme- 
toder som er egnet til å motivere elever som viser svak interesse for sko- 
learbeidet. Her svarte 18 % at dette ble diskutert hyppigere enn en gang i 
uken. 29 % svarte at de diskuterte dette temaet 1-3 ganger i uken, mens 
18 % svarte at de diskuterte dette 5-10 ganger i året. 17 % av lærerne dis- 
kuterte dette 2—4 ganger i året, mens 4 % svarte at de aldri diskuterte slike 
undervisningsmetoder. 

I bokkapittelet «Hvorfor er det vanskelig for ungdomsskolelærere å 
engasjere elevene sine?» (Carlsten et al., 2019) ble resultatene fra TALIS 
2013 diskutert. Det ble konkludert med at det var grunn til feste lit til 
resultatene selv med et kritisk blikk på dataene. Basert på internasjonal 
forskning ble det hevdet at det er grunn til å tro at dersom lærere har 
begrenset tiltro til at de mestrer å skape engasjement blant elevene, vil det 
kunne virke negativt inn på elevenes engasjement og læring. Analysene 
fra TALIS 2018 viser at det fortsatt er grunn til bekymring når det gjelder 
å styrke lærernes tiltro til egen undervisning for elever som viser svak 
interesse for skolearbeidet. 

Sammenfatning av bokens kapitler 


Kapittel 2 er skrevet av Dijana Tiplic og Eyvind Elstad og handler om 
skoleledelse og kompetanseutvikling. Her utforsker de hvilke faktorer 
som forklarer norske skolelederes profesjonelle og individuelle jobbtil- 
fredshet. De finner at innovasjonsstotte og stress er statistisk relatert til 
skolelederens jobbtilfredshet, men at rektors undervisningsstotte ikke er 
relatert til jobbtilfredshet med skolen og at rektorers opplevelse av stress 
er negativt relatert til flere positivt ladede egenskaper ved skolens orga- 
nisasjon (innovasjonsstotte, undervisningsstotte og jobbtilfredshet med 
skolen). Mulige tolkninger er at innovasjonsstøtte bidrar til jobbtilfreds- 
het med skolen, mens stress kan oppfattes som en hemmende faktor i rek- 
torers arbeid. Implikasjoner for praksis og videre forskning diskuteres. 

I kapittel 3 spør Trude Nilsen, Sigrid Blömeke og Ronny Scherer om 
innovasjon i skolen er viktig for en bærekraftig utvikling, for at elever 
skal klare seg i morgendagens samfunn og som et kriterium for skolens 
tilpasningsevne til samfunnsendringer. Det foreligger lite forskning på 
innovasjon i skolen. Ved 2-nivå (lærere og skoler) SEM-analyser under- 
søkte de effekten av distribuert ledelse på innovasjon, og effekten av inno- 
vasjon på læreres undervisningskvalitet. Funnene viser: 1) at skoler som 
har en distribuert ledelse, hvor alle parter får mulighet til å påvirke sko- 
lens beslutninger, er mer innovative enn skoler som ikke har distribuert 
ledelse, og 2) at skoler som er innovative har lærere som i større grad 
gir elevene stimulerende undervisning (ved for eksempel å utfordre elev- 
ene til kritisk tenkning og problemløsning). Slike skoler gir også en mer 
inkluderende undervisning enn ved mindre innovative skoler. 

Med andre ord har distribuert ledelse en positiv effekt på innovasjon, 
som igjen har en positiv effekt på læreres undervisningskvalitet. Funnene 
viser hvordan skoleledelsen kan bidra til innovasjon, og hvordan inno- 
vasjon kan frembringe den undervisningen elevene trenger for å bli best 
mulig rustet til fremtidens utfordringer. 

Kapittel 4 er skrevet av Greta Gudmundsdottir og Julius K. Björnsson. 
Her stiller de spørsmålet om hvor godt lærerne er forberedt på en digital 
hverdag. De introduserer kort et rammeverk for profesjonsfaglig digital 
kompetanse (PFDK) og andre viktige bakgrunnsdokumenter som viser 
funn fra tidligere kartlegginger om IKT i lærerutdanningen. Deretter 

presenteres funn om lereres erfaringer med IKT knyttet til skolemiljo 
og hvordan de opplever støtte fra kollegiet til å bruke IKT i sin profe- 
sjonsutøvelse. Kapittelet tar også for seg hvem som deltar i faglig og pro- 
fesjonell utvikling knyttet til IKT, og læreres opplevde læringsutbytte av 
disse tiltakene. Nordiske og internasjonale data sammenlignes, sammen 
med funn fra TALIS 2018 med tidligere funn fra TALIS-undersøkelser. 
Fra dette trekker de konklusjoner om hvordan lærerne er forberedt på 
en digital hverdag og hva lærerutdanningen kan gjøre for å styrke PFDK 
ytterligere. 

I kapittel 5 skriver Tone Cecilie Carlsten, Inger Throndsen og Julius K. 
Bjørnsson om profesjonelt samarbeid i læreryrket og hvordan dette rela- 
teres til skoleutvikling på ungdomstrinnet. Analysene tar spesielt for seg 
hvordan lærere på ungdomstrinnet samarbeider på ulike måter, og hvor- 
dan skoleledere følger opp dette arbeidet for å legge til rette for lærernes 
profesjonsutvikling. Funn blir satt i sammenheng med norske funn fra 
TALIS 2008 og 2013 for å se nærmere på de lange linjene i skolen. Kapit- 
telet avsluttes med noen implikasjoner for praksis og videre forskning. 

I kapittel 6 presenterer Christian Brandmo og Dijana Tiplic TALIS- 
analyser om nyutdannede læreres trivsel og jobbmotivasjon. I lys av 
debatten det siste tiåret om mangelen på kvalifiserte lærere, undersøker 
de hvilke faktorer som predikerer nyutdannede læreres opplevelse av job- 
btilfredshet, stress og tanker om å slutte i jobben. Kapittelet viser blant 
annet til forskjeller mellom kvinnelige og mannlige lærere når det gjelder 
tilfredshet og stress, og ulikheter mellom nyutdannede og erfarne lærere 
når det gjelder tilfredshet med yrke og skole. Brandmo og Diplic presen- 
terer også funn om tilknytning til og støtte fra organisasjonen, og peker 
på implikasjoner for ledere og beslutningstakere. 

Kapittel 7 av Tone Cecilie Carlsten, Inger Throndsen og Kirsti Klette 
sammenstiller resultater fra LISA-studien og TALIS-undersøkelsen, og 
ser nærmere på hvordan de to studiene komplementerer hverandre. Her 
analyseres data fra TALIS 2018 som omhandler lærernes opplevelse av 
egen undervisningspraksis, spesielt hvordan lærerne kontrollerer at elev- 
ene forstår nye emner og hvordan de gir tilbakemeldinger til elevene på 
skriftlige oppgaver. Funn blir satt inn i et nordisk perspektiv som ram- 
mer inn lærernes opplevelse av kontroll over egen undervisningspraksis. 

Resultatene blir deretter diskutert opp mot hovedfunn fra LISA-studien. 
I denne undersokelsen er det samlet inn omfattende videomateriale fra 
klasserom. Testresultater fra samme informantgruppe gir muligheter for 
å undersøke sammenhengen mellom undervisning og elevprestasjoner i 
matematikk og lesing på ungdomstrinnet. Kapittelet avsluttes med noen 
implikasjoner for praksis og videre forskning. 

Forhold ved skolen som pavirker 
skolelederens tilfredshet med 
jobben 


Dijana Tiplic & Eyvind Elstad 
Institutt for lærerutdanning og skoleforskning, Universitetet i Oslo 


Abstract: School aspects that influence the principals job-satisfaction 

This article aims to analyze how different school relations can influence principals’ 
job satisfaction. Our analysis is based on TALIS survey data from 162 Norwe- 
gian principals. We have used Structural Equation Modelling (SEM) to analyze 
statistical relations between several potential explaining variables and principals’ 
professional and individual job satisfaction. The main findings show that innova- 
tion support and stress are statistically related to principals’ job satisfaction with 
school. On the other hand, principals’ teaching support is not related to their job 
satisfaction with school. In addition, principals perception of stress is negatively 
related to several positively charged characteristics of school as an organization 
(innovation support, teaching support, and job satisfaction with school). Possi- 
ble interpretations of the findings are that innovation support contributes to job 
satisfaction with school but that stress can be perceived as an inhibitory factor in 
principals’ work. This article focuses on stress that involves a work overload from 
following up on teachers’ professional development, having too much administra- 
tive work, as well as having extra work due to staff absence. This stress is primarily 
related to a connection between principals’ working capacity and their ambitions 
to execute their leadership goals. Implications for practice and further research 
are discussed. 


Keywords: school principals, job satisfaction, innovation support, instructional 
leadership 


Sitering av denne artikkelen: Tiplic, D. & Elstad, E. (2021). Forhold ved skolen som pavirker skolelede- 
rens tilfredshet med jobben. I J. K. Björnsson (Red.), Hva kan vi lære av TALIS 2018? Gode relasjoner som 
grunnlag for læring (Kap. 2, s. 21-33). Cappelen Damm Akademisk. https://doi.org/10.23865/noasp.123.ch2 
Lisens: CC BY-NC-ND 4.0. 

Introduksjon 


Skolen er en viktig samfunnsinstitusjon som skal forberede unge men- 
nesker pa oppgaver som venter dem senere i livet. Skolesektoren omfatter 
interaksjon mellom ulike institusjoner. Pa den ene siden finnes det en 
hierarkisk styringskjede fra nasjonale og regionale myndigheter og til 
skolen og dens tre hierarkiske nivåer (skoleledelse, lærere og elever). Sam- 
tidig kan situasjonslogikken i styringskjeden også åpne opp for kompleks 
strategisk interaksjon mellom ulike aktører (Elstad, 2009). Videre har det 
skjedd styringsendringer over tid med tendenser til mer fokus på å inn- 
fri ytre forventninger gjennom resultatstyring, økonomiske insentiver 
og fleksibilitet i skolen (Møller, 2019). Slike tendenser har betydning for 
utøvelsen av rektorrollen. Blant annet gjelder dette oppgaver som handler 
om å innfri administrative forventninger og forventninger fra foreldre. 
På den andre siden har aktørene innad i skolen stor autonomi med mulig- 
heter for blant annet lokalt strategi- og utviklingsarbeid. I sum bidrar 
disse mangfoldige situasjonsbetingelsene til at rektorrollen kan være kre- 
vende å håndtere. 

I arbeidet med å realisere den gode skole har skoleledere i oppgave å 
lede lærernes arbeid med å legge til rette for at elever skal lære faglig inn- 
hold, samt oppleve trivsel, personlig vekst m.v. I dette kapitlet presente- 
rer vi resultater fra en analyse hvor formålet er å forstå bedre hvordan 
ulike forhold ved skolen påvirker skolelederens tilfredshet med jobben. 
Den avhengige variabelen i analysen er skolelederes jobbtilfredshet. Med 
jobbtilfredshet menes her tilfredshet som har sammenheng med den 
skoleinterne virksomheten. Tilfredshet som stammer fra anerkjennelse 
fra personer utenfor skolen (for eksempel skoleeiere), inngår ikke i det 
begrepet «jobbtilfredshet» vi her anvender. De uavhengige variablene som 
inngår i teorirammeverket, er undervisningsstøtte, innovasjonsstøtte og 
stress. Disse begrepene er valgt som komponenter i teorirammen fordi 
de antas å ha sammenheng med både hemmende og fremmende faktorer 
i rektorers arbeidssituasjon. I denne studien tar vi derfor utgangspunkt 
i en teoriramme som innbefatter noen utvalgte aspekter ved rektorers 
arbeidssituasjon som antas å være relatert til rektorers jobbtilfredshet: 
stress som begrensende faktor (Demir, 2018), og overskuddsfenomener 
som det å bidra til innovasjon (Lee et al., 2014) og gi støtte til undervisning 

(Liu et al., 2020). Den metodiske tilnærmingen som er valgt, gjør det også 
mulig å estimere styrker i statistiske relasjoner mellom de uavhengige 
variablene som inngår i teorirammen. 

Faktorer som påvirker skolelederens jobbtilfredshet med skolen, er 
viktige å studere fordi det hevdes å være en gryende rekrutteringskrise 
til rektoryrket: Mange skoler finner det krevende å få ansatt nye rektorer 
(Bergsli, 2020). Ofte er det få søkere, særlig i stillinger som lyses ut i små 
kommuner. En sentral utfordring er å få nyansatte rektorer til å trives i 
sin jobb (Bjørnset & Kindt, 2019). «Turnover» blant rektorer er i liten grad 
blitt systematisk undersøkt, men noen studier indikerer at høy «turn- 
over» forekommer (Silva, 2011; Vedvik, 2020; Aass, 2014). Bekymringene 
for at skoler vil mangle gode ledere, øker, både i Norge og andre land. 
Svikt i den potensielle rekrutteringsbasen kan derfor på sikt ramme både 
pedagogisk kvalitet og elevers læring i skolen (Bergsli, 2020). Valget av 
studiens avhengige variabel kan derfor begrunnes i en reell bekymring 
for konsekvenser av manglende jobbtilfredshet for personer som arbeider 
som rektor. 


Teoretisk tilnærming 


Studiet av betydningen av jobbtilfredshet i arbeidslivet kan spores tilbake 
til studier i arbeids- og organisasjonspsykologi fra 1920- og 1930-tallet 
(f.eks. Houser, 1927) der jobbtilfredshet ble forstått som enhver kombi- 
nasjon av indre og ytre forhold som gjør en person i stand til å si at «jeg 
er tilfreds med min jobb» (Hoppock, 1935). Senere har begrepet jobbtil- 
fredshet blitt stykket opp i mindre og avgrensede komponenter (Brayfield 
& Rothe, 1951; Locke, 1969), eksempelvis intern og ekstern jobbtilfreds- 
het (Hackman & Oldham, 1980). Denne studien avgrenser seg til intern 
jobbtilfredshet. 

Studier av sammenhenger mellom uavhengige og avhengige variabler 
vil måtte forutsette kausale prosesser i en eller annen forstand. I valget av 
teoretiske komponenter i teorirammen velger vi potensielle uavhengige 
faktorer som kan begrunnes i tidligere forskning. Det ligger imidlertid 
utenfor denne studiens ambisjonsnivå å kunne si noe om kausalretnin- 
gen på relasjonene som inngår i den teoretiske modellen. Vi bemerker 

at kausalretningen kan ga flere veier: skolelederes jobbtilfredshet med 
skolen kan for eksempel tenkes a pavirke hvordan skoleledere oppfat- 
ter at de vil kunne pavirke undervisningen gjennom sitt lederskap (og 
motsatt). Selv om vi fokuserer pa faktorer som antas 4 pavirke rektorers 
jobbtilfredshet med skolen, understreker vi meget sterkt at vi ikke har 
bevis for kausalretning i de relasjoner som estimeres. De skoleinterne 
faktorene som vi legger vekt på som forklaringsfaktorer, er som nevnt 
en variant av det som kalles undervisningsstøtte («instructional lea- 
dership», Blase & Blase, 2000; Hallinger, 2010), internt stress (Bjørnset 
& Kindt, 2019) og grad av innovasjonsstøtte (Dee et al., 2002; Siegel & 
Kaemmerer, 1978). Den metodiske tilnærmingen setter noen begrensin- 
ger i hvor mange uavhengige faktorer som kan inngå i en estimering av 
styrkeforhold mellom variabler. For at ikke analysen skal omfatte for 
mange faktorer, fokuserer vi her på skoleinterne aspekter ved rektorers 
jobbtilfredshet. 

Skolelederes undervisningsstøtte har vist seg å være en betydningsfull 
ledelsesform i den forstand at andre studier har vist at det er en klart 
empirisk relasjon mellom undervisningsledelse på en skole og elevers 
læringsresultater (Robinson et al., 2008). Av denne grunnen har skole- 
lederes undervisningsstøtte blitt vektlagt i en norsk politikk-kontekst: 
skoleledere forventes å følge opp læreres undervisning gjennom tilba- 
kemeldinger fra elever og observasjoner (Lejonberg et al., 2018). Vi fin- 
ner derfor at det er interessant å utforske empiriske relasjoner mellom 
undervisningsstøtte og andre variabler i denne studien. I denne sammen- 
hengen forstår vi undervisningsstøtte som skolelederens intensjon om å 
støtte opp om samarbeid mellom lærere med tanke på forbedringer av 
undervisning, at skolelederen jobber for at lærere tar ansvar for forbed- 
ringer, samt tar ansvar for elevenes læring. Med andre ord er undervis- 
ningsstøtte å forstå som støttende lederskap overfor lærere. 

Undervisningsstøtte må antas å være relatert til innovasjonsstøtte 
i skolens organisasjon: daglig drift og innovasjon kan ikke ses på som 
atskilte virksomheter. Med innovasjonsstøtte menes her at skolen raskt 
ser behovet for å gjøre ting på en annen måte, er rask til å reagere når 
det er nødvendig å foreta endringer, at nye ideer blir lett akseptert, og 
at det er lett å få hjelp når man ber om det. Relasjonen mellom rektors 

rolleutøvelse og kultur for læring i skolens organisasjon er godt doku- 
mentert i andre lands skolekontekster (eksempelvis Engels et al., 2008; 
Moolenaar et al., 2010, 2011, 2014; Waldron & McLeskey, 2010). I denne 
studien antar vi at det er en positiv relasjon mellom innovasjonsstøtte og 
jobbtilfredshet. 

Når det gjelder stress, påpeker tidligere forskning at for mye stress 
kan virke hemmende på både jobbtilfredshet og ytelse (Chaplain, 2001). 
Her fokuseres det på relasjoner mellom skoleleders opplevelse av skole- 
internt stress (å ha for mye arbeid med å følge opp lærernes faglige og 
profesjonelle utvikling, å ha for mye administrativt arbeid å gjøre, å ha 
ekstraoppgaver på grunn av fravær i personalet) med andre variabler. Her 
antar vi at stress er en faktor som er negativt relatert til både jobbtilfreds- 
het, undervisningsstøtte og innovasjonsstøtte. Med andre ord antar vi 
en negativ relasjon mellom stress og jobbtilfredshet. Vi antar også at det 
er en negativ relasjon mellom stress og innovasjonsstøtte, samt stress og 
undervisningsstøtte. Stress formodes å være en hemmende faktor i sko- 
lelederes arbeidssituasjon. Figur 1 oppsummerer antakelsene vi baserer 
vår studie på. 


Undervisnings- 
støtte 


Jobbtilfredshet 
med skolen 


Innovasjons- 
støtte 


Figur 1 Teoretisk begrunnede forventninger om relasjoner mellom rektorers jobbtilfredshet med 
skolen og undervisningsstøtte, innovasjonsstøtte og stress. 

Metode og materiale 


Datamaterialet i denne studien stammer fra TALIS-undersokelsen fra 
2018. TALIS er et akronym for «Teaching and Learning International 
Survey», som er en internasjonal undersøkelse av læreres og skolelederes 
yrkeshverdag og arbeidsbetingelser (se bokas kapittel 1). Denne under- 
søkelsen gjennomføres av Organisation for Economic Cooperation and 
Development (OECD). Datasettet som er anvendt, framkom på følgende 
måte: Spørreskjema ble sendt til skoleledere på ungdomstrinnet i norske 
skoler. Utvalgsmetoden er en to-trinns prosess, som er omtalt andre ste- 
der i denne boka. Som nevnt i TALIS-undersøkelsens tekniske rapport, 
er svarene til hver skoleleder i utvalgsdesignet vektet i analysene for å bli 
gyldige for hele populasjonen av norske skoleledere. Spørreskjemaet ble 
besvart av 162 norske skoleledere. 

Som teksten ovenfor viser, har vi utviklet teoretisk begrunnede anta- 
kelser mellom flere begreper. Flere indikatorer ble anvendt for å utforske 
ett og samme underliggende begrep. Gjennom kjøringer av faktoranaly- 
ser og andre statistiske analyser, ble indikatorene valgt ut på grunnlag av 
deres psykometriske egenskaper. 

I analysene brukte vi både begreper som inngår i den internasjonale 
delen av studien og begreper som inngår i den norske delen av studien. 
Deskriptiv statistikk for indikatorene er gitt i tabell 1. Begrepet «undervis- 
ningsstøtte» er konstruert med tre indikatorer, mens begrepet «stress» er 
konstruert med fire indikatorer. Indikatorene til begrepet «innovasjons- 
støtte» er hentet fra Siegel og Kaemmerer (1978), men de er modifisert. 
Vi gjennomførte reliabilitetsanalyse, og kom fram til at alle begrepene i 
strukturmodellen anses å være tilfredsstillende eller nær opp til det som 
anses som tilfredsstillende reliabilitet (Crocker & Algina, 1986). Indika- 
torene oppgis i tabell 1. Den foreslåtte faktorstrukturen med fire faktorer 
har blitt bekreftet i en eksplorerende faktoranalyse. 

Vi anvendte strukturell likningsmodellering for å analysere relasjo- 
nene mellom variablene som inngår i modellen som angis i figur 1 (Kline, 
2005). MPlus-programmet ble benyttet i analysen. Strukturell liknings- 
modellering kombinerer egenskaper fra en psykometrisk forskningstra- 
disjon (med dens anvendelse av flere indikatorer for et underliggende 
begrep) og en økonometrisk forskningstradisjon (med dens estimering 

av gjensidige styrkeforhold mellom ulike relasjoner som inngar i struk- 
turmodellen, figur 2). «Maximum likelihood»-tilnærmingen ble brukt 
for å estimere parametrene i modellen. Vi anvendte visse standardkrite- 
rier (p>.05; RMSEA<.06; SRMR<.08; CFI>.90; and TLI>.90) for å vurdere 
modellenes tilpasningsegenskaper (jf. Bentler & Yuan, 1999). De aktuelle 
verdiene som er funnet i analysen, er nært opp til det som er tilfredsstil- 
lende for det formål denne studien har. 


Resultater og drøfting 


Formålet med studien var å gjennomføre en analyse som bidrar til at vi 
bedre kan forstå hvordan ulike forhold ved skolen er relatert til skolelede- 
rens jobbtilfredshet. For det første undersøkte vi alle indikatorer når det 
gjelder fordelingsegenskaper (se vedlegg). Indikatorene har tilfredsstil- 
lende verdier for skjevhet og kurtose (Kline, 2015). Da vi testet modellen 
fra figur 1, indikerte tilpasningsindeksene en strukturmodell med føl- 
gende egenskaper: X* (84) = 137; P > .000; RMSEA = .065; SRMR = .072; 
CFI = .892; TLI = .865. Figur 2 viser strukturmodellen. 


Undervisnings- 
støtte 


Jobbtilfredshet 
med skolen 


Innovasjons- 


64*** 


Figur 2 Empiriske relasjoner mellom rektorers jobbtilfredshet og undervisningsstatte, 
innovasjonsstøtte og stress. 

Hovedkonklusjonen i denne artikkelen er at innovasjonsstotte og stress 
er relatert til rektorers jobbtilfredshet, mens undervisningsstotte ikke er 
relatert til jobbtilfredshet med skolen. Videre finner vi at rektorers opp- 
levelse av stress er negativt relatert til innovasjonsstotte og undervis- 
ningsstotte, sa vel som jobbtilfredshet. En mulig tolkning er at stress kan 
oppfattes som en hemmende faktor i rektorers arbeid, ettersom jobbtil- 
fredshet ma antas 4 veere viktig for skolens langsiktige arbeid med utvik- 
ling og forbedring. Den form for stress som denne artikkelen fokuserer pa, 
er det å ha for mye arbeid med å følge opp lærernes faglige og profesjonelle 
utvikling, å ha for mye administrativt arbeid å gjøre, samt å ha ekstra- 
oppgaver på grunn av fravær i personalet. Dette er stress som først og 
fremst knytter seg til forholdet mellom rektorers arbeidskapasitet og deres 
ambisjoner om å gjøre en god jobb som rektor. Dette funnet er i over- 
ensstemmelse med Bjørseth og Kindt (2019), som finner at når arbeids- 
belastningen er for høy, går dette ut over bidraget til skoleutvikling (altså 
innovasjonsstøtte). Videre er det også en negativ relasjon mellom stress 
og undervisningsstøtte. Dersom disse empiriske assosiasjonene avspeiler 
kausale prosesser, vil en implikasjon være at det er en fordel dersom det 
bygges opp større ledelseskapasitet på skolene. Dersom ledelseskapasiteten 
bygges opp, kan rektorer delegere flere administrative oppgaver. Dermed 
kan det frigjøres mer kapasitet til forbedringsarbeid på skolene: undervis- 
ningsstøtte og innovasjonsstøtte. Dette spørsmålet handler også indirekte 
om finansiering av ledelseskapasitet på skoler i forhold til arbeidsoppga- 
ver. Dette er i så fall et spørsmål om ressursallokering. Det vi ikke vet, er 
om rektorers arbeidskapasitet for å håndtere utvikling og innovasjon kan 
skjermes uten at dette går ut over andre forefallende oppgaver som rekto- 
rer normalt har (eksempelvis å følge opp konsekvenser av rettsliggjørin- 
gen innad i skoler, følge opp foreldrekontakt o.1.). 

Dersom situasjonslogikken for rektors arbeid legger føringer for at 
rektorer må prioritere foreldrekontakt, skoleeierkontakt, oppfølging av 
elevrettigheter definert av opplæringsloven o.l., vil dette kunne tenkes 
å gå på bekostning av arbeidet med å følge opp undervisningsstøtte og 
innovasjonsstøtte: «Extra allt kan utlovas [som ønsketenkning i samfun- 
net, fra lovgiverne etc.], men inte leveras [av rektorene]» (Alvesson, 2019, 
s. 246). Dersom dette er riktig, vil ønsketenkningen kunne slå tilbake på 

skolens viktige, kontinuerlige forbedringsbestrebelser. Dette er en inter- 
essant ide å forfølge i framtidig forskning. Flere empiriske faktorer må 
i så fall innbefattes i analysen for at vi skal forstå fenomenet rektorers 
overbelastningsproblem og konsekvensene av overbelastningsproblemet 
bedre. Også flere datakilder enn rektorers subjektive opplevelse av sin 
arbeidssituasjon bør inngå i en analyse av skolens muligheter og begren- 
singer i arbeidet med å forbedre skolens virksomhet gjennom undervis- 
ningsstøtte, innovasjonsstøtte og andre faktorer som er viktige i skolens 
forbedringsarbeid (Bryk et al., 2015; Lewis, 2015). 

Vi må erkjenne at denne studien har en rekke begrensninger av kon- 
septuell art så vel som empirisk art. Disse begrensningene gir forhåpent- 
ligvis ideer som kan forfølges i framtidig forskning. 

I denne studien er skoleeksterne forhold i liten grad berørt ut over kon- 
sekvenser for rektorers arbeidsbelastning i form av opplevd stress. Dani- 
elsen og Kleiven (2019) fant i sin gjennomgang av forskning at målstyring 
i skolesektoren gir uttrykk for en høy grad av opplevd mistillit, samt at 
rektorene opplever at målstyring hindrer dem i å være autentiske og i å 
styrke og utvikle sine ansatte. For å kunne ha bedre empiriske indikasjo- 
ner på dette, vil framtidig forskning kunne legge vekt på enda bredere sett 
av variabler som undersøker de ytre faktorenes betydning for rektorers 
jobbtilfredshet. En interessant mulighet å basere seg på, er Hackmans og 
Oldhams (1980) skille mellom interne og eksterne kilder til jobbtilfreds- 
het. En klar implikasjon for videre forskning kan være å utforske hvordan 
slike ytre faktorer påvirker rektorers jobbtilfredshet. 

Vedlegg 


Tabell 1 Beskrivende statistikk, og informasjon om reliabilitet (Cronbachs a). 


Faktor 
Undervisningsstøtte 


Jeg støttet opp om samarbeid mellom lærerne 
med tanke på å utvikle ny undervisningspraksis 


Jeg forsikret meg om at lærerne tar ansvar for 
å forbedre sin undervisning 


Jeg forsikret meg om at lærerne føler ansvar 
for elevenes læringsresultater 


Innovasjonsstøtte 


Skolen ser raskt behovet for å gjøre ting på en 
annen måte 


Skolen er rask til å reagere når det er nødvendig 


å foreta endringer 
Nye ideer blir lett akseptert på denne skolen 


Ved denne skolen er det lett å få hjelp til å 
utvikle nye ideer 


Stress 


Å ha for mye arbeid med å følge opp læreres 
faglige og profesjonelle utvikling 


Å være ansvarlig for elevenes prestasjoner 
Å opprettholde disiplinen i skolen 


Å håndtere foreldrenes eller foresattes 
bekymringer 


Jobbtilfredshet knyttet til skolen 


Jeg liker å arbeide ved denne skolen 


Jeg vil gjerne anbefale denne skolen som 
arbeidsplass 


Jeg er tilfreds med måten jeg utfører arbeidet 
mitt på denne skolen 


Når alt kommer til alt, er jeg fornøyd med 
jobben min 


Note: Gj.sn. = Gjennomsnitt; SA = Standardavvik 


Ind.nr. Gj.sn. 


2:13 


2.51 


2.84 


2.91 


2.97 


217 


2.87 


2.04 


2.07 
1.79 


2.21 


3.63 


3.62 


3.02 


3.31 


SA Skjevhet Kurtose œ 


0.67 


0.68 


0.64 


0.46 


0.44 


0.61 


0:52 


0.79 


0.82 
0.78 


0.80 


0.54 


0.59 


0.41 


0.53 


0.07 


0.09 


—0.68 


-0.31 


-017 


0.29 


0.33 


0.47 


0.32 
0.80 


0.19 


—1.37 


—1.81 


0.18 


0.24 


0.77 


-0.19 


—0.21 


1.18 
0.77 


1.45 


2.16 
0.27 
0.89 
0.72 
-0.11 


-0.57 
0.27 


-0.48 


.65 
2.40 


4.52 


3.00 


.034 

Abstract: What encourages an innovative environment in schools and what does 
that imply for teaching? 

An innovative environment is important for a school’s ability to adapt to societal 
changes and for students’ ability to cope with future society. It is therefore crucial 
to find out what promotes an innovative environment in a school and what conse- 
quences an innovative environment has for teaching and learning. Certain aspects 
of teaching are especially important for students to learn how to cope with a society 
where, for instance, critical thinking and problem solving are required and where 
diversity is increasing. Such teaching practices include cognitive activation and inclu- 
sive practices. 

Using TALIS 2018, we employ two-level (teachers and schools) structural equa- 
tion modelling to examine both direct and indirect effects of distributed leadership 
on teaching practices via an innovative environment. Results show that distributed 
leadership has a medium strong relationship to an innovative environment and that 
an innovative environment has a medium strong relationship to teaching practices. 
An innovative environment mediates the effect of distributed leadership on teach- 
ing practices. 

Overall, our study has implications for policy and practice as it finds that school 
leaders who employ distributed leadership can help promote an innovative envi- 
ronment and that an innovative environment in turn may encourage the type of 
teaching students need to acquire skills that are important in the 21st century. 


Keywords: innovative environment, distributed leadership, teaching practices 


Sitering av denne artikkelen: Nilsen, T., Scherer, R. & Blémeke, S. (2021). Hva fremmer et innovativt miljo 
i skolen, og hvilken betydning har det for læreres undervisning? I J. K. Björnsson (Red.), Hva kan vi lære 
av TALIS 2018? Gode relasjoner som grunnlag for læring (Kap. 3, s. 35-55). Cappelen Damm Akademisk. 
https://doi.org/10.23865/noasp.123.ch3 

Introduksjon 


Innovasjon (det vil si, generering og implementering av nye ideer) i skolen 
har blitt utnevnt som et kriterium for skolens tilpasningsevne til sam- 
funnsendringer og som viktig for en bærekraftig utvikling (Hallgarten 
et al., 2015; Hargreaves, 2003; Janssen, 2000; Meld. St. 30 (2019-2020); 
OECD, 2014). Innovasjon i skolen ansees også for å være viktig for at 
elever skal klare seg i morgendagens samfunn: klare å holde tritt med den 
digitale utviklingen, klare seg i fremtidens arbeidsmarked, og tilpasse seg 
et heterogent, flerkulturelt samfunn (Voogt & Roblin, 2012). Elever tren- 
ger kompetanser man regner med blir ekstra viktige i det 21. århundre, 
populært kalt «21st century skills», som blant annet inkluderer kritisk 
tenkning, kreativitet, evne til problemløsning, samarbeid, digital kom- 
petanse og fleksibilitet (Dede, 2010). 

Forskning tyder på at et innovativt miljø, altså et miljø hvor individer er 
åpne for endringer og nye ideer og villige til selv å implementere disse, er 
et fundament og en forutsetning for slike kompetanser (Voogt & Roblin, 
2012). Et innovativt miljø blant skoleledere og lærere kan også drive 
utviklingen av selve utdanningen videre, og bidra til at skoleledere og 
lærere skal kunne håndtere et heterogent skolemiljø med stort mangfold 
i et samfunn i rask endring (OECD, 2013, 2014). 

Det er dog lite forskning på hvor innovativt miljøet innenfor skolen 
er, både internasjonalt og nasjonalt her i Norge (Blömeke et al., under 
utgivelse), og det meste av forskningen stammer fra organisasjons- 
psykologi innen arbeidsmarkedet (Anderson & West, 1998). Her har 
forskere funnet at organisasjoner som har et innovativt miljø har en 
positiv påvirkning på ansattes oppførsel, slik at ansatte blir mer inno- 
vative (Patterson et al., 2005). Nylig har denne forskningen blitt adop- 
tert til også å gjelde skoler, i første omgang med hensyn til lærernes 
teknologibruk, og man antar at på skoler som er åpne for nye ideer og 
endringer, vil lærere reagere positivt til nye typer undervisning (OECD, 
2014, 2019). 

Lærerne og deres undervisning er en av de viktigste faktorene for 
elevers læringsutbytte (Hattie, 2009; Nilsen & Gustafsson, 2016; 
Praetorius et al., 2018). For at elevene skal få den kompetansen de 

behøver for å klare seg i fremtiden, tyder forskning på at det er formåls- 
tjenlig at lærerne yter nye typer undervisning som er nødvendig for at 
elevene kan erverve slik kompetanse. Det ser blant annet ut som at det 
er viktig å gi inkluderende undervisning hvor elever blir forberedt på å 
leve i et heterogent samfunn med stort mangfold (Dumont & Istance, 
2010). Forskning tyder videre på at det er viktig å gi kognitivt stimule- 
rende undervisning hvor blant annet elever lærer om problemløsning 
og det å tenke kritisk (Klieme et al., 2009; Kunter et al., 2013; Praetorius 
et al., 2018). Slik undervisning kan bygge opp under elevers fremti- 
dige evne til innovasjon, som er viktig i det 21. århundre (Thurlings 
et al., 2015). 

Lærerne er også et viktig bindeledd mellom skoleledelsen og elevene. 
På samme måte som elever blir påvirket av lærerens undervisningskva- 
litet, kan vi gå ut fra at lærerne i sin tur blir påvirket av ledelsen på 
skolen (Møller & Ottesen, 2011). Det hjelper nok ikke at skoleledelsen 
har en visjon om innovasjon hvis ikke ledelsen når frem til sine lærere. 
Forskning innen skoleledelse tyder på at dersom beslutninger blir dis- 
tribuert slik at lærere, foreldre og elever får mulighet til aktivt å delta i 
beslutningsprosesser, så gagner det både lærere og elever (Harris, 2014). 
Derfor kan det ansees som formålstjenlig at skolen har en kultur med 
delt ansvar for skolespørsmål, og som er preget av gjensidig støtte og 
samarbeid (Hallinger & Heck, 2010). Distribuert ledelse er også positivt 
korrelert med læreres undervisningskvalitet (Harris, 2014). 

Kunnskap om hvorvidt distribuert ledelse skaper grobunn for et inno- 
vativt skolemiljø og for innovative lærere, og om et innovativt miljø i sin 
tur har sammenheng med nye typer undervisning som er stimulerende 
og inkluderende, kan bidra til å kaste lys over rollen innovasjon spiller i 
skolen. Hvilke faktorer fremmer et innovativt miljø, og hva kan et slikt 
miljø bidra til? Siden det finnes lite forskning på dette (Blömeke et al., 
under utgivelse; Thurlings et al., 2015), er vårt mål å bidra til å lukke dette 
gapet i forskningen om forhold i Norge ved å undersøke: 


I hvilken grad har distribuert skoleledelse sammenheng med et innovativt skole- 
miljø i norsk skole, og hvordan har et slikt miljø i sin tur sammenheng med læreres 


undervisning (stimulerende og inkluderende undervisning)? 

Teoretisk rammeverk 
Distribuert ledelse 


Distribuert ledelse er et begrep fra organisasjonsteori innen feltet skolele- 
delse, og handler om at beslutningsprosesser ikke hviler ene og alene pa 
skoleledere, men at også lærere, foreldre og elever er med pa å ta beslut- 
ninger om skolen (Hallinger & Heck, 2010; Harris, 2014). 

Distribuert ledelse kan forståes på forskjellige måter. Hovedsakelig er 
det to tilnærminger innenfor begrepsteorien: 1) ledelse som praksis og 
2) leder-pluss tilnærmingen (Gronn, 2002; Spillane, 2006, 2012). Ledelse 
som praksis handler om mer enn det å delegere ledelse. Det handler om å 
flytte oppmerksomheten fra individuelle handlinger til ledelse som prak- 
sis (Jensen, 2020; Møller & Ottesen, 2011). Distribuert ledelse inkluderer 
interaksjoner mellom ledere og de som blir ledet, hvor kontekst og situ- 
asjon spiller en viktig rolle (Spillane, 2006). Leder-pluss dreier seg om å 
plusse på det den ene gjør av ledelseshandlinger med det en annen gjør. 
Her er ikke søkelyset lenger på ledelse som praksis, men rettes i stedet 
mot roller og funksjoner. 

Generelt trekkes det frem tre viktige elementer ved distribuert ledelse: 
samarbeid om beslutninger, gi ansatte, foreldre og studenter muligheter 
til å være med i beslutningsprosesser og oppmuntre til delt ansvar for 
studenters læring og for å evaluere skolens faglige utvikling (Hallinger & 
Heck, 2010). Distribuering av ledelse forutsetter samarbeid, demokratiske 
prosesser, aktiv deltagelse og en delingskultur (Ainley & Carstens, 2018; 
Harris, 2008). 

I tråd med forskningen beskrevet over, defineres distribuert ledelse i 
denne studien som læreres, elevers og foreldres muligheter til medbe- 
stemmelse i beslutninger som angår skolen, som kultur for delt ansvar 
og som gjensidig støtte og samarbeid mellom alle parter i skolen. Denne 
definisjonen er i tråd med den teoretiske tilnærmingen til ledelse som 
praksis, fordi medbestemmelse, delt ansvar og samarbeid reflekterer sko- 
lens praksis for distribuert ledelse. 

I hvilken grad distribuert ledelse har betydning for å støtte opp et 
innovativt skolemiljø på skolen, finnes det lite forskning på. De få stu- 
diene som finnes tyder på at distribuert ledelse kan ha betydning for en 

suksessfull endring i skolen (Harris, 2008) og generelt for en effektiv og 
suksessfull ledelse. Dersom skoleledere har en visjon for innovasjon i 
skolen, må denne visjonen kunne forplante seg gjennom hele skolen for 
å iverksettes effektivt. Forskningsresultatene kan tyde på at distribuert 
ledelse er en effektiv måte å få til dette på (Hallinger & Heck, 2010). Det 
kan derfor også tenkes at distribuert ledelse har en indirekte effekt på 
læreres undervisningskvalitet via et innovativt skolemiljø, slik at mil- 
jøet kan virke som en trigger på effekten av distribuert ledelse på læreres 
undervisningskvalitet. 


Et innovativt miljø 


Det å ha et innovativt miljø har blitt et populært begrep og benyttes mye 
i forskning om og utvikling i arbeidsmarkedet. Ft slikt miljø blir definert 
som ansattes oppfatning av et arbeidsmiljø som er åpent for innovasjon 
og endring (Patterson et al., 2005). Men i senere tid har ønsket om å bygge 
opp et innovativt miljø også blitt knyttet til skoler, først til læreres tekno- 
logibruk (Van Braak, 2001) og senere også til andre temaer. Det ligger nå 
forventninger om at skolen skal være åpen for endringer og tilpasse seg 
endringer i samfunnet (OECD, 2014). 

Som pekt på innledningsvis kan innovasjon defineres som genere- 
ring og implementering av nye ideer (Janssen, 2000). Et innovativt miljø 
i organisasjoner kjennetegnes ved at de ansatte har en delt oppfatning 
om at arbeidsmiljøet er åpnet for innovasjon og forandring. Et slikt miljø 
anses som essensielt for at en organisasjon klarer å implementere nye 
typer adferd (se f.eks. Anderson & West, 1998; Baltes, 2001). 

Selv om «innovativt miljø» er et veletablert begrep, så varierer defini- 
sjonene på tvers av studier innen forskning, og det er ofte uklart hva som 
rent konkret menes med det. Litteraturen viser at det er tre måter å forstå 
innovasjon på: 1) som individuelle holdninger (Hurt et al., 1977), 2) som 
en psykologisk karakteristikk av miljøet målt og analysert på individ- 
nivå (Anderson & West, 1998), og 3) som en organisasjonskarakteristikk 
av miljøet, målt på individnivå, men aggregert og analysert på organi- 
sasjonsnivå. Det finnes langt flere studier hvor innovasjon er målt som 
individuelle holdninger (for eksempel ved utsagn som: «jeg er åpen for 

nye ideer»), enn som organisasjonskarakteristikker ved miljø. Fra et tid- 
lig stadium i forskningen (f.eks. Hurt et al., 1977) og til i dag, har de fleste 
empiriske studier på innovasjon innen utdanning lagt vekt på individu- 
elle læreres holdning. Likevel peker tidligere forskning på at det samtidig 
er et behov for å ta miljø i betraktning (Thurlings et al., 2015). 

I denne studien er et innovativt skolemiljø derfor operasjonalisert 
som en karakteristikk av miljø, og ikke som individuelle holdninger. 
Vi følger dermed McGeowns (1979) teori, som sier at den psykologiske 
karakteristikken og organisasjonskarakteristikken gjensidig påvirker 
hverandre. Med andre ord, det innovative miljø på en skole vil påvirke 
de individuelle lærere på skolen, og de individuelle lærere vil påvirke 
miljøet på skolen. Her måles derfor et innovativt skolemiljø gjennom 
de individuelle læreres oppfatning av hvorvidt miljøet på skolen deres 
er innovativt og åpent for endring, og gjennom de delte oppfatningene 
til alle lærerne på skolens miljø. Vi undersøker dermed innovasjon både 
som en psykologisk karakteristikk og som en organisasjonskarakteris- 
tikk av miljø. 

Innen organisasjonsteori finner man at dersom ansatte har en delt 
oppfatning om at organisasjonen er innovativ, så vil de ansatte også agere 
på en innovativ måte og implementere innovative ideer (Patterson et al., 
2005). Man antar at det samme gjelder på skoler, og at lærere som jobber 
på innovative skoler, vil yte mer innovativ undervisning (Blömeke et al., 
under utgivelse; Thurlings et al., 2015). En systematisk gjennomgang av 
37 kvalitative og kvantitative studier fant en positiv effekt av innovative 
holdninger ved lærere på innovativ undervisning i sammenheng med 
teknologibruk (Thurlings et al., 2015). Imidlertid vet vi lite om dette i 
Norge og lite når det gjelder andre utfallsmål. 


Læreres undervisningskvalitet 

Læreres undervisningskvalitet er et bredt begrep som inneholder mange 
aspekter (Nilsen & Gustafsson, 2016; Praetorius et al., 2018). Undervis- 
ningskvalitet defineres som de aspektene ved lærerens undervisning 
som forskning har vist har en positiv effekt på elevers læringsutbytte 
(Baumert et al., 2010; Klieme et al., 2009). 

Det finnes flere rammeverk for undervisningskvalitet, men det som 
er mest anerkjent i Europa (Klieme et al., 2009; Praetorius et al., 2018) 
inneholder 3 hovedaspekter: 1) klasseledelse, 2) kognitivt stimulerende 
undervisning og 3) støttende undervisning. 

I denne studien fokuserer vi på kognitivt stimulerende undervisning 
og støttende undervisning, da innovasjon antas å spille en mindre viktig 
rolle for klasseledelse. 

Kognitivt stimulerende undervisning handler om å utfordre og sti- 
mulere elevene kognitivt, til å strekke seg litt lenger. Slik undervisning 
går ut på å lære elever problemløsning, å tenke kritisk, å samarbeide for 
sammen å finne løsninger på problemer som ikke har en opplagt løsning 
og å overføre kunnskap til nye kontekster og resonere (Baumert et al., 
2010; Schlesinger et al., 2018). Slike kompetanser er viktige for at elevene 
skal klare seg i det 21. århundre og for selv å kunne bli innovative (Dede, 
2010). Kognitivt stimulerende undervisning har vist seg å ha en positiv 
effekt på elevers læringsutbytte (Kunter et al., 2013). 

Dimensjonen støttende undervisning handler om at læreren gir den 
nødvendige støtten enkeltelever trenger både faglig og emosjonelt (Klieme 
et al., 2009; Pianta et al., 2008). Inkluderende undervisning er her et vik- 
tig element. Det at lærere takler et heterogent klassemiljø med kulturelt 
mangfold og underviser elever i hvordan de bør håndtere diskrimine- 
ring på bakgrunn av etnisitet og kultur, er viktig. Videre er det essensielt 
at lærere forsøker å utvide elevers horisont ved å innlemme globale, og 
ikke bare nasjonale, temaer i undervisningen. Undervisning som støtter 
elever inkluderer støtte både til minoritetselever, men også til majorite- 
ten, slik at begge disse elevgruppene er rustet til å møte et heterogent 
samfunn. Støttende undervisning har vist seg å ha en positiv effekt på 
elevers læringsutbytte (Baumert et al., 2010; Nilsen & Gustafsson, 2016; 
Praetorius et al., 2018). 

Selv om det er lite forskning på i hvilken grad et innovativt skolemiljø 
påvirker hvor kognitivt stimulerende og inkluderende undervisning lærere 
yter, kan tidligere forskning tyde på at lærere som er åpne for nye ideer og 
som jobber på skoler med et åpent og innovativt miljø i større grad vil gi 
elever slik type undervisning (Blömeke et al., under utgivelse; Thurlings 
et al., 2015). Men om dette også gjelder Norge, er et åpent spørsmål. 

Forskningsspørsmål 


Gjennomgangen av tidligere forskning på innovasjon, skoleledelse og 
undervisningskvalitet over viser at det finnes forskning på innovasjon 
innen arbeidsmarkedet og organisasjonspsykologi, men at det er lite 
forskning på innovasjon i skolen. På samme måte er det forskning innen 
distribuert ledelse og undervisningskvalitet, men få har satt disse i sam- 
menheng med innovasjon. Videre har (som tidligere nevnt) forskning 
vist at det er viktig å skille mellom innovasjon som en praksis, og innova- 
sjon som en karakteristikk av miljøet på organisasjonsnivå. 

For å imøtekomme behovet for forskning på hvilken rolle et innovativt 
miljø har i skolen, hvordan ledelsen kan legge til rette for et innovativt 
miljø og hvilke konsekvenser et slikt miljø har for læreres undervisning, 
både på et individuelt nivå (lærere) og på et organisasjonsnivå (skoler), 
stiller vi følgende forskningsspørsmål: 


1) Hva er sammenhengen mellom distribuert ledelse og et innovativt 
skolemiljø, og hvordan påvirker et slikt miljø læreres undervis- 
ningskvalitet (kognitivt stimulerende undervisning og inklude- 
rende undervisning) på skolenivå? 

2) Hva er sammenhengen mellom enkeltlæreres oppfatning av dis- 
tribuert ledelse og deres oppfatning av hvor innovativt miljøet på 
skolen er, og hvordan påvirker enkeltlæreres oppfatning av miljøet 
deres undervisningskvalitet (kognitivt stimulerende undervisning 
og inkluderende undervisning) på lærernivå? 

3) I hvilken grad har distribuert ledelse en indirekte effekt på læreres 
undervisningskvalitet via miljøet på lærer- og skolenivå? 


Metode 
Om TALIS og utvalget 


Teaching and Learning International Survey (TALIS) er en internasjonal 
OECD-undersøkelse av læreres og skolelederes yrkeshverdag (OECD, 2019). 
Lærere svarer på spørsmål om for eksempel deres undervisning, holdnin- 
ger, yrkesbakgrunn og utdanning, og skoleledere svarer på spørsmål om 
for eksempel skoleledelse og skolemiljø. I 2018 var 48 land med. 

Undersøkelsen ble gjennomført i 2008, 2013 og 2018. Vårt utvalg inklu- 
derer norske ungdomsskoler skoler (185) og deres lærere (3997) som del- 
tok i 2018. Gjennomsnittlig antall lærere per skole var 21,6. 

Undersøkelsen har et såkalt hierarkisk design fordi utvalget består av 
flere lærere per skole. Lærere på samme skole vil som regel ligne mer på 
hverandre enn lærere på forskjellige skoler. Når man analyserer et slikt 
hierarkisk utvalg, må man ta hensyn til dette ved for eksempel flernivå- 
analyse. 


Hvordan måles et innovativt miljø, distribuert 
ledelse og undervisningskvalitet? 


Vi benyttet spørreskjema til lærere som er basert på det teoretiske ram- 
meverket til TALIS 2018 (Ainley & Carstens, 2018). For å måle et begrep 
som for eksempel distribuert ledelse, lager man et såkalt konstrukt. Et 
konstrukt er en samlevariabel og består av en mengde spørsmål om det 
samme begrepet. 

For å måle konstruktet distribuert ledelse i TALIS fikk lærerne et spørs- 
mål om hvor enige de var i følgende påstander om skolen sin: 


e Denne skolen gir personalet muligheter for medbestemmelse i beslut- 
ninger som angår skolen. 

e Denne skolen gir foreldrene muligheter for medbestemmelse i beslut- 
ninger som angår skolen. 

e Denne skolen gir elevene mulighet til medbestemmelse i beslutninger 
som angår skolen. 

e Ved denne skolen er det kultur for delt ansvar i saker som angår skolen. 

e Ved denne skolen er det kultur for å støtte hverandre og samarbeide 


Lærerne krysset av for følgende alternativer: Svært uenig; Uenig; Enig; 
Svært enig. 

Til sammen utgjør spørsmålet med de fem påstandene konstruktet 
distribuert ledelse. 

For å måle et innovativt miljø, ble lærerne bedt om å tenke på lærerne 
ved sin skole og svare på hvor enige de var i følgende utsagn: Hvor enig 
eller uenig er du i følgende påstander? 

e De fleste lærere ved denne skolen arbeider for å utvikle nye 
undervisningsmetoder. 

© De fleste lærerne ved denne skolen er åpne for forandringer. 

e De fleste lærerne ved denne skolen er løsningsorienterte. 

e De fleste lærerne ved denne skolen gir hverandre praktisk støtte i 
arbeidet med nye undervisningsmetoder. 


Også her var svaralternativene: Svært uenig; Uenig; Enig; Svært enig. 

For å måle kognitivt stimulerende undervisning ble lærerne bedt om å 
tenke på undervisningen sin i den aktuelle klassen og svare på hvor ofte 
de gjør følgende: 


e Jeg presenterer oppgaver hvor det ikke er en opplagt løsning. 

o Jeg gir oppgaver som krever at elevene tenker kritisk. 

e Jeg lar elevene arbeide i mindre grupper for å finne felles løsninger på 
problemer eller oppgaver. 

e Jeg oppfordrer elevene til å velge egne måter å løse komplekse opp- 
gaver pa. 


Svaralternativene var: Aldri eller nesten aldri; Av og til; Ofte; Alltid. 
For å måle inkluderende undervisning ble lærerne spurt om følgende 
praksiser ble implementert: 


e Organisering av flerkulturelle arrangementer (f.eks. flerkulturell dag). 

e Elevene blir undervist i hvordan de bør håndtere diskriminering på 
bakgrunn av etnisitet og kultur. 

e Bruk av undervisnings- og læringspraksiser som integrerer globale 


temaer i undervisningen 


Svaralternativene var ja eller nei. 


Metode 


I denne studien benyttet vi såkalte strukturelle ligningsmodeller (SEM), 
som er en type regresjonsmodeller. Vi benyttet programvaren Mplus 8 

(Muthén & Muthén, 1998-2017). Beskrivelsene av modelleringen er her 
forenklet for å øke lesbarheten. 

Ved å bruke SEM, kan man gjøre analysene på både lærernivå og sko- 
lenivå samtidig. På skolenivå ble alle konstrukter (her målt som såkalt 
«latente variabler») aggregert fra lærernivå. I grove trekk vil det si at vi 
regner ut et slags gjennomsnitt av alle svarene til lærerne per skole. På 
den måten kan man undersøke forskjeller mellom skoler når det gjelder 
for eksempel læreres undervisningskvalitet. 

På skolenivå undersøkte vi om distribuert ledelse har en sammenheng 
med et innovativt skolemiljø, og om det innovative skolemiljø har en 
sammenheng med læreres undervisning. 


Stimulerende | 


undervisning 


Innovativt 
miljø 


Distribuert 
ledelse 


Inkluderende 
undervisning 


Skolenivå 


Lærernivå 


Stimulerende 
undervisning 


Innovativt 
miljø 


Distribuert 
ledelse 


Inkluderende 
undervisning 


Figur 1 Figuren viser effekten av distribuert ledelse på et innovativt miljø, og effekten av et 
innovativt miljø på læreres undervisning (kognitivt stimulerende og inkluderende undervisning) 
på skole- og lærer-nivå. 


Vi undersøkte de samme relasjonene på lærernivå, men på dette 
nivået har konstruktene en annen betydning. Her måles ikke et inn- 
ovativt skolemiljø slik som på skolenivå, men læreres oppfatning av et 
innovativt skolemiljø. På lærernivå måles også læres oppfatning av dis- 
tribuert ledelse. 

Vi undersøkte også om distribuert ledelse har en indirekte effekt på 
læreres undervisning via et innovativt miljø på både skole- og lærernivå. 

Modellen er vist i figur 1, og den bla pilen viser den direkte effekten fra 
distribuert ledelse til læreres undervisning, mens den indirekte effekten 
går via et innovativt miljø. Mplus angir størrelsen på denne indirekte 
effekten og hvorvidt den er signifikant eller ei. 

SEM gjør det også mulig å sjekke reliabiliteten og validiteten til kon- 
struktene ved å regne ut hvor bra modellen passer dataene, og hvor bra de 
forskjellige spørsmålene i et konstrukt måler det underliggende begrepet 
(Hox et al., 2017). Dersom for eksempel et av spørsmålene til distribuert 
ledelse handlet om noe helt annet, så vil reliabilitetsmålene vise dette. 


Hvilke slutninger kan man dra basert på disse 
dataene? 


Metodene som er brukt her gir de mest korrekte, robuste og reliable resul- 
tatene (Hox et al., 2017). Men uansett er dette tverrsnittsdata, noe som 
betyr at undersøkelsen er målt på ett tidspunkt. TALIS har ikke et longi- 
tudinelt design, hvilket betyr at man ikke følger de samme lærere og sko- 
leledere over tid. Det betyr at man ikke kan dra kausale slutninger, man 
kan altså ikke si at en hendelse (eller et fenomen) fører til en annen (eller 
et annet) (Gustafsson, 2013). Man kan kun undersøke om de to hendelsene 
(eller fenomenene) relatert. Dersom en variabel har en positiv sammen- 
heng med en annen, betyr det at når den ene øker, så øker den andre. 
Det betyr ikke at dersom den ene øker, så medfører det at den andre øker. 
Strengt tatt betyr det at man ikke kan snakke om effekten av en variabel 
på en annen, men kun om sammenhengen mellom dem. Imidlertid kom- 
mer vi til å benytte ordet effekt av en variabel på en annen, for å gjøre det 
enklere for leseren å forstå resultater av disse komplekse analysene. 


Resultater 


Resultatene av analysene viste at modellen hadde bra anpasning til dataene." 
Videre var konstruktene reliable og valide.” 


1 Målene på tilpasningen av modellen til dataene var: RMSEA = 0,025, CFI = 0,955 og TLI = 0,946, 
og SRMR på lærernivå var 0,034, og pa skolenivå var SRMR 0,021. 
2 De såkalte faktorladningene («factor loadings») lå på mellom 0,6 og 0,9. 

Resultater på skolenivå 


Generelt lå intraklassekorrelasjonen for et innovativt miljø på mellom 
0,111 Og 0,136, distribuert ledelse på mellom 0,105 og 0,198, inkluderende 
undervisning på mellom 0,029 og 0,183 og kognitivt stimulerende under- 
visning på mellom 0,025 og 0,149. Dette er i tråd med hva vi vanligvis ser 
for resultater for Norge fra internasjonale studier, hvor mellom 10 % og 
20 % av variansen ligger på skolenivå. 

Tabell 1 viser de direkte effektene av distribuert ledelse på et innovativt 
miljø, og av et innovativt miljø på læreres undervisningskvalitet. Resul- 
tatene viser en positiv effekt av distribuert ledelse på et innovativt miljø 
på skolenivå. Regresjonskoeffisienten, som var statistisk signifikant, var 
på cirka 0,6, noe som reflekterer en forholdsvis sterk sammenheng. Dette 
kan tyde på at skoler som har en distribuert ledelse, hvor alle parter får 
mulighet til å påvirke skolens beslutninger, er mer innovative enn skoler 
som ikke har distribuert ledelse. 


Tabell 1 Effekten av distribuert ledelse på et innovativt miljø, og av et innovativt miljø på læreres 
undervisningskvalitet. Signifikante effekter (p < 0,05) indikeres med ved*. 


Lærernivå Skolenivå 


Effekten av distribuert ledelse på et innovativt miljø 0,387* 0,557* 
Effekten av et innovativt miljø på inkluderende undervisning 0,205* 0,374* 
Effekten av et innovativt miljø på kognitivt stimulerende undervisning 0,064* 0,246* 


Videre fant vi positive og signifikante effekter av et innovativt skolemiljø 
på læreres undervisningskvalitet. Effekten var en del sterkere på inklu- 
derende undervisning (en moderat effekt på cirka 0,4) enn på kognitivt 
stimulerende undervisning (en noe svak effekt på cirka 0,2). Dette kan 
tyde på at skoler som er innovative har lærere som i større grad gir elev- 
ene stimulerende undervisning ved for eksempel å utfordre elevene til 
kritisk tenkning og problemløsning, og de har også en mer inkluderende 
undervisning enn mindre innovative skoler. 

Mellom 10 % og 15 % av variansen til de avhengige variablene kan for- 
klares med prediktorene på lærernivå, mens mellom 20 % til 31 % av vari- 
ansen kan forklares på skolenivå. 

Når det gjelder indirekte effekter av distribuert ledelse på læreres 
undervisning via et innovativt miljø, er disse vist i tabell 2. Resultatene fra 

medieringsmodellen viser at det er en signifikant indirekte effekt av dis- 
tribuert ledelse på læreres inkluderende undervisning, mens den indirekte 
effekten av distribuert ledelse på læreres kognitivt stimulerende undervis- 
ning ikke var signifikant. Dette kan tyde på at skoler som har en distribu- 
ert ledelse, hvor alle parter får mulighet til å påvirke skolens beslutninger, 
også har høyere grad av inkluderende undervisning enn skoler som ikke 
har distribuert ledelse. I tillegg virker et innovativt miljø som en buffer på 
denne effekten, slik at på innovative skoler skaper distribuert ledelse mer 
inkluderende undervisning enn på skoler som er mindre innovative. 


Tabell 2 Den indirekte effekten av distribuert ledelse på læreres undervisning via et innovativt 
miljø. Signifikante effekter (p < 0,05) indikeres med en*. 


Lærernivå Skolenivå 


Indirekte effekt av distribuert ledelse på inkluderende undervisning, 0,079* 0,208* 
via et innovativt miljø 


Indirekte effekt av distribuert ledelse på kognitivt stimulerende 0,025* 0,137 
undervisning, via et innovativt miljø 


Resultater på lærernivå 


På lærernivå fant vi en positiv effekt av lærernes oppfatning av distribuert 
ledelse på lærernes oppfatning av hvor innovativ skolen er. Regresjons- 
koeffisienten, som var statistisk signifikant, var på cirka 0,4, noe som 
reflekterer en middels sterk sammenheng. Dette kan tyde på at lærere 
som opplever at de er en del av et lærerkollegium som får mulighet til 
å påvirke skolens beslutninger, er mer innovative enn lærere som ikke 
synes deres skole har en distribuert ledelse. 

Videre fant vi positive og signifikante effekter av lærernes oppfatning 
av et innovativt skolemiljø på deres rapporterte undervisningskvalitet. 
Effekten var en del sterkere på inkluderende undervisning (en effekt på 
cirka 0,2) enn på kognitivt stimulerende undervisning (en svak effekt på 
cirka 0,1). Dette kan tyde på at lærere som oppfatter sin skole som innova- 
tiv i større grad gir elevene stimulerende undervisning ved for eksempel å 
utfordre elevene til kritisk tenkning og problemløsning, og de har også en 
mer inkluderende undervisning enn lærere som ikke oppfatter sin skole 


som innovativ. 

Resultatene fra modellen med indirekte effekter (medieringsmodellen) 
viser at det er en signifikant indirekte effekt av distribuert ledelse på både 
kognitivt stimulerende og inkluderende undervisning. Dette kan tyde på 
at skoler som har en distribuert ledelse, hvor alle parter får mulighet til 
å påvirke skolens beslutninger, også har høyere grad av kognitivt stimu- 
lerende og inkluderende undervisning enn skoler som ikke har distribu- 
ert ledelse. Imidlertid virker et innovativt miljø som en buffer på denne 
effekten, slik at på innovative skoler skaper distribuert ledelse mer kogni- 
tivt stimulerende og inkluderende undervisning. 


Diskusjon 


I denne studien undersøkte vi betydningen av en distribuert ledelse for 
et innovativt miljø på skolen, og påvirkningen av et innovativt miljø 
på lærernes undervisning. Vi undersøkte også om det var en indirekte 
effekt av distribuert ledelse på lærers undervisning via et innovativt 
miljø. 

Generelt fant vi at distribuert ledelse var positivt relatert til et inno- 
vativt skolemiljø, og at et innovativt miljø var positivt relatert til type 
undervisning lærerne rapporterte. Likevel var effektene sterkere på sko- 
lenivå enn på lærernivå. En grunn til dette kan være måten distribuert 
ledelse og et innovativt miljø er målt og analysert på. I teoridelen beskrev 
vi hvordan et innovativt miljø kan måles som holdninger på individnivå 
(Hurt et al., 1977) eller som en karakteristikk av miljøet (Anderson & 
West, 1998). I TALIS reflekterer både et innovativt miljø og distribuert 
ledelse karakteristika ved skolemiljø fordi lærerne blir spurt om å ta stil- 
ling til påstander ved skolene sine. Dermed hører disse konstruktene mer 
naturlig til på skolenivå enn på lærernivå. 

Den største effekten var den av distribuert ledelse på et innovativt 
miljø på skolenivå. Det finnes lite tidligere forskning på akkurat denne 
relasjonen, men de få studiene som finnes har vist at distribuert ledelse 
har betydning for en suksessfull endring i skolen (Hallinger & Heck, 
2010; Harris, 2008). Et innovativt miljø er en nødvendig forutsetning for 
endringer, og det kan derfor være at distribuert ledelse skaper grobunn 
for et innovativt miljø som i sin tur kan skape endringer. 

Den svakeste effekten var den av et innovativt miljø på kognitivt stimu- 
lerende undervisning på lærernivå. Kognitivt stimulerende undervisning 
har vist seg å være vanskelig å måle, spesielt fordi den ofte er sterkt knyt- 
tet til det faget som denne type undervisning blir gitt i (Praetorius et al., 
2018; Schlesinger & Jentsch, 2016). I TALIS måles dette konstruktet på 
tvers av alle fag. I tillegg er det lærerne selv som rapporterer om sin egen 
undervisning, og målingene kan derfor være befestet med bias. Tidligere 
forskning har vist at lærere ofte svarer det de tror forventes av dem, spe- 
sielt når det gjelder undervisningskvalitet (Charalambous & Praetorius, 
2018; Schlesinger & Jentsch, 2016). Dette kan føre til at det er mindre vari- 
asjon mellom lærernes svar, og at validiteten blir dårligere (Nilsen et al., 
2020). Likevel er dette bare én mulig forklaring på den svake effekten. Det 
kan også være at et innovativt miljø faktisk er viktigere for inkluderende 
undervisning enn for kognitivt stimulerende undervisning. Uansett er 
betydningen av et innovativt miljø for læreres undervisning i tråd med 
tidligere forskning (Thurlings et al., 2015), men utvider denne til andre 
utfallsmål og spesielt til Norge. 

Når det gjelder de indirekte effektene av distribuert ledelse på lære- 
res undervisning via et innovativt miljø, så var disse signifikante for 
både lærer og skolenivå og for alle konstrukter, bortsett fra for kog- 
nitivt stimulerende undervisning på skolenivå. Det var også sterkere 
indirekte effekter på begge nivåer for inkluderende undervisning. Dette 
kan være fordi inkluderende undervisning har noe til felles med distri- 
buert ledelse. Distribuert ledelse er også inkluderende, i det alle parter 
får delta i beslutningsprosesser (Ottesen, 2013). Resultatene peker også 
på at et innovativt miljø kan medføre at en distribuert ledelse får større 
betydning for læreres inkluderende undervisning. Uten et innovativt 
miljø, vil ikke distribuert ledelse ha like stor effekt på inkluderende 
undervisning. Å være innovativ betyr å være åpen for nye ideer og å 
være nytenkende (Janssen, 2000). Et innovativt miljø, hvor lærere får 
være med på beslutningsprosesser, ser ut til å fremme undervisning 
som støtter minoriteter og som lærer elever hvordan man med gjensi- 
dig respekt kan leve i et heterogent samfunn med stort kulturelt mang- 
fold. Inkluderende undervisning er viktig for elevers læring (Dumont 
& Istance, 2010). 

Implikasjoner og bidrag 

Denne studien bidrar til forskningsfeltet innovasjon i skolen. Det finnes 
lite forskning på dette feltet i skolen, og vår studie viser at et innova- 
tivt miljø spiller en stor rolle for læreres undervisning, spesielt den type 
undervisning elever trenger for å utvikle såkalte «21st century skills». 
Videre bidrar vår studie til å ytterligere understreke betydningen av dis- 
tribuert ledelse. Tidligere forskning har vist at distribuert ledelse er viktig 
for en suksessfull utvikling av skolen (Hallinger & Heck, 2010; Harris, 
2008; Spillane, 2012), men så vidt vi vet, har ingen vist betydningen for et 
innovativt miljø. 

Vår studie har videre implikasjoner for skoleledere. Det er ikke bare 
viktig å ha en distribuert ledelse ved skolen, men det er også viktig å 
fremme et innovativt miljø for skolen, for dette har betydning for læreres 
undervisningskvalitet. 


Begrensninger 


Den største begrensningen ved denne studien, er at vi bruker tverrsnitts- 
data. Det betyr, som nevnt, at ingen kausale slutninger kan trekkes. En 
annen begrensning er at TALIS ikke måler elevers læringsutbytte, noe 
som hadde vært verdifullt for å utrede om det finnes en sammenheng 
mellom våre variabler og elevers læringsutbytte. Det er behov for frem- 
tidige studier med et longitudinelt design som følger elever, lærere og 
skoleledere over tid, som kan undersøke effekten av distribuert ledelse 
på et innovativt miljø, effekten av et innovativt miljø på læreres under- 
visning, og hvordan denne undervisningen igjen påvirker elevers 
læringsutbytte. 


Konklusjon 


Et innovativt miljø i skolen er viktig for skolens tilpasningsevne til 
samfunnsendringer og for at elever skal klare seg i morgendagens sam- 
funn. Det er derfor avgjørende å finne ut hva som fremmer et innova- 
tivt miljø i skolen, og hvilke konsekvenser et innovativt miljø i skolen 
har for læring. 

Var studie finner at distribuert ledelse kan bidra til 4 fremme et inno- 
vativt miljø, og at et innovativt miljø i sin tur kan bidra til å fremme den 
typen undervisning elevene trenger for å tilegne seg kompetanser man 
regner med blir ekstra viktige i det 21. århundre. 

Abstract: How well are teachers prepared for digital technology in their work? 
In this chapter, we report on questions in the TALIS 2018 survey concerning infor- 
mation and communication technology (ICT). Teachers were asked how they use 
digital technology for student activities, how prepared they are for digital practice, 
and how they assess their own need for continuous professional development (CDP) 
related to using digital technology in a classroom setting. This chapter is divided 
into two main parts. In the first part, we introduce previous research in the field 
of digital competence. We look at how the use of digital technology has evolved in 
Norwegian schools and how it has been supported by various educational reforms. 
We also refer to frameworks and various analytical tools to better understand stu- 
dents’ digital competence and teachers’ professional digital competence (PDC). 
Furthermore, we consider the role of teacher education in developing teachers’ and 
student teachers’ PDC. In the second part of the chapter, we present findings from 
TALIS 2018. Here we highlight teachers’ needs and participation in CPD, the prepa- 
rations they have received in teacher education, and how they use digital technology 
to promote students’ learning and engagement in various teaching activities. Find- 
ings on classroom management in technology-savvy environments are presented, 
and the general use of ICT within a Nordic comparative perspective is discussed. In 
conclusion, we summarize the most important findings and raise issues in need of 
further research. 


Keywords: professional digital competence (PDC), initial teacher education (ITE), 
continuous professional development (CPD), digital technology 

Introduksjon 


I dette kapittelet skal vi se på spørsmålene i TALIS 2018-undersokelsen 
som dreier seg om forhold knyttet til informasjons- og kommunikasjons- 
teknologi (IKT).' I TALIS 2018 ble lærere spurt om hvordan de bruker 
digital teknologi til elevaktiviteter, hvor forberedt de er på en digital hver- 
dag og hvordan de vurderer eget behov for kompetanseheving og digi- 
tal kompetanse for å kunne fremme elevenes læring i klasserommet ved 
bruk av digital teknologi. 

Det er sjelden at spørsmål fra en slik undersøkelse er mer aktuelle enn 
nettopp nå, når undervisningspraksisen til lærere, ikke bare i Norge, 
men i hele verden har vært snudd på hodet grunnet covid-19 pandemien 
(Daniel, 2020; Ferdig et al., 2020). Mens skolene i Norge holdt stengt 
og videre ut på våren 2020 delvis gjenåpnet, drev lærere med nettba- 
sert undervisning for sine elever. Nærmest over natten byttet lærere fra 
fysisk tilstedeværelse i et klasserom til nettbasert undervisning gjennom 
skjerm, tastatur og internett. Aldri før har vi sett så stor aktivitet i form 
av deling av digitale undervisningsressurser mellom kolleger. Mange 
lærere opplevde likevel en nokså bratt læringskurve samtidig som de 
viste enestående omstillingsevne til å gjøre det beste ut av situasjonen 
(Gudmundsdottir & Hathaway, 2020). I lærerutdanningen blir også blan- 
dede læringsformer som kombinerer nettbasert undervisning med fysisk 
tilstedeværelse hos studentene brukt i økt grad (Atmacasoy & Aksu, 2018; 
Chin et al., 2018; Crawford & Jenkins, 2018; Gudmundsdottir & Vasbø, 
2017). Blandet læring krever stødig digital kompetanse og at de «digi- 
tale verktøyene og omgivelser som tas i bruk må ta høyde for endringer 
i fagene og nye kommunikasjons- og læringsvilkår mellom lærer og 
studenter og i de arbeidsfellesskap ansatte og studenter inngår i» ifølge 
Ludvigsen og Dæhlen (2020, uten sidetall). 

Dette kapitlet er organisert i to hoveddeler. I første del introduserer 
vi tidligere forskning på feltet og konteksten vi befinner oss i. Vi ser på 
hvordan bruk av digital teknologi har utviklet seg i norsk skole og hvor- 
dan denne utviklingen har vært støttet av ulike reformer. Vi henviser 


1 IKT omtales heretter som digital teknologi. 

videre til rammeverk og ulike analyseverktøy for å bedre kunne for- 
stå elevenes digitale kompetanse og lærerens profesjonsfaglige digitale 
kompetanse (PfDK). Videre tar vi for oss lærerutdanningens rolle i den 
digitale kompetansehevingen. I andre del av kapitlet presenterer vi funn 
fra TALIS 2018. Her løfter vi spesielt frem læreres behov og deltakelse 
i faglig utviklingsarbeid, forberedelsene de har fått i lærerutdanningen 
og hvordan de bruker digital teknologi for å fremme elevenes læring og 
bruk i ulike undervisningsaktiviteter. Funn om klasseledelse i teknolo- 
gitette omgivelser og generell bruk sett i nordisk perspektiv er presentert 
til slutt. Avslutningsvis oppsummerer vi de viktigste funnene og reiser 
spørsmål som er vært å forske på videre. 


Utøvelse av digitale ferdigheter i skolen 


Bruk av digitale verktøy er godt etablert i norsk skole. Kunnskapsløftet 
(Ko6) la grunnlaget for elevenes digitale kompetanse og ferdigheter ved at 
Norge ble et av de første landene i verden til å definere digitale ferdigheter 
som en grunnleggende ferdighet for alle i skolen (Utdanningsdirektoratet, 
2012; 2017). Det innebærer at alle elever, uansett trinn eller fag, skulle 
møte digitale ferdigheter gjennom de ulike skolefagene i grunnskolen og 
den videregående opplæringen. 

Flere studier har siden vist at innføringen av digitale ferdigheter i skolen 
har vært svært varierende både når det gjelder prioriteringer i ulike kom- 
muner og fylkeskommuner, men også når vi ser på hva gjøres på enkelte 
skoler innad og mellom skoler i samme kommune/fylkeskommune 
(Egeberg et al., 2012; Hatlevik et al., 2013; Hatlevik & Gudmundsdottir, 
2013). Evalueringen av Ko6 (Aasen et al., 2012) bekrefter også at lærere 
har slitt med å forstå og implementere de grunnleggende ferdighetene i 
undervisningen. Klausen skriver at «[d]erfor har både etablerte og nyut- 
dannede lærere blitt mer eller mindre overlatt til seg selv for å tilegne seg 
kompetansen de utdanningspolitiske myndighetene fremhever betyd- 
ningen av» (Klausen, 2020, s. 316). Her påpekes det også at helt siden digi- 
tale ferdigheter ble definert som grunnleggende ferdighet i lærerplanene, 
har det manglet kurstilbud for lærere. Til tross for dette ser vi at et stort 
flertall lærere er positive til potensialet teknologien har å tilby til støtte 

for undervisning og leringsaktiviteter (Gudmundsdottir & Hatlevik, 
2018). I tillegg ser vi at det ikke nødvendigvis er de yngste lærerne, som er 
vokst opp i et digitalt samfunn og har de mest omfattende datakunnska- 
pene, som nødvendigvis har størst bruk av digital teknologi i klasserom- 
met (Hatlevik et al., 2013). 

Sett fra elevenes perspektiv har norske elever helt fra de var veldig 
små hatt god tilgang til ulike digitale verktøy (Medietilsynet, 2018). 
Medietilsynets Barn og medier-undersøkelser (2020) viser at norske 
barn og ungdommer er storforbrukere av nettbaserte tjenester. De 
har høy fritidskompetanse knyttet til bruk av sosiale medier, spil- 
ling og nettverksbygging, men denne kompetansen overføres ikke 
automatisk til bruk av digital teknologi i læringssituasjoner i skolen 
som bidrar til elevenes læringsutbytte. Både skoleledere og lærere 
har derfor et tydelig ansvar for å bistå elever med å oversette denne 
fritidskompetansen til meningsfulle aktiviteter i undervisnings- og 
læringssammenheng. 


Digital kompetanse styrkes i fagfornyelsen 


For å ytterligere støtte opp under hvordan lærere kan jobbe med elevers 
digitale kompetanse, utarbeidet Utdanningsdirektoratet et rammeverk 
for læreres profesjonsfaglige digitale kompetanse. Dette rammeverket 
operasjonaliserer ulike kunnskaps- og ferdighetsområder, som er en del 
av læreres profesjonsfaglige digitale kompetanse (PfDK) (Kelentri¢ et al., 
2017) og tydeliggjør ulike kunnskaps-, ferdighets- og kompetanseaspekter 
knyttet til syv overordnede områder: 1) fag og grunnleggende ferdigheter; 
2) skolen i samfunnet; 3) etikk; 4) pedagogikk og fagdidaktikk; 5) ledelse 
av læringsprosesser; 6) samhandling og kommunikasjon; 7) endring og 
utvikling. Rammeverket er ment til å utvikle felles forståelse av hva beteg- 
nelsen profesjonsfaglig digital kompetanse betyr; for å bidra med et nasjo- 
nalt rammeverk for lærerutdanninger å jobbe ut i fra; og ikke minst som 
støtte til planlegging av grunn- og videreutdanning av lærere (Kelentrié 
et al., 2017). 

Med fagfornyelsen (LK20) (Utdanningsdirektoratet, 2020d) far digi- 
tale ferdigheter en enda mer betydelig rolle i fagene med klar forankring 

til digitale arbeidsmetoder og digitalt innhold. I den generelle beskrivel- 
sen av digitale ferdigheter i læreplan for samfunnsfag ser vi at samfunns- 
fag får et særskilt ansvar for elevenes digitale kompetanse: 


Digitale ferdigheiter i samfunnsfag inneber å kunne bruke digitale verktøy til å 
finne, behandle og navigere i digitale kjelder, utøve digital kjeldekritikk og velje 
ut relevant informasjon. Det handlar og om å kunne kommunisere, samarbeide 
og skape digitale produkt og om å følgje reglar og normer for nettbasert kom- 
munikasjon, personvern og opphavsrett. Ferdigheita inneber og å vareta infor- 
masjons- og datasikkerheit. Utviklinga av digitale ferdigheiter går frå å utforske 
og bruke digitale ressursar, til å søkje og velje informasjon sjølvstendig og til å 
vise god digital dømmekraft når ein vel informasjon, bruker digitale ressursar 


og kommuniserer digitalt. (Utdanningsdirektoratet, 2020c) 


I læreplan i norskfaget ser vi at digitale ferdigheter innebærer å «lage 
enkle sammensatte tekster til å planlegge, utvikle og redigere sammen- 
satte tekster basert på kunnskap om hvordan de forskjellige uttrykks- 
formene virker sammen. Utviklingen innebærer også å vise en stadig 
større grad av selvstendighet og dømmekraft i valg og bruk av digitale 
kilder» (Utdanningsdirektoratet, 2020b). I naturfag innebærer digitale 
ferdigheter blant annet «å kunne bruke digitale verktøy til å utforske, 
registrere, beregne, visualisere, programmere, modellere, dokumentere 
og publisere data fra forsøk, feltarbeid og andres studier» (Utdanningsdi- 
rektoratet, 2020a). Vi ser tydeligere enn før fagets egenart i disse generelle 
beskrivelsene av digitale ferdigheter, eller den såkalte fagdidaktiske digi- 
tale kompetansen (Gudmundsdottir & Hatlevik, 2018; Gudmundsdottir 
& Ottestad, 2016). 

I International computer and information literacy study (ICILS) gjen- 
nomført i 2013 rapporterte vi at norske lærere både sa at de var generelt 
positive til bruk av digital teknologi i skolen, og at de hadde den grunn- 
leggende kompetansen som måtte til for å bruke digital teknologi i 
klasserommet. Likevel konkluderte vi med at den sterke vektleggingen av 
digital kompetanse i læreplanen, sammen med at lærere behersker grunn- 
leggende digital kompetanse, kun danner en begynnelse på at digital tek- 
nologi brukes på en variert og innholdsrik måte i elevenes læringsprosess 
(Gudmundsdottir & Throndsen, 2015). 

Utviklingen av profesjonsfaglig digital 
kompetanse (PfDK) 


Innen forskningen ser vi at begrepene elevens digitale kompetanse og 
lærerens profesjonsfaglige digitale kompetanse (PfDK) er operasjonali- 
sert på ulikt vis. Gudmundsdottir og Ottestad (2016) og Gudmundsdottir 
og Hatlevik (2018) introduserer en overordnet tredeling av lærerens 
PfDK i generisk digital kompetanse, faglig/fagdidaktisk kompetanse og 
profesjonsrettet digital kompetanse. Denne tredelingen har vært utviklet 
videre, og en fjerde dimensjon lagt til som dreier seg om digital endrings- 
kraft eller «transformativ agency». Digital endringskraft tar for seg lære- 
rens kapasitet og vilje til å bryte ut av gitte rammer (Virkkunen, 2006) og 
tilpasse seg eller sette i stand egne måter for å ivareta undervisning på; 
i dette tilfellet hvordan lærere finner nye løsninger og utfører undervis- 
ning på en ny måte (Brevik et al., 2019; Lund et al., 2019; Lund og Vestøl, 
2020). En slik fremgangsmåte kan involvere motsetninger, konflikter og 
forstyrrelser av gitte praksiser (Haapasaari et al., 2016). En annen tilnær- 
ming ser vi hos Instefjord og Munthe (2016), som legger vekt på teknolo- 
gikompetanse, pedagogisk kompetanse og sosial bevissthet som en del 
av deres operasjonalisering av PfDK-begrepet. Krumsvik (2014) legger til 
digital dannelse (bildung), og presiserer viktigheten av at slike modeller 
må være godt kontekstualisert i lærerutdanningen og rettet mot behovet 
fremtidige lærere møter i praksisfeltet. 

Med utgangspunkt i en sammenfatning av ulike europeiske ramme- 
verk på digital kompetanse har en gruppe forskere fra OsloMet, Univer- 
sity of Limerick, University of Malta, Universitetet i Oslo og University of 
Valencia kommet frem til et analytisk verktøy som kalles PEAT (Dicte, 
2019). Rammeverket består av fire dimensjoner, som alle inngår i og er 
viktige deler av læreres PfDK. Den første er pedagogisk dimensjon (P for 
pedagogical). Når vi bruker digital teknologi i klasserommet er pedago- 
giske aspekter viktige; som hvordan og hvilke arbeidsmåter vi legger opp 
til ved bruk av teknologien. Her er det klar kobling til for eksempel klasse- 
ledelsesaspekter og differensiering som en del av digital praksis, men også 
hvordan vi designer undervisningsøkter og tar i bruk digital teknologi. 
Neste dimensjon er den etiske (E for ethical), som er tett knyttet til digital 

dømmekraft — dvs. personvern og opphavsrett, kildekritikk og det å være 
sosial på nett samt digitalt medborgerskap. Den tredje er holdninger (A 
for attitudes) til teknologien, altså viljen og motivasjonen til å ta i bruk 
og prøve nye metoder som innebærer digital teknologi. Den fjerde og 
siste dimensjonen er den tekniske (T for technical), dvs. infrastruktur 
og tilgang til programvare, samt ren teknisk kompetanse (Dicte, 2019; 
Gudmundsdottir & Hathaway, 2020). Disse fire dimensjonene kan bru- 
kes til å analysere digital praksis i klasserommet og få frem ulike aspek- 
ter i læreres PfDK. Modellen kan også definere viktige innsatsområder 
i lærerutdanningen og utviklingen av lærerstudenters PfDK. I tillegg er 
det verdt å nevne TPACK-modellen (Koehler & Mishra, 2005) som er mye 
brukt av både lærere og utdanningsforskere. TPACK står for «technologi- 
cal, pedagogical, and content knowledge», men mangler både holdnings- 
aspektet og den etiske dimensjonen som PEAT har lagt til i sitt analytiske 
verktøy. Disse dimensjonene mener vi er svært viktige i norsk kontekst, 
hvor elevers og læreres digitale dømmekraft samt lærerens holdning til 
digital teknologi og egen profesjonsutvikling står som sentral del av pro- 
fesjonsfaglig digital kompetanse. 

Mye av den tidligere forskningen har påpekt potensialet i bruk av digi- 
tal teknologi i klasserommet (Brevik & Davies, 2016; Livingstone, 2012; 
Punie & Ala-Mutka, 2007). Albion et al. (2015) presiserer også viktigheten 
av systematisk tilnærming i både lærerutdanningen og etter- og videreut- 
danning av lærere, som legger vekt på pedagogiske praksiser som utnytter 
potensialet av digital teknologi i istedenfor isolerte innovasjoner drevet av 
ildsjeler. Nyere forskning fra Norge bekrefter at læreres bruk av teknologi 
i klasserommet ofte foregår i form av tradisjonell «transmissiv» under- 
visning med begrenset elevdeltakelse, hvor diskursen dreier seg primært 
om praktiske og tekniske ting (Blikstad-Balas & Klette, 2020). Slike funn 
ser vi også i Gudmundsdottir og Throndsen (2015), som viser beskjeden 
bruk i skolen, og i en studie som ble utført i første ukene av skolestenging 
under covid-19-pandemien våren 2020 (Gudmundsdottir & Hathaway, 
2020). Der spurte forskerne hvor godt forberedt lærere var for nettbasert 
undervisning. Med andre ord, hvor forberedt var lærere på å utføre fjern- 
undervisning og bruke digitale løsninger på heltid? Studien konkluderer 
med at i de første ukene var det de tekniske dimensjonene lærerne er svært 

opptatt av, dvs. om verktøyene fungerer eller om de har tilgang til nodven- 
dig programvare. Studien viser videre at lærerne reflekterte i noe mindre 
grad om pedagogisk bruk av teknologien. Det var likevel de etiske sidene 
ved bruk av teknologien som var sjeldnest nevnt, dvs. problemstillinger 
rundt for eksempel personvern, opphavsrett og digitalt medborgerskap 
(Gudmundsdottir & Hathaway, 2020). 

Samlet viser de ulike studiene at det fremdeles er en del lærere som har 
begrenset erfaring med nettbasert undervisning og i å bruke digital tek- 
nologi på en kreativ og pedagogisk måte sammen med elevene sine. Dette 
til tross for høye nasjonale ambisjoner for utvikling av elevers digitale 
kompetanse. 


Lærerutdanningens rolle i 
kompetansehevingen 


Det vi allerede vet, er at det er store forskjeller i den digitale praksisen i 
norsk skole (Egeberg et al., 2012; Hatlevik et al., 2013; Fjørtoft et al., 2019). 
Både tilgang og bruk av digital teknologi er variert, men det varierer også 
i hvor stor grad skolene prioriterer og legger til rette for bruk av digital 
teknologi. Dette opplever og uttrykker lærerstudenter som er i praksis 
(Gudmundsdottir & Hatlevik, 2020). Vi vet også at en stor del av elev- 
ene har vist seg å slite med digitale oppgaver som samsvarer kompetan- 
semålene i skolen. Dette viste ICILS 2013-studien, da ferdigheter som 
var testet av 9.-klassinger ble sammenlignet med kompetansemålene i 
skolen. Omtrent en av fire elever skåret da på laveste nivå på ferdighets- 
skalaen i ICILS-undersøkelsen, noe som oversatt til kompetansemålene 
betyr at elevene skårer under de kravene som stilles i skolen (Hatlevik & 
Throndsen, 2015). 

Den ulike digitale praksisen, som vi også ser internasjonalt, har vært 
forbundet med forskjellige årsaker og forklaringer både nasjonalt og 
internasjonalt. For eksempel har den vært koblet til ulik prioritering og 
støtte fra skoleledelsen, og hvordan bruk av teknologi er definert i lære- 
planer eller styringsdokumenter (Gil-Flores et al., 2017). Når vi ser spesi- 
fikt på lærerens egenskaper trekker Rienties et al. (2016) frem holdninger 
til teknologien («technology acceptance»). Uluyol og Sahin (2016) ser på 

lærerens motivasjon, og Voet og De Wever (2017) påpeker hvor viktig det 
er med faglig digital kompetanse. Andre peker på lærerens mestrings- 
opplevelse («self-efficacy») knyttet til digital teknologi (Hatlevik, 2017; 
Tondeur et al., 2017) og hvor viktig det er å ha rollemodeller i skolen og 
i lærerutdanningen (Gudmundsdottir & Hatlevik, 2020; Tondeur et al., 
2018). Uavhengig av forklaringen på den ulike praksisen er det tydelig at 
lærere i tidligere runder av TALIS-undersøkelsen (OECD, 2010, 2014) har 
rapportert at de ønsker økt digital kompetanse. Senere i dette kapitlet vil 
vi se om lærerne i TALIS 2018 fortsatt uttrykker samme ønske. 

Lærerutdanningen har et ansvar å utdanne fremtidige lærere og tilby 
videreutdanning som sikter på videreutvikling av PfDK, slik at lærere 
er både forberedt til å bidra til elevenes digitale kompetanse, men også 
til å heve egen kompetanse. Studier har vist at lærerstudentene ikke 
opplever at de er godt nok forberedt på den digitale praksisen i skolen 
(Gudmundsdottir & Hatlevik, 2018, 2020; Lund et al., 2014). Både 
Instefjord og Munthe (2016, 2017) og Røkenes og Krumsvik (2014) 
bekrefter manglende arbeid med digital kompetanse i lærerutdanningens 
læreplaner og i undervisningspraksiser (Hjukse et al., 2020). 

Hjukse et al. (2020), som ser på digitaliseringen i grunnskolelærer- 
utdanningen, betrakter videre hvilken betydning faggruppetilhørighet 
har på lærerutdanneres arbeid med PfDK. De finner at det er sammen- 
heng mellom fag og i hvor stor grad lærerutdannere jobber med utvik- 
lingen av Pf{DK med sine studenter. I tillegg finner de at en del av den 
profesjonsrettede digitale kompetansen er lite synlig i lærerutdanningen. 
Studien bekrefter tidligere forskning, som viste at dårlig forankring av 
PfDK i lærerutdanningens emneplaner fortsatt er aktuell (Tømte et al., 
2013; Gudmundsdottir et al., 2014; Gudmundsdottir & Hatlevik, 2018). 
Hjukse et al. (2020) løfter i sin konklusjon opp profesjonsrettede temaer 
som er særlig viktige for lærerutdanning å jobbe videre med når det gjel- 
der bruk av digital teknologi i fagene. Dette kan være temaer som klassele- 
delse i teknologirike omgivelser og differensiering og tilpasset opplæring 
ved hjelp av teknologi, men også temaer knyttet til digital mobbing og 
krenkelser på nett samt digitalt medborgerskap. 

Kunnskapsdepartementet har de siste årene satset på utviklingen av 
PfDK i grunnskolelærerutdanningen og tildelt midler til et betydelig 

kompetanseloft (Daus et al. 2019; Nagel, 2021). I tillegg har ProTed senter 
for fremragende lererutdanning ved Universitetet i Oslo og Universite- 
tet i Tromsø hatt digitale læringsomgivelser som et særegent satsings- 
område. En av utfordringene ved satsinger som disse er likevel hvordan 
bidra til synergieffekt mellom og på tvers av institusjoner, slik at erfarin- 
ger og opparbeidet kunnskap videreformidles og kommer til nytte for 
flere lærerutdanningsmiljøer enn de som opprinnelig er involvert. Noen 
miljøer, som har det til felles at de går på tvers i universitetenes hierarkier 
og kobler digitalisering, pedagogikk og læring, er verdt å følge med på. 
Dette er for eksempel den tverrfaglige utviklingsenheten eDU* ved Uni- 
versitetet i Sørøst-Norge og RESULT ved Universitetet i Tromsø, som har 
eksistert ganske lenge og opererer på tvers i organisasjonen. Nylig kom 
CeDiT,‘ eller Senter for digital transformasjon ved Universitetet i Agder, 
på banen, og så har vi Senter for digitalisering? ved BI for å nevne noen. 
Disse er ikke rettet spesielt mot lærerutdanningene, men har til felles at 
de illustrerer både synergieffekter og spredning, nettverksbygning og 
flerfaglighet som er svært viktig på digitaliseringsfeltet. 

Nå har vi lagt frem en situasjonsbeskrivelse fra tidligere forskning om 
noe av det vi vet om utviklingen av digital kompetanse på utdannings- 
feltet. Vi har også vært innom hvordan digitale ferdigheter gjenspeiles 
i læreplaner, og hvor viktig PfDK er i lærerutdanningen. I det følgende 
avsnittet presenterer vi funnene fra TALIS 2018 knyttet til bruk av digital 
teknologi, og hvordan lærere svarte på spørsmål om digital kompetanse 
og hvor godt forberedt de opplevde at de er for en digital skolehverdag. 
Før disse tallene presenteres er det viktig å huske at svarene er hentet inn 
våren 2018. Hadde TALIS blitt gjennomført i 2020, hadde lærere høyst 
sannsynlig meldt om høyere grad av digital kompetanse og mer utstrakt 
bruk av digital teknologi grunnet omfattende endringer i deres undervis- 
ningspraksis som følge av covid-19-pandemien. 


https://edu.usn.no/omoss/ 

https://result.uit.no/om-oss-og-kontaktinformasjon/ 
https://www.uia.no/forskning/samfunnsvitenskap/cedit-senter-for-digital-transformasjon 
https://www.bi.no/forskning/sentre-forskningsgrupper-og-andre-initiativ/senter-for-digitalise- 
ring/ 

Hva viser TALIS 2018? 


I denne delen presenterer vi funn fra TALIS 2018 knyttet til bruk av digi- 
tal teknologi og lærerens deltakelse og behov for kompetanseheving. 


Behov for faglig utvikling 


For å få kunnskap om lærernes behov for faglig utvikling og deltakelse i 
etter- og videreutdanning ble lærerne bedt om å vurdere egne behov for 
faglig utvikling innen området IKT-ferdigheter til bruk i undervisning. 
Lærerne vurderte egne utviklingsbehov på skala fra stort behov til ikke 
noe behov. Svarene er svært interessante med tanke på den siste tiden, der 
alle lærere har måttet bytte om til å i større grad undervise på digitale 
flater. 

Vi ser på svarene at 7 av 10 norske lærere vurderer at de har stort 
eller visst behov for faglig utvikling knyttet til bruk av digital teknologi 
i undervisningen, mens 20 % av lærerne svarer at de har lite behov og 
mindre enn 10 % svarer at de ikke har noe behov. Samsvarende høye tall 
har vi sett i tidligere TALIS-undersøkelser fra 2008 og 2013. Til tross for 
etterutdanningstilbud knyttet til PÉDK og økt bruk av digital teknologi i 
undervisningen er behovet fortsatt stort, og vi ser et kontinuerlig behov 
for faglig utvikling knyttet til bruk av digital teknologi i undervisningen. 
Dette kan til dels skyldes at den teknologiske utviklingen foregår svært 
raskt. Det introduseres stadig nye digitale løsninger og nye arbeidsmåter 
i bruk av digital teknologi i undervisning og til læring som vedlikeholder 
dette behovet. 

Når vi sammenligner svarene fra lærerne i de nordiske landene ser 
vi at 22 % av norske og svenske lærere melder om stort behov for faglig 
utvikling i bruk av digital teknologi i undervisningen og ligger litt over 
OECD gjennomsnittet (se tabell 1). Det er meldt inn noe lavere behov hos 
islandske og finske lærere, og aller minst behov har de danske lærerne. I 
Danmark er det kun 1 av 10 lærere som melder om stort behov for faglig 
utvikling i bruk av digital teknologi i undervisningen. 

Analyserer vi svarene ut fra lærerens erfaring, ser vi tydelig at behovet 
er stort til tross for lang erfaring fra skolen (figur 1). Her ser vi at 80 % av 
de som har over 20 års erfaring fra skolen har noe eller stort behov, mens 

Tabell 1 Prosentandel nordiske lærere som melder om stort behov for 
kompetanseheving i bruk av digital teknologi i undervisningen. 


Danmark 11% 
Finland 19% 
Island 21% 
Norge 22% 
Sverige 22% 
OECD gjennomsnitt 18 % 


15. 
69 
31 
i 25 


10-14,9 15-19,9 Over 20 års 
erfaring 


64 
36 
Mindre enn 5 års 5-9,9 
erfaring 


, 


E Lite eller ikke noe behov m Noe eller stort behov 


Figur 1 Læreres erfaring fra skolen (i år) og behov for faglig utvikling i bruk av digital teknologi i 
undervisningen. 


nærmere 6 av 10 av lærerne med minst erfaring (mindre enn 5 år) mel- 
der om det samme store behovet. Dette kan skyldes stor vekt på digital 
kompetanse i norsk skole, noe som kan påvirke at så stor del av lærerne 
melder om behov for kompetanseutvikling. 


Behov i alle aldersgrupper 


Når vi ser på svarene i de ulike aldersgruppene som svarer på TALIS 
2018-undersøkelsen kan vi si at generelt melder lærere i alle aldersgrupper 
fra om stort eller visst behov for faglig utvikling og kompetanseheving i 

bruk av digital teknologi i undervisningen (se figur 2). Dette gjelder 74 % 
av de over 60 år, mens 8 av 10 lærere (81 %) av de mellom 50 og 59 år mel- 
der om samme behov for faglig utvikling. Det kan bety at de som nærmer 
seg pensjonsalder (de over 60 år) ikke vurderer behovet like akutt som de 
som har en del år foran seg og ønsker å holde seg oppdatert på bruk av 
digital teknologi i undervisningen. I aldersgruppen mellom 40 og 49 er 
det 76 % av lærerne og 61 % av de mellom 30 og 39 som svarer at de har et 
visst behov eller stort behov. 

Det er noe oppsiktsvekkende at også over halvparten av de yngste 
lærerne (55 %) melder om et visst eller stort behov, all den tid de har hatt 
sin skolegang og gjennomført lærerutdanningen etter at Ko6 ble innført 
med satsing på digitale ferdigheter. Dette kan nettopp bety at det er grun- 
net viktigheten av digital kompetanse i norsk læreplan at også de yngste 
fortsatt har behov for kompetanseheving. Økt bruk av digital teknologi 
kan også føre til økt behov og/eller interesse for å lære mer. Samlet sett 
forteller disse tallene oss at det er stort behov for faglig utvikling hos 
lærere når det gjelder PfDK, og at dette er noe lærerutdanningen trenger 
å jobbe videre med. 

Delt på kjønn ser vi også at det er noen flere kvinnelige lærere (26 %) 
som melder fra om at behovet for faglig utvikling i bruk av digital 


under 30 år 


30-39 år 


40-49 år 


50-59 år 


Over 60 år 


Figur 2 Prosentandelen lærere som melder behov for faglig utvikling og kompetanseheving i 
bruk av digital teknologi i undervisning, delt etter alder. 

E Kvinnelige lærere m Mannlige lærere 


Figur 3 Prosentandelen lærere som melder behov for faglig utvikling knyttet til bruk av digital 
teknologi i undervisning. 


teknologi i undervisningen er større, enn deres mannlige kollegaer (16 %). 
Nærmere halvparten av begge kjønn melder om et visst behov for en slik 
faglig utvikling (se figur 3). 

Samlet sett viser disse tallene at det å bruke digital teknologi til under- 
visning er noe lærere av begge kjønn, i alle aldre og uansett arbeidserfaring 
ønsker faglig utvikling på. Når vi ser tilbake på tidligere TALIS-under- 
søkelser ser vi det samme behovet, noe som betyr at dette har vært og er 
fortsatt et vedvarende behov (OECD, 2010, 2014). 

Tidligere har norske lærere svart at metodene de tilegner seg tekno- 
logien på er prøving og feiling, og at de heller ønsker kollegaveiledning 
enn kurs og kompetansetiltak utenfor skolens vegger (Egeberg et al., 2012; 
Hatlevik et al., 2013). Dette kan bety at heller enn å legge inn diverse kurs, 
er det viktig å legge til rette for at kollegaer kan prøve ut sammen, vei- 
lede hverandre og ta i bruk digital teknologi i undervisningen i trygge og 
kjente omgivelser. Tiltak for bruk av digital teknologi må treffe både det 
pedagogiske og det mer fagspesifikke i undervisnings- og læringssam- 
menheng (Hjukse et al., 2020). Vi ser også at endringsviljen hos lærere 
er noe som er spesielt viktig å bidra til på dette feltet (Brevik et al., 2019; 
Lund et al., 2019). Uansett krever faglig utviklingsarbeid og læres kompe- 
tanseheving innen PfDK målrettet og kontinuerlig innsats. 

Deltakelse i faglig utvikling 


Til tross for stort behov for faglig utvikling og økt PfDK er antallet 
lærere som oppgir at de har deltatt på kompetansehevende aktiviteter 
de siste 12 månedene begrenset. Vi ser likevel at lærere som deltar i fag- 
lige aktiviteter knyttet til bruk av digital teknologi i undervisning øker 
fra TALIS 2013 til TALIS 2018. I 2013 er det 37 % av lærerne som deltar 
i faglig utvikling knyttet til bruk av digital teknologi i undervisning, 
mens 6 av 10 lærere (58 %) deltok i aktiviteter rekatert til digital tek- 
nologi i 2018. Dette betyr ikke nødvendigvis at lærere står mindre rus- 
tet til å bruke digital teknologi i undervisningen enn de gjorde i 2013, 
men at lærere i økt grad merker behovet for digital kompetanse i sin 
yrkesutøvelse. 

Som det fremgår av tabell 2 ser vi at det er et høyt antall lærere som 
har deltatt i faglige aktiviteter knyttet til bruk av digital teknologi i under- 
visning i alle aldersgrupper, uansett om lærere har lang eller kort under- 
visningserfaring. Deltakelsen spanner fra 54-61 % av lærerne som svarer 
positivt på at de har deltatt i aktiviteter relatert til bruk av digital tekno- 
logi i egen undervisning. De lærerne som svarer positivt på spørsmålet er 
flest i gruppene av lærere med kortest og lengst tid i yrket, men forskjellen 
er likevel liten mellom ulike aldersgrupper og undervisningserfaring. Slik 
ser vi at 61 % av lærere med under 5 års erfaring og 60 % av lærere med 20 
års undervisningserfaring eller mer har deltatt i slike aktiviteter de siste 
12 månedene. Det er også flertallet av andre lærere som svarer positivt på 
spørsmålet, og mellom 55 og 56 % av lærere med mer enn 5 års erfaring 
og inntil 20 år svarer positivt på at de har deltatt i slikt utviklingsarbeid. 
Noe større forskjeller fremkommer hvis vi ser på svarene delt på kjønn. 


Tabell 2 Deltakelse i faglig utviklingsaktivitet knyttet til bruk av digital 
teknologi i undervisning i de siste 12 månedene. 


Lærererfaring (antall år) % Alder % 
Mindre enn 5 61 Under 30 år 59 
5-99 56 30-39 år 59 
10-14,9 55 40-49 år 58 
15-19,9 56 50-59 år 54 
Over 20 60 Over 60 år 61 

Da viser det seg at flere mannlige (63,5 %) enn kvinnelige (55 %) leerere har 
deltatt pa slike aktiviteter. 

Når vi sammenligner gruppen lærere som har deltatt og de som ikke 
har deltatt i faglige aktiviteter i bruk av digital teknologi i undervisning 
og som melder om at de (fortsatt) har behov for faglig utvikling, ser vi 
at det er tilnærmet ingen forskjell på de to gruppene (figur 4). Omtrent 
70 % av alle lærerne melder om noe og stort behov for faglig utvikling 
uansett om de har deltatt i faglig utvikling på området det siste året. Det 
ser derfor ikke ut som den typen faglig utviklingsarbeid knyttet til bruk 
av digital teknologi i undervisning som de deltar på, slår an eller oppleves 
som nyttig nok i undervisningssammenheng. Det er også mulig at faglig 
utviklingsarbeid har åpnet for nye spørsmål, eller at den ikke var relevant 
eller omfattende nok for å møte behovet for kompetanseheving i bruken 
av digital teknologi i undervisningen. 

Når vi ser på lærere som melder om behov (noe eller stort) for faglig 
utvikling i bruk av digital teknologi i undervisningen ser vi at det er ulike 
grunner som hindrer dem i å delta i slike aktiviteter. For eksempel sier 
38 % av lærerne at slike aktiviteter kolliderer med arbeidsplanen deres. 
Det er også et kostnadsspørsmål når 33 % svarer at for høye kostnader 
hindrer deltakelse. En del lærere sier også at det ikke oppleves som det er 


Trenger ikke Har lite behov Har fortsatt noe Har fortsatt stort 
behov behov 


Deltok i faglig utvikling det siste aret knyttet til IKT-bruk i undervisningen 


Deltok ikke i faglig utvikling det siste året knyttet til IKT-bruk i undervisningen 


Figur 4 Læreres deltakelse i faglig utvikling knyttet til bruk av digital teknologi i undervisningen 
delt på de som deltok i slike aktiviteter og de som ikke gjorde det de siste 12 månedene. 

insentiver til å delta i slike aktiviteter (28 %) og at det er manglende støtte 
å få fra arbeidsgiver (22 %). 

Nå har vi sett på lærerens deltakelse i faglig utviklingsarbeid, det pågå- 
ende behovet og hva som hindrer dem i å delta. Da er det relevant å se 
på hvordan lærerutdanningen forbereder lærere til å jobbe med digital 
teknologi, og hvorvidt digital teknologi og relaterte temaer var en del av 
den formelle utdanningen lærerne gjennomførte. 


PfDK som en del av lærerutdanningen? 


Lærerne ble spurt om følgende «fag»: IKT, teknologi, grafikk, design, 
digitale medier og lignende (heretter IKT-fag) var en del av den formelle 
lærerutdanningen de tok. Mindre enn 10 % av de nyutdannede (med 
mindre enn 5 års erfaring fra skolen) svarer at IKT-fag var en del av deres 
formelle utdanning, mens 1 av 5 lærere med 15-20 års erfaring svarte at 
dette hadde vært en del av deres formelle utdanning. Det samme gjelder 
hvis vi ser på lærerens alder. De yngste lærerne har ikke IKT-fag som en 
del av sine fag i lærerutdanningen, og i mindre grad enn eldre lærere. 
Generelt sett opplever lærerne at IKT-fag i svært liten grad er en del av 
den formelle utdanningen de har fått. 

Dette kan for eksempel skyldes at IKT eller digital teknologi vanligvis 
ikke er et enkeltstående fag eller emne på lærerutdanningen, men at det 
som en grunnleggende ferdighet i skolen anses som viktig del av alle fag 
og fagområder i lærerutdanningen. Dette kan være noe av forklaringen 
for høyt behov for faglig og profesjonell utvikling blant alle aldersgrupper 
av lærere på denne tematikken. 

Når lærerne ble spurt om bruk av digital teknologi i undervisningen 
var en del av lærerutdanningen de tok, ser vi stor forskjell i svarene opp 
mot hvor lang erfaring lærerne hadde bak seg i skolen, som vi kan anta at 
sier noe om hvor lang tid det er siden de tok lærerutdanningen. 65 % av 
lærerne med minst erfaring, dvs. under fem år, svarer at bruk av digital 
teknologi i undervisningen var en del av lærerutdanningen. Videre svarte 
kun 24 % av lærerne med over 20 års erfaring det samme (se figur 5). Sva- 
rene viser at digital teknologi i undervisningen er i økt grad blitt en del av 
forberedelsene lærere får i lærerutdanningen. 

Figur 5 Prosentandel lærere som svarer at bruk av digital teknologi var en del av 
lærerutdanningen deres, kategorisert etter lærererfaring i antall år. 


Det som også er interessant, er at størsteparten av de nyutdannete 
lærerne svarer at digital teknologi var en del av den formelle utdannin- 
gen deres. Disse lærerne er som oftest de yngste som svarte på TALIS- 
spørreskjemaet, og de som har hatt digitale ferdigheter som en del av egen 
grunnopplæring. Likevel opplever de at de ikke har tilstrekkelig digital 
kompetanse som lærere. 

Hvis vi ser på tall fra de nordiske landene på hvor godt forberedt lærere 
anser seg å være til bruk av digital teknologi i undervisningen, ser vi at 
svært mange lærere opplever at de ikke er særlig godt forberedt. Når vi ser 
nærmere på prosentandelen av lærerne som svarte at de var veldig godt 
eller godt forberedt til å bruke digital teknologi i undervisningen, ser vi 
at prosentdelen som svarer slik er lavere i alle de nordiske landene enn 
OECD-gjennomsnittet (se tabell 1). 


Tabell 3 Prosentandel nordiske lærere som er veldig godt eller godt 
forberedt til bruk av digital teknologi i undervisningen. 


Danmark 40% 
Finland 21% 
Island 26% 
Norge 36% 
Sverige 37% 
OECD gjennomsnitt 43% 

Det er noe overraskende at ikke flere føler seg bedre forberedt sett i 
sammenheng med figur 5, som viser at lærerutdanningen har prioritert 
bruk av digital teknologi i sine studieprogrammer. Det er likevel slik at 
det er store forskjeller på hvordan digital teknologi i lærerutdanningen 
er integrert i ulike fag/emner og hvordan det satses på PfDK, som drøftet 
tidligere. 


Læringsfremmende bruk av digital teknologi 


Lærerne ble spurt om de bruker digital teknologi (for eksempel datamas- 
kiner, nettbrett og interaktive tavler) for å fremme elevenes læring (se 
tabell 4). På svarene ser vi noe forskjell mellom lærere med lang erfaring 
og de med mindre erfaring fra skolen. Omtrent 1 av 3 lærere med inntil 10 
års undervisningserfaring sier at de bruker digital teknologi mye, mens 
de med lengst erfaring fra skolen bruker digital teknologi minst. Det er 
derfor tydelig forskjell på hvor lenge respondentene har vært lærere og 
deres bruk av digital teknologi. Dette er koblet til lærerens alder, da de 
yngste bruker teknologien mest, mens de eldste bruker den minst for å 
fremme elevenes læring. Det finnes ikke forskjell på mannlige og kvin- 
nelige lærere i hvor mye de bruker digital teknologi for å fremme elevers 


læring. 


Tabell 4 Prosentandel lærere som bruker digital teknologi i svært stor grad for å fremme elevenes 


læring. 
Læreres alder Bruker digital teknologi i svært Bruker digital teknologi i noen 
stor grad for å fremme elevenes grad for å fremme elevenes 
læring læring 

Under 30 år 34 21 

30-39 år 25 28 

40-49 år 18 32 

50-59 år 11 39 

60 år og eldre 11 44 

Læreres erfaring 

Mindre enn 5 år 28 24 

Inntil 10 år 26 26 

10-14,9 år 19 33 

15-19,9 17 35 

Over 20 års erfaring 12 41 

Til tross for at de yngste lærerne bruker teknologien mest, ser det ut som 
at digital teknologi brukes i stor grad av mange lærere. Det var svært få 
lærere som svarte at de aldri brukte digital teknologi. Vi ser i tabell 4 at 
bruken av digital teknologi for å fremme elevenes læring er godt etablert 
blant norske lærere. Det kan nettopp være derfor at de ønsker mer faglig 
utvikling på området, for å få nye ideer og skape variasjon i sine arbeids- 
metoder med digital teknologi. 

Fire av ti lærere som svarer at de ikke bruker digital teknologi for å 
fremme elevenes læring i det hele tatt melder også om at de har stort 
behov for faglig utvikling i bruk av digital teknologi i undervisningen, 
mens 15 % av lærerne som bruker digital teknologi for å fremme elevenes 
læring mye, melder om stort behov for faglig utvikling. 

Når vi ser nærmere på lærerne som bruker digital teknologi i under- 
visningen i svært stor grad, ser vi at godt over halvparten av de samme 
lærerne (75 %) lar elevene ofte eller alltid bruke digital teknologi i pro- 
sjektarbeid. Det samme gjelder når de lar elevene bruke digital teknologi 
til vanlig skolearbeid i timene (class work). Da er det 55 % av lærerne som 
bruker digital teknologi ofte, mens 16 % bruker det alltid (se tabell 5). 


Tabell 5 Prosentandel lærere som bruker digital teknologi i prosjektarbeid og i undervisningen. 


I prosjektarbeid I undervisningen (dvs. i timene) 
Aldri eller nesten aldri 4 2 
Av og til 22 27 
Ofte 46 55 
Alltid 29 16 


Av denne tabellen ser vi at digital teknologi er en integrert del av lere- 
rens arbeidsmate i undervisningen og nar elevene jobber med prosjekter. 
Det er svært få lærere som svarer at de aldri eller nesten aldri bruker digi- 
tal teknologi i undervisningen eller til elevenes prosjektarbeid. 


Klasseledelse og digital teknologi 


Når vi sammenligner lærere som svarer at de alltid og aldri bruker digital 
teknologi til elevenes prosjektarbeid i timene og svarer på spørsmålene 

om uro og forstyrrelser i klassen, ser vi en del interessante aspekter 
(tabell 6). Lærerne som aldri bruker digital teknologi i elevenes pro- 
sjektarbeid sliter mer med uro i timene enn de som alltid bruker digital 
teknologi til elevenes prosjektarbeid. Dette gjelder ved oppstart av time, 
ved elevenes avbrytelse av undervisning og forstyrrende bråk i klassen. 
Det er noe mindre forskjeller i vanlig skolearbeid i timene når digital 
teknologi er brukt. Ved oppstart av time svarer 12 % av lærerne som alltid 
bruker digital teknologi i undervisningen at de er enig at det tar tid før de 
får roet ned elevene, mens samsvarende tall for lærerne som aldri bruker 
digital teknologi i undervisningen er 21 %. Av dette kan vi konkludere at 
elevenes bruk av digital teknologi i undervisningen og i prosjektarbeid 
ser ikke ut til å forårsake økt uro og avbrytelser i norske klasserom, ifølge 
lærerne. 


Tabell 6 Prosentandel lærere som svarer om uro og forstyrrelser når digital teknologi er brukt i 
skolearbeid i timen. 


Enig at ved Enig at vi Enig at det er 
oppstart av mister ganske mye forstyrrende 
timen, tar det mye tid fordi bråk i klassen 
ganske lang tid elevene avbryter 
før jeg får roet undervisningen 
elevene 
Bruker alltid digital teknologi 13 19 16 
i elevenes prosjektarbeid 
Bruker aldri digital teknologi 19 30 27 
i elevenes prosjektarbeid 
Bruker alltid digital teknologi 12 23 21 
til skolearbeid i timen 
Bruker aldri digital teknologi 21 26 22 


til skolearbeid i timen 


Sammenligning av nordiske land og skoleledere 


I TALIS 2018 ble lærerne spurt i hvor stor grad de bruker digital teknologi 
for å fremme elevenes læring. Når vi sammenligner de nordiske landene, 
ser vi at danske lærere er de som desidert bruker digital teknologi mest (se 
tabell 7). 88 % av de danske lærerne svarer at de bruker digital teknologi i 

Tabell 7 Prosentandel lærere i de nordiske landene som bruker digital teknologi for å fremme 
elevenes læring. 


Ikke i det hele tatt I noen grad I stor grad I svært stor grad 
Danmark 1 11 41 47 
Finland 3 40 35 22 
Island 9 28 31 32 
Norge 1 33 46 20 
Sverige 4 31 37 28 


stor eller svært stor grad, mens 66 % av de norske svarer det samme. Det 
er lite forskjell på de andre nordiske landene, men finske lærere bruker 
teknologien minst for å fremme elevenes læring. 

Vi ser i tillegg at det er noe forskjell når de nordiske lærerne er spurt 
om behov for faglig utvikling knyttet til bruk av digital teknologi i under- 
visningen (se tabell 8). Mens 70 % av norske og islandske lærerne mener 
de har et visst behov eller stort behov, melder 43 % av danske lærere om 
det samme og 59 % av de svenske. Finske lærere ligger på 64 % når de er 
stilt samme spørsmål. 


Tabell 8 Prosentandel lærere i de nordiske landene som har behov for faglig utvikling knyttet til 
bruk av digital teknologi i undervisningen. 


Ikke noe behov Litt behov Et visst behov Stort behov 
Danmark 22 35 32 11 
Finland 9 27 45 19 
Island 9 21 49 21 
Norge 10 20 48 22 
Sverige 15 26 37 22 


Det er ogsa interessant a se hvordan skoleledere svarer pa sporsmal om 
hvorvidt manglende eller darlig datautstyr til bruk i undervisningen for- 
hindrer lærere fra å gi god undervisning. Over halvparten av skolelederne 
(55 %) sier at dette ikke har betydning i det hele tatt, men 35 % svarer 
at dette til en viss grad har betydning for god undervisning på skolen og 
10 % svarer at dette har stor eller svært stor betydning. Skolelederne ble 
også bedt om å vurdere internettilkobling og hvorvidt den kunne være 
til hinder for god undervisning. 62 % av skolelederne svarte at den ikke 
hadde betydning i det hele tatt, og 28 % svarte til en viss grad. Generelt 

kan vi derfor si at ifølge skolelederne hindrer begrenset tilgang til utstyr 
og internettilkobling i liten grad god undervisning på skolen. Da kan vi 
konkludere med at det ikke er det tekniske utstyret og infrastruktur det 
står på, men at det heller er behovet for kompetanseheving lærere melder 
at de i svært stor grad mangler, og som i større grad hindrer pedagogisk 
bruk av digital teknologi i undervisning og læringsarbeid. Skoleleders 
prioriteringer og tilrettelegging slik at lærerne har anledning til å utvikle 
sin profesjonsfaglige digitale kompetanse med tanke på ressurser, tid 
og faglig fellesskap er derfor viktig å ta høyde for. Likeledes trenger den 
enkelte læreren å være villig til å ta i bruk utforskende og digitale metoder 
i faget sitt, og følge med på teknologien og de fagdidaktiske og pedago- 
giske mulighetene som åpner seg. 


Konklusjon 


Vi har nå sett på hovedfunnene i TALIS 2018 knyttet til bruk av digital 
teknologi og læreres PfDK. I lys av pandemien vi befinner oss i og de 
enorme endringene i undervisningspraksis hos lærere i løpet av de siste 
månedene, er det grunn til å tro at lyn-digitaliseringen har hatt betyd- 
ning for læreres utvikling av PfDK. Resultatene i dette kapitlet kan derfor 
antas å allerede være noe utdaterte, eller i hvert fall beskrive lærernes 
bruk av digital teknologi i undervisningen ganske beskjedent. Med andre 
ord; den bratte læringskurven norske lærere har vært i gjennom i 2020 på 
grunn av skolestenging og hjemmeskole har høyst sannsynlig løftet den 
digitale kompetansen. I neste gjennomføring av TALIS i 2023 blir det der- 
for særlig interessant å sammenligne nye tall med det vi presenterer her. 
Videre har vi sett at nettbasert undervisning og bruk av digitale lærings- 
ressurser kan åpne opp for mer fleksibilitet enn tradisjonelle læremidler. 
Muliggjøringen ligger i at elever og studenters bruk av læringsplattformer 
og læringsressurser (nettsider, digitale læreverk, samskrivingsplattformer 
o.l.) kan gi tilgang til ny kunnskap, men også bidra til økt fleksibilitet nar 
det gjelder sted og rom, samspillet mellom individuelt arbeid og samar- 
beid, mellom større variasjon av undervisnings- og arbeidsmetoder og til 
og med mer elevsentrert læring (Frantzen & Schofield, 2013). Det er likevel 
læreren og den profesjonsfaglige digitale kompetansen som står sentralt 

nar det gjelder å bruke digital teknologi hensiktsmessig i klasserommet. 
Med hensiktsmessig menes at læreren trenger å inneha kompetanse som 
gjør det mulig å velge egnede digitale ressurser, men også til å velge bort 
når det ikke passer å bruke digital teknologi i læringsprosessen. Det er 
læreren som sitter på nøkkelen når det gjelder å fasilitere og koordinere 
læringsaktiviteter og styre læringstrykket, akkurat som i klasserom med 
begrenset tilgang til digital teknologi. I tillegg er det læreren som leder 
læringsarbeidet og bidrar til læringsfremmende aktiviteter, godt arbeids- 
miljø og ro i timene. 

Lærerrollen er og blir sentral når det gjelder bruk av digital teknologi, 
men det hviler også et stort ansvar på lærerutdanningen i å forberede 
fremtidige lærere på å jobbe best mulig i teknologitette klasserom og 
utvikle den kompetansen de trenger i fremtiden. Vi ser også at det blir 
stadig viktigere å vite hvordan vi kan ta hensyn både til eget og elevers 
personvern, å vite hvordan og hva elevene og lærere kan dele og gjen- 
bruke fra nettet og ikke minst hvordan vi som digitale medborgere snakker 
med, om og til hverandre (Gudmundsdottir et al., 2020; Gudmundsdottir 
& Hatlevik, 2020). På sosiale medier er det etablert en utmerket 
delingskultur hvor norske lærere deler tips om digitale læringsressurser 
og arbeidsmåter i nettbaserte omgivelser. Det er i stor grad takket være 
digitaliseringen av skolen som følge av covid-19-pandemien at lærere har 
fått erfaring med ulike løsninger som trolig har fremskyndet utviklingen 
av PÉDK og bidratt til endringer i lærerrollen. Samtidig kan vi ikke se 
bort fra at behovet for kompetanseheving som lærerne har meldt fra om i 
TALIS 2018 fortsatt er reelt. 

I internasjonal sammenheng ser vi også at norske skoler har god infra- 
struktur sammenlignet med andre land når det gjelder tilgang til digitale 
ressurser (Gudmundsdottir & Throndsen, 2015; Hatlevik & Throndsen, 
2015). I tider når undervisning i stor grad foregår på nettet gir dette norske 
lærere noen fordeler, men den gode tilgangen til teknologien og digitale 
løsninger utgjør bare en del av det som trengs. Bruk av det tilgjengelige 
utstyret på en hensiktsmessig måte medfører at lærere ikke bare tren- 
ger grunnleggende digital kompetanse (Gudmundsdottir & Hatlevik, 
2018), men også motivasjon, kreativitet, nysjerrighet og endringsvilje til 
å ta i bruk nye metoder med digital teknologi (Brevik et al., 2018). Det er 

til slutt viktig å påpeke svakheten i spørsmålene i en slik internasjonal 
undersøkelse. Som i mange internasjonale kartlegginger bruker TALIS 
et standardisert spørreskjema som ikke gir rom for lokale varianter eller 
teorigrunnlag. Dette betyr at det ikke er mulig å for eksempel inkludere 
spørsmål direkte knyttet til rammeverk for grunnleggende ferdigheter 
eller PfDK. I tillegg er TALIS-spørsmålene om digital teknologi av et 
begrenset antall, noe som gir et svært avgrenset bilde av temaer knyttet 
til bruk av digital teknologi i norsk skole. 

Teknologien er i stadig endring, og nye digitale verktøy, løsninger og 
ny programvare blir kontinuerlig utviklet. Lærere og lærerutdanningen 
trenger derfor å være endringsvillige og innstilt på å bistå fremtidige 
lærere med å prøve ut måter å løse nye utfordringer på. Dette kan videre 
forskning med fordel se på, for eksempel i lys av hvordan fagfornyelsen 
(LK20) krever økt utforskende og digital kompetanse i fagene og hvordan 
lærerutdanningen følger opp dette ved å utvikle endringsviljen og den 
fagdidaktiske kompetansen hos lærerstudentene. 

Abstract: Professional communities at the lower secondary level as part of the 
school’s development 

This chapter invites to a discussion of how TALIS 2018 data about professional com- 
munities relates to recent policy development aimed at school development. Teacher 
collaboration is considered a central resource in the individual school’s organiza- 
tion, and exchange of experience with colleagues is often highlighted when teachers 
are asked about their most important source of learning and development. Policy 
development in Norway has aimed at strengthening professional collaboration for 
quality development of schools, especially at the lower secondary level. The chapter 
highlights some results from TALIS 2018 that show how teachers at the lower sec- 
ondary level collaborate and how school leaders provide feedback and assessments 
to support and facilitate the teachers’ further professional development by asking 
what the characteristics of collaboration at the lower secondary level are; and what 
kind of measures school leaders are implementing to support teachers who need 
follow-up. Answers to these questions are compared to Norwegian findings from 
TALIS 2008 and TALIS 2013. 

Introduksjon 


Som nevnt i kapittel 1 er ett av hovedfunnene i TALIS 2018 at Norge har 
et ungdomstrinn preget av en sterk samarbeidskultur. Undersokelsen 
viser også at det er en god felles ansvarsforståelse for skolens oppgaver 
internt i kollegiet (Carlsten et al., 2021). Disse funnene ligger innenfor 
det vi i figur 1 i kapittel 1 viste til som kollegasamarbeid (område 2) og 
ansvar og autonomi (område 3). Samarbeidskultur er det vi kan kalle en 
del av de performative sider av et profesjonsfellesskap, mens ansvarskul- 
tur også kan handle om organisatoriske aspekter ved lærerprofesjonalitet 
(Hermansen et al., 2018). Et profesjonsfellesskap kan i denne sammen- 
heng defineres som et fellesskap av lærere og skoleledere som på kritisk 
og konstruktivt vis klarer å relatere sitt profesjonelle skjønn til erfarings- 
basert kunnskap, forskning, skolepolitikk og samfunnets bevegelser, jf. 
skolens samfunnsmandat (Dahl et al., 2016). 

Lærersamarbeid blir vurdert som en svært sentral ressurs i den enkelte 
skoles organisasjon ved at den enkelte lærers individuelle pedagogiske 
ressurser brukes og utnyttes konstruktivt gjennom lærersamarbeid 
(Bjørnsrud, 2009; Møller, 2011). Når lærere blir spurt om deres viktig- 
ste kilde til læring og utvikling, trekkes erfaringsutveksling med kolleger 
ofte frem (Jensen og Cooper, 20015. Slik kollektiv kunnskapsutvikling 
har de senere årene fått økt oppmerksomhet og har å gjøre med utvik- 
ling av profesjonelle læringsfellesskap i og på tvers av skoler. Utviklingen 
av profesjonelle fellesskap på ungdomstrinnet har vært et tydelig mål i 
de senere års policy for skoleutvikling. I den sammenheng har funn fra 
TALIS tidligere bidratt til å fremheve at tilbakemeldinger fra skoleleder 
til lærere og lærere imellom på deres undervisning er et område som har 
hatt behov for å styrkes i praksis (Caspersen et al., 2014; Vibe et al., 2009). 

Som hovedfunnene fra TALIS 2018 viser i kapittel 1, har norske ung- 
domsskolelærere på et slikt overordnet nivå et godt grunnlag for å inngå i 
profesjonsfellesskap som kan styrke elevenes læringsutbytte. I dette kapit- 
telet skal vi se nærmere på spørsmål i TALIS 2018 som kan relateres til de 
senere års policyutvikling om profesjonelle fellesskap. Policyutviklingen i 
Norge har hatt som mål å angi veier mot et styrket profesjonelt samarbeid 
for kvalitetsutvikling spesielt på ungdomstrinnet. Kapittelet trekker frem 
noen resultater som viser hvordan lærere på ungdomstrinnet samarbeider 

og hvordan skoleledere gir tilbakemeldinger og vurderinger for å støtte 
opp under og legge til rette for lærernes videre profesjonsutvikling. På bak- 
grunn av data fra TALIS 2018 ønsker vi å besvare følgende spørsmål: 


e Hya kjennetegner samarbeidsformer på ungdomstrinnet? 

e Hvilken betydning har skolelederes tilbakemeldinger på lærernes 
praksis? 

e Hya slags tiltak iverksetter skoleledere for å støtte lærere som tren- 
ger oppfølging? 

e Hva kan innsikt på disse områdene bidra med av kunnskap om 
profesjonsfellesskap i Norge i dag? 


Svar på disse spørsmålene vil også bli sett i relasjon til funn fra TALIS 2008 
og TALIS 2013. Tidligere TALIS-undersøkelser viste at skoleledere hadde 
svake rutiner for å vurdere lærernes arbeid og for å gi dem god oppfølging 
for å styrke profesjonell utvikling (Caspersen et al., 2014; Vibe et al., 2009). 
Det har imidlertid vært store endringer i lærerutdanningen og etter- og 
videreutdanningsmuligheter både for lærere og skoleledere de senere årene. 
Kapittelet starter med en kort gjennomgang av formålstjenlige sam- 
arbeids- og oppfølgingsformer på ungdomstrinnet, slik vi finner det 
i de senere års policysammenheng i Norge. Deretter beskriver vi hvor- 
dan tema og spørsmål knyttet til profesjonelle fellesskap i skolen utvi- 
kles i TALIS-sammenheng, før vi viser sammenhenger mellom spørsmål 
og svar for ulike former for to utvalgte tema: verdien av ulike former 
for lærersamarbeid og sammenhenger mellom tilbakemeldingskultur 
og profesjonell utvikling. Vi avslutter kapittelet med å vise til hvordan 
TALIS-undersøkelsen i seg selv kan diskuteres som et ledd i arbeidet med 
å reflektere over sammenhenger mellom norsk policyutvikling og egen 
profesjonell praksis for skoleledere, lærere og lærerstudenter. 


Profesjonsfellesskap og skoleutvikling 
i policysammenheng 
Kunnskapsdepartementets strategi for ungdomstrinnet, Motivasjon og 


mestring for bedre læring, pekte på noen hovedutfordringer for en mang- 
foldig og inkluderende fellesskole i Norge (Kunnskapsdepartementet, 

2012). Strategien bygget på signaler fra stortingsmeldingen Motivasjon — 
Mestring - Muligheter, der det ble fremhevet at statistikk og forskning 
viste at elevenes motivasjon for læring var lavest på ungdomstrinnet 
(Meld. St. 22 (2010-2011). Strategien førte blant annet til satsingen Ung- 
domstrinn i utvikling 2012-2017. Der var skolebasert kompetanseutvik- 
ling, nettbaserte ressurser og nettverksbasert erfaringsutveksling og 
profesjonsfellesskap tre sentrale virkemidler som skulle bidra til å videre- 
utvikle skolen som en lærende organisasjon. Disse understreket at elev- 
enes læring henger sammen med kollektiv kunnskapsbygging og en felles 
ansvarskultur både innad på skoler, regionalt i nettverk og som nasjonalt 
satsingsområde (Lødding et al., 2018). 

Prinsippene om profesjonelt samarbeid for kvalitetsutvikling har vært 
gjennomgående i de senere års policydokumenter for lærere og for sko- 
len. En av ambisjonene for Kunnskapsløftet var at skolene i større grad 
skulle utvikle en kultur for læring, jf. stortingsmeldingen Kultur for læring 
(St.meld. nr. 30 (2003-2004)). Målet om å styrke læreres profesjonsfelles- 
skap finner vi også igjen i dokumenter som Lærerløftet: På lag for kunn- 
skapsskolen (Kunnskapsdepartementet, 2014) og Kompetanse for kvalitet: 
Strategi for etter- og videreutdanning 2012-2015 (Kunnskapsdepartementet, 
2015). Målet om å forbedre skolenes evne og vilje til å lære og utvikle seg har 
vært gjennomgående også i senere meldinger på vei mot fagfornyelsen, for 
eksempel i stortingsmeldingene Fag - Fordypning - Forståelse - En forny- 
else av Kunnskapsløftet (Meld. St. 28 (2015—2016)) og Lærelyst — tidlig innsats 
og kvalitet i skolen (Meld. St. 21 (2016—2017)). I Meld. St. 28 (s. 68) defineres 
blant annet profesjonsfellesskap på følgende måte: 


En profesjon er også et fellesskap bundet sammen av en faglig tradisjon og felles 
normer. Lærerne på den enkelte skole utgjør et profesjonsfellesskap. De er ikke 
bare ansatt av samme arbeidsgiver, men utgjør et faglig fellesskap som selv bi- 
drar til å lage felles standarder og utvikle profesjonelle normer som skal ivareta 
skolens brede mandat. I tillegg inngår lærerne også i ulike fagfellesskap, som for 
eksempel gjennom å være norsklærere, matematikklærere, kroppsøvingslærere 


osv., som gir en felles identitet på tvers av skoler. 


Evalueringer av disse reformtiltakene og satsingene har imidlertid pekt 
på at målene ikke har blitt innfridd i det omfang som lå i intensjonene, og 

at samarbeid av denne typen har variert mellom skoler (Dahl et al., 2016; 
Lodding et al., 2018). 

Den overordnede delen av fagfornyelsen, det vil si de nye læreplanene 
for grunnopplæringen som ble implementert høsten 2020, viderefører og 
utdyper verdigrunnlaget og prinsippene for profesjonsfellesskap og skole- 
utvikling. I del 3.5 av den overordnede delen som omhandler prinsipper 
for skolens praksis, påpekes det at velfungerende profesjonsfellesskap er 
avgjørende for at lærere ikke bare skal føle et felles ansvar for elevenes 
læring, men også for å kunne utvikle sin egen kompetanse (Kunnskaps- 
departementet, 2017). Det fremheves også at det profesjonelle samarbei- 
det ved skolene forutsetter god ledelse, slik vi også kjenner det fra norsk 
forskning på skoleledelse (Møller & Ottesen, 2011). Videre vises det til 
at god skoleutvikling krever rom for å stille spørsmål og lete etter svar 
der alle ansatte deltar aktivt i det profesjonelle læringsfellesskapet for å 
videreutvikle det innovative miljøet i skolen (Kunnskapsdepartementet, 
2017). 

Fagfornyelsen legger til grunn læreres felles ansvar for elevenes læring 
og egen kompetanseutvikling, lederes profesjonsstøttende tilbakemeldin- 
ger og vurderinger samt åpenhet for innovasjon. Disse prinsippene er også 
indikatorer på profesjonsfellesskap som inngår i TALIS 2018. I kapittel 3 i 
denne boken har vi sett at en distribuert ledelse for et innovativt miljø på 
skolen gir positive effekter. Her ble det presentert funn som viser at et inn- 
ovativt miljø igjen fremmer de læringseffektene som policyfeltet etterspør 
og som forskningsmiljøer fremhever som gode, men at effektene er sterkere 
på skolenivå enn på lærernivå (Nilsen et al., 2021). I det følgende vil vi der- 
for ikke fokusere ytterligere på åpenhet for innovasjon, men heller se på 
noen funn som viser hva TALIS-undersøkelsen sier om de to førstnevnte 
indikatorene på profesjonsfellesskap: kollegasamarbeid lærere imellom 
samt rektorenes vurdering av lærernes arbeid og påfølgende oppfølging. 


Lærersamarbeid, tilbakemeldinger og 
oppfølging i TALIS 2018 


Lærersamarbeid og skoleledernes tilbakemeldinger og oppfølging av 
lærerne anses som viktige faktorer med tanke på å støtte og utvikle 

skolens profesjonsfellesskap. I TALIS-undersøkelsen er ulike aspekter 
ved skoleledelse og læreres profesjonspraksis sentrale tema. 

Lærersamarbeid blir vurdert som en svært sentral ressurs i den 
enkelte skoles organisasjon ved at den enkelte lærers individuelle peda- 
gogiske ressurser brukes og utnyttes konstruktivt gjennom lærersam- 
arbeid (Bjørnsrud, 2009; Møller, 2011). Når lærere blir spurt om deres 
viktigste kilde til læring og utvikling, trekkes erfaringsutveksling med 
kolleger ofte frem (Jensen, 2008). Slik kollektiv kunnskapsutvikling 
har de senere årene fått økt oppmerksomhet og har å gjøre med utvik- 
ling av profesjonelle læringsfellesskap i og på tvers av skoler (Kvam, 
2014, 2018). 

Internasjonal forskning viser at lærersamarbeid kan ha betydning 
for ulike aspekter ved læreres arbeid (Fuglestad et al., 2017; Goddard et 
al., 2007; Timperley et al., 2007). Samarbeid kan blant annet bidra til å 
utvikle lærernes kunnskap om ulike sider ved yrkesutøvelsen, noe som 
kan føre til kritisk refleksjon over egen praksis. Dette betyr at lærersam- 
arbeid i neste omgang kan ha positiv effekt på lærernes undervisning 
og elevenes læring. På denne måten knyttes læringsfellesskapene til at 
elevenes læring forbedres ved at lærernes læring øker (Beninghof, 2012; 
Vescio et al., 2008). Det har også vist seg at lærere som arbeider ved sko- 
ler preget av klima for samarbeid viser større engasjement for jobben og 
opplever en sterkere fellesskapsfølelse (Hargreaves, 1994). 

Samarbeid kan ha ulike former, fra uformelle og uforpliktende aktivi- 
teter til mer formelt og forpliktende samarbeid. I TALIS-undersøkelsen 
skilles det mellom to former for lærersamarbeid. Mens noen samarbeids- 
former kan knyttes direkte til undervisningskonteksten, er annet samar- 
beid av mer praktisk og koordinerende art. For å få kunnskap om hvilke 
samarbeidsformer som preger ungdomstrinnet samt hvor hyppig sam- 
arbeid forekommer, besvarte lærerne følgende spørsmål: «Omtrent hvor 
ofte gjør du følgende på denne skolen?» 

Svaralternativene var «aldri», «en gang i året eller sjeldnere», «2—4 gan- 
ger i året», «5-10 ganger i året», «1-3 ganger i måneden» og «En gang i 
uka eller oftere». Resultatene presenteres i tabell 1. I tabellen er noen av 
svarkategoriene slått samme. «En gang i året eller sjeldnere», «2-4 ganger 
i året» og «5-10 ganger i året» er slått sammen til «Sjeldnere enn en gang 

i måneden», mens «1-3 ganger i måneden» og «En gang i uka eller oftere» 
er kategorisert som «Minst en gang i måneden». 

I alle tre rundene av TALIS har man operert med to indekser for lærer- 
samarbeid basert på utsagn til dette spørsmålet om lærersamarbeid: 
Koordinering og profesjonelt samarbeid. I rapporteringen fra TALIS 
2018 har vi omtalt dette som praktisk/koordinerende samarbeid og som 
samarbeid knyttet til undervisningen. I kortrapporten TALIS 2018 - flere 
funn fra ungdomstrinnet (Carlsten et al., 2020) slo vi sammen noen av 
kategoriene, men tabell 1 viser hvordan de ulike utsagnene over fordeles 
på de to indeksene. 


Tabell 1 Lærernes svar på hvor ofte de deltar i ulike samarbeidsaktiviteter (Carlsten et al., 2020). 


Samarbeidsform Aktivitet Aldri Sjeldnere Minst én 
enn én gang gangi 
i måneden måneden 


Underviser i team i samme klasse 36 27 37 
Observerer andre læreres 37 52 11 
undervisning og gir tilbakemelding 

Samarbeid knyttet Deltar i fellesaktiviteter på tvers 19 72 9 


til undervisningen av klasser og aldersgrupper (f.eks. 
prosjektarbeid) 


Deltar i faglig kompetanseutvikling 5 52 44 
med kolleger 
Utveksler undervisningsmateriell 2 29 70 
med kolleger 
Diskuterer utviklingen til bestemte O 11 89 
Praktisk/ elever 
koordinerende 
samarbeid Samarbeider med andre lærere ved 3 34 63 
skolen for å sikre felles standarder for 
vurdering av elevenes utvikling 
Deltar på teammøter 2 6 92 


Som det gar frem av tabellen, er samarbeidet pa ungdomstrinnet i forste 
rekke preget av praktiske og koordinerende aktiviteter, som for eksem- 
pel deltakelse på teammøter, utveksling av undervisningsmateriell og 
diskusjon om utviklingen til bestemte elever. Samarbeid direkte knyt- 
tet til undervisningskonteksten forekommer langt sjeldnere. For eksem- 
pel svarer nesten hver fjerde lærer at de aldri observerer andre læreres 
undervisning og gir tilbakemelding. Slikt samarbeid anses som svært 

godt egnet til 4 utveksle kunnskap som kan bidra til a forbedre under- 
visningen. Videre svarer omtrent hver tredje lærer at de aldri underviser 
i team i samme klasse. På den andre siden svarer nærmere halvparten 
av lærerne at de ofte deltar i faglig kompetanseutvikling sammen med 
kolleger. Internasjonalt skiller Norge seg ut på dette området ved å ha den 
høyeste andelen lærere som deltar i faglig kompetanseutvikling sammen 
med kolleger. Dette må ses i sammenheng med den nasjonale strategien 
for etter- og videreutdanning (Carlsten et al., 2020). 

Samme spørsmål med samme svaralternativ og samme utsagn ble stilt 
i TALIS 2013. Unntaket var det siste nasjonale tilleggsutsagnet i listen 
over, som var en direkte oppfølging av hovedfunn i TALIS 2013, jf. disku- 
sjonen i kapittel 1 (Carlsten et al., 2021). 

Et lignende spørsmål ble også stilt i TALIS 2008, men både utsagn 
og svaralternativ har blitt noe endret siden den gang og kan derfor ikke 
direkte sammenlignes. 

Videre fikk både lærere og rektorer spørsmål relatert til vurderinger 
av og tilbakemeldinger til lærere om hvordan de utfører jobben sin. Slike 
tilbakemeldinger anses som et viktig ledd i læreres kompetanseutvikling, 
som igjen er ment å kunne forbedre undervisningen. Her ligger det altså 
et analytisk potensial til å finne sammenhenger mellom organisatoriske 
og performative sider av profesjonsfellesskap. 

Et av hovedfunnene fra TALIS 2013 var at norsk skole var preget av 
en svak tilbakemeldings- og oppfølgingskultur. Formålet med tilbake- 
meldinger er å utvikle lærerens profesjonskunnskap slik at det fører til 
justeringer eller tilpasninger i undervisningen. Det vesentlige med tilba- 
kemeldingene i denne sammenheng er at de gir økt kunnskap om under- 
visning og læring samt kan bidra til økt refleksjon over egen praksis, som 
igjen kan gi bedre undervisning. Spørsmål om vurdering og tilbakemel- 
ding har alltid hatt en sentral plass i TALIS-undersøkelsene. Siden TALIS 
2008-rapporteringen har funn om dette temaet inngått som et hovedan- 
liggende i norsk skolepolitikk. Resultater har vist at vurderinger lærere 
mottar i liten grad har inneholdt konkrete forslag til forbedringer, og 
de har heller ikke ført til nevneverdige konsekvenser som kan forbedre 
undervisning for den enkelte eller bidra til kollektiv kompetanseutvik- 
ling (Caspersen et al., 2014; Vibe et al., 2009). 

TALIS 2018 viser at 69 % av de norske ungdomsskolelererne i lopet 
av de siste 12 manedene har mottatt tilbakemeldinger som har hatt posi- 
tiv betydning for undervisningspraksisen deres. For a kartlegge dette, 
besvarte lærerne følgende spørsmål: «Tenk på tilbakemeldingene som du 
har fått i løpet av de siste 12 månedene. Har de ført til en positiv endring i 
noen av følgende sider ved jobben din som lærer?» Tabell 2 viser andelen 
lærere som svarer «ja» på de ulike aspektene ved lærerjobben. 


Tabell 2 Prosentandelen lærere som svarer «ja» på spørsmålet om tilbakemeldinger har hatt 
positiv effekt på ulike sider ved jobben. 


Positiv endring etter tilbakemelding Andel som svarer «ja» 
Kunnskap om og forståelse av mitt/mine fagområde(r) 44 
Kunnskap om og forståelse av didaktikk innen mitt/mine 48 
fagomrade(r) 

Bruk av prøver for å forbedre elevenes læring 34 

Min klasseledelse 49 

Mine metoder i undervisning av elever med særlige opplæringsbehov 34 

Mine metoder for å undervise i et flerkulturelt eller flerspråklig miljø 12 


Vi ser her at det er under halvparten av lærerne som mener tilbakemel- 
dingene har betydning for forbedring av arbeidet deres. Det er positivt at 
så mange anser tilbakemeldingene de får som nyttige, men det kan se ut 
som det fortsatt er arbeid som gjenstår for at tilbakemeldinger kan få den 
ønskede effekten på utvikling av profesjonelt arbeid og dermed være en 
rutine i skoleutvikling. 

Det er flere såkalte «batterier», dvs. samlinger av utsagn som gir 
mening som svar på et spørsmål når de ses i sammenheng, som berører 
temaet tilbakemelding og vurdering i TALIS-undersøkelsen. Tilsvarende 
spørsmålssamlinger har også inngått i de to tidligere TALIS-rundene i 
2008 og 2013, med begrunnelsen at det er en vesentlig forutsetning for 
kvalitetsutvikling at det gis tilbakemeldinger på utført arbeid. I TALIS 
2018, som i de foregående rundene, inngår spørsmål om skoleevaluerin- 
ger, lærervurderinger sett fra skoleledernes ståsted og vurderinger og til- 
bakemeldinger sett fra lærernes ståsted. Lærerne har i alle tre runder også 
fått spørsmål der de ble bedt om å tenke på den vurderingen eller tilbake- 
meldingen de har mottatt og svare på om den har ført til eller involvert 
endringer i forhold til ulike sider ved deres egen undervisningspraksis. 

I TALIS 2018 ble rektorene igjen spurt om i hvor stor grad ulike tiltak 
iverksettes dersom det avdekkes at enkelte lærere kan ha behov for opp- 
følging. Under temaet «Vurdering av lærere» fikk rektorene spørsmålet: 
Hvor ofte forekommer følgende ved skolen i etterkant av en formell lærer- 
vurdering? Svaralternativene var «aldri», «av og til», «som oftest» og «all- 
tid». I TALIS 2008 og TALIS 2013 var det også spørsmål om tiltak som 
følge av lærervurderinger. I TALIS 2008 var det blant annet et utsagn som 
lød: «Jeg, eller andre på skolen, rapporterer dårlige prestasjoner til andre 
instanser som kan gripe inn (f.eks. på kommunalt nivå)». Det er ikke spe- 
sielt vanlig med sanksjonsorienterte virkemidler i TALIS-land. Derfor 
har vi også valgt å av og til rapportere utsagn som er mer tilpasset den 
norske skolekonteksten i slike sammenhenger, for eksempel i den norske 
kortrapporten TALIS 2018 - flere funn fra ungdomstrinnet (Carlsten et al., 
2020). Tabell 3 viser at kun de mest relevante utsagnene er inkludert, og at 
utsagn som «Hvis en lærer ikke presterer tilfredsstillende, vil materielle 
sanksjoner som f.eks. redusert lønnsvekst bli iverksatt» er utelatt. 


Tabell 3 Prosentandelen skoleledere om hyppigheten av ulike oppfølgingstiltak (Carlsten et al., 


2020). 
Tiltak Aldri Avogtil Som oftest Alltid 
Tiltak for å forbedre svakheter i undervisningen blir 5 47 37 10 


diskutert med den enkelte lærer 


Lærerens arbeidsoppgaver endres (f.eks. endret 18 73 8 0 
undervisningsplikt eller endret administrativt ansvar) 


En mentor/veileder blir utnevnt for å hjelpe læreren 28 56 15 1 
med å forbedre undervisningen 


En utviklings- eller opplæringsplan blir utviklet for 34 53 13 1 
den enkelte lærer 


Oppsigelse eller ikke fornyet kontrakt 49 50 1 (0) 


Ved å vise til tre slike eksempler som vist i tabellene, har vi her forsøkt å 
ramme inn arbeidet med hvordan TALIS-undersøkelsen definerer og pri- 
oriterer spørsmål om profesjonelle fellesskap. Slike spørsmål skulle både 
være internasjonalt komparative mellom 48 land og samtidig sensitive 
til den norske skolesektoren. Der internasjonale hensyn må tas i selve 
spørreundersøkelsen, og der spørsmål kan oppfattes som lite tilpasset et 
norsk ungdomstrinn, er det likevel mulig å legge til noen få relevante 

sporsmal og utsagn som tar opp tidligere norske hovedfunn. Et eksempel 
på dette er utsagnet: «Diskuterer undervisningsmetoder egnet for å moti- 
vere elever som viser svak interesse for skolearbeidet». 

Vi har også vist at der det ikke er mulig å ta ut spørsmål som vi på for- 
hånd vet er mindre relevante for den norske konteksten, så kan vi velge 
å fremheve det som er mest relevant i den norske rapporteringen. Alle 
data og spørreskjema er likevel åpne og tilgjengelige for dem som måtte 
ønske innsyn, eller som ønsker å bruke data til videre forskningsformål. 
Spørreskjemaene finnes blant annet på OECDs nettsider. 


Verdien av ulike samarbeidsformer i skolen 


Ikke alle former for samarbeid har like stor betydning for elevenes læring. 
Som det påpekes i stortingsmeldingen Lærelyst - tidlig innsats og kvalitet 
i skolen, er det først når det profesjonelle samarbeidet er orientert mot å 
utvikle undervisningen at det får betydning for elevenes læringsutbytte. 
Med henvisning til Hattie (2015) utdypes det i meldingen at velfunge- 
rende profesjonsfellesskap mellom lærere og ledere fører til at de føler 
et felles ansvar for elevenes læring, at de er opptatt av å dokumentere 
læringsresultater, at de samarbeider for å utvikle en felles forståelse av 
hvordan praksis i klasserommet kan forbedres, at de planlegger under- 
visningsopplegg og pedagogiske strategier i fellesskap, evaluerer effek- 
tene av undervisningen, og at de deler og videreutvikler undervisning 
som viser seg virkningsfull (Meld. St. 21 (2016—2017)). 

I tabell 1 over har vi vist hvordan spørsmål i TALIS 2018 kategorise- 
res som praktisk/koordinerende samarbeid og som samarbeid knyttet til 
undervisningen, der sistnevnte kategori er den som ligger tettest på kol- 
legasamarbeid som antas å ha størst betydning for elevenes læring. Tabel- 
len viser likevel at samarbeidet på ungdomstrinnet i første rekke preges 
av praktiske og koordinerende aktiviteter, som for eksempel deltakelse 
på teammøter, utveksling av undervisningsmateriell og diskusjon om 
utviklingen til bestemte elever. At praktisk/koordinerende samarbeid er 


1 — http://www.oecd.org/education/school/taliszo18questionnaires.htm 

hyppigst brukt praksisform har veert et fremtredende funn siden TALIS 
2008. 

Samarbeid om undervisning forekommer mye sjeldnere i Norge. 
Tabell 1 viser for eksempel at nesten hver fjerde lærer rapporterer at de 
aldri observerer andre læreres undervisning og gir tilbakemelding. Hel- 
ler ikke i de andre nordiske landene er det noen kultur for å gi tilbakemel- 
ding på bakgrunn av observasjon av undervisning (Carlsten et al., 2020). 
Slikt samarbeid vet vi ville være egnet til å utveksle kunnskap som kan 
bidra til å forbedre undervisningen, spesielt gjennom å støtte nye ideer 
og utfordre eksisterende praksis (Jensen & Cooper, 2015). Her viser det 
konseptuelle rammeverket i TALIS 2018 til et potensiale for analytiske 
sammenhenger mellom kollegasamarbeid og innovasjon i skolen (Ainley 
& Carstens, 2017). 

Det konseptuelle rammeverket til TALIS 2018 påpeker at lærersamar- 
beid er en kompleks prosess som berører svært ulike tema som undervis- 
ningspraksis, læring og tilfredshet. Ikke minst fremheves referanser til 
forskning som viser at lærersamarbeid har betydning for utvikling av en 
felles kunnskapsbase, og at det gir rom for kollektive refleksjoner knyttet 
til profesjonell utvikling og elevenes læringsresultater. Her ser vi at argu- 
mentasjon og henvisninger til forskning fra TALIS 2008 og frem til nå 
ligger tett på norske policyprinsipper, som for eksempel i strategien for 
ungdomstrinnet (Kunnskapsdepartementet, 2012) og satsingen på sko- 
lebasert kompetanseutvikling i Ungdomstrinn i utvikling (Lødding et al., 
2018), samt sentrale oppsummeringer fra ekspertgruppen om lærerrollen 
(Dahl et al., 2016). Så er det også slik at OECD i noen tilfeller bidrar aktivt 
i grunnlagsarbeid for medlemslandenes egen policyutvikling, og forskere 
og andre aktører fra Norge bidrar inn i OECDs utviklingsarbeid. Det kan 
gjøre at nasjonal og internasjonal policy på dette feltet konvergerer på 
flere punkter. 

At det er noen klare sammenhenger mellom norsk policyutvikling, 
internasjonal spørsmålsutvikling i TALIS og tilhørende svar, ser vi ikke 
minst når det gjelder et område som kollektiv vurderingspraksis. Nor- 
ske lærere samarbeider i langt større grad med andre lærere ved skolen 
enn det nordiske kolleger gjør for å sikre felles standarder for elevvurde- 
ring. Når vi vet at det har vært lagt stor vekt på å etablere en god felles 

vurderingspraksis gjennom den nasjonale satsingen Vurdering for læring 
2010-2018, kan det være grunn til å anta at dette gir noe av forklaringen 
på at Norge er det landet som har høyest andel lærere som samarbeider 
med kolleger for å sikre en god elevvurdering, slik det fremkommer av 
data fra TALIS 2018. 


Sammenhenger mellom tilbakemeldingskultur 
og profesjonell utvikling 


For å etablere en samarbeidskultur ved skolen har vi tidligere påpekt at 
det er vesentlig at rektor legger til rette for samarbeid mellom lærerne. 
Som det blir påpekt i det konseptuelle rammeverket for TALIS 2018, viser 
forskning at det er en sterk sammenheng mellom lærerkvalitet og elev- 
enes læringsutbytte (Ainley & Carstens, 2017). Henvisningen til denne 
empirisk funderte enigheten viser at det er stor interesse for måter læreres 
profesjonelle utvikling og tilbakemeldinger fra rektor kan bidra til lære- 
res læring, og hvordan dette igjen kan forbedre undervisning og læring. 

I både TALIS 2008 og 2013 inngikk slike spørsmål om profesjonsut- 
vikling og tilbakemelding som to separate tema. I TALIS 2018 ble de to 
kategoriene konseptuelt tydeligere slått sammen. Formålet var å tydelig- 
gjøre at slike spørsmål om tilbakemelding og vurdering henger sammen 
med læreres livslange læring, og å muliggjøre en relasjon til spørsmål 
som handlet om læreres profesjonspraksis og til spørsmål om innovasjon 
i skolen (Ainley & Carstens, 2017). 

Et hovedfunn i den norske rapporteringen fra TALIS 2008 var at ung- 
domstrinnet var preget av en svak oppfølgingskultur: 


Norsk skoles store utfordring, slik det fremstår av resultatene fra TALIS, er en 
svakt utviklet oppfølgingskultur, en relativt svak pedagogisk skoleledelse og et 
system for kompetanseheving blant lærerne, som med fordel kan styrkes. Tilba- 
kemelding, evaluering og oppfølging ser ofte ut til å mangle, både fra skoleeier 
til skoleleder, fra skoleleder til lærer og fra lærer til elev. Selv om vi må advare 
mot å forveksle hyppighet med kvalitet, gir undersøkelsen klare indikasjoner 
på at norske lærere i mindre grad følger opp elevenes arbeid og læring enn 


hva som er tilfelle i mange andre land. Også oppfølgingen og tilbakemeldingen 


99 


KAPITTEL 5 


fra skolelederne til lærerne på deres arbeid er svak. Norge peker seg ut i sam- 
menlikning med andre land ved at skolelederne er tydelige som administrative 
ledere, men samtidig er deres pedagogiske lederskap mindre klart. (Vibe et al., 
2009, s. 9) 


I etterkant av TALIS 2008 ble det brukt mye ressurser på og gitt mye opp- 
merksomhet til temaet «tilbakemeldingskultur» i norsk skole (Utdan- 
ningsdirektoratet, 2013). Funn fra TALIS 2013 viste at de aller fleste lærere 
hadde mottatt en form for vurdering og tilbakemelding på arbeidet sitt. 
Det var kun et mindretall av lærerne som ikke hadde fått noen form for 
tilbakemelding. Gjennomsnittet for TALIS-land var 14 %, mens det i 
Norge var kun 6 % som ikke hadde mottatt noen form for tilbakemelding. 
Til sammenlikning viste data fra TALIS 2013 at ca. 30 % av de finske og 
de islandske lærerne ikke fått noen form for tilbakemelding (Caspersen 
et al., 2014). Likevel viste den internasjonale OECD-rapporten samme 
år at det i Norge, i likhet med de andre nordiske land med unntak av 
Danmark, var slik at tilbakemeldingen i mindre grad hadde vært positiv 
for læreres kompetanseutvikling (OECD, 2014). Med andre ord kunne vi 
i TALIS 2013-analysene konkludere med at mange lærere fikk tilbakemel- 
ding på arbeidet, men at det som skjedde i etterkant av en slik vurdering 
var mindre synlig i Norge enn i de fleste andre deltakerland (Caspersen 
et al., 2014). 

Data fra TALIS 2018 viser at 88 % av norske ungdomsskolelærere har 
mottatt en eller annen form for tilbakemelding på måten de utfører job- 
ben sin, når det spørres generelt om dette. Her samsvarer lærernes svar 
godt med rektorenes svar når det gjelder rapportert hyppighet av tilbake- 
meldinger. Norge ligger i 2018 på omtrent samme nivå som Danmark og 
Sverige, mens det igjen er Finland og Island som kan vise til en betydelig 
lavere grad av tilbakemelding (Carlsten et al., 2020). 

Som nevnt har det vært endringer i måten å stille spørsmål om formell 
vurdering og spesielt oppfølgingstiltak fra TALIS 2008 og frem til TALIS 
2018. Likevel er det en linje som kan gjenkjennes i data fra de tre rundene: 
Oppfølgingstiltakene som iverksettes forekommer forholdsvis sjeldent. 
Ikke overraskende er det i Norge mest vanlig med virkemidler som ikke 
er sanksjonsorienterte, men som nettopp viser til sammenhenger mellom 


rektorenes tilbakemeldinger og vurderinger av læreres arbeid og mål om 

å fremme et godt og kritisk profesjonsfellesskap. Tiltakene som gjennom- 
føres oftest handler om hvordan en leder eller en kollega kan hjelpe den 
enkelte lærer videre i egen praksis. 

Igjen kan det være mulig å peke på sammenhenger mellom norsk 
policyutvikling, internasjonal spørsmålsutvikling i TALIS og svarene 
som har fremkommet. Men mens det for tema om kollegasamarbeid 
lettere kunne tolkes i samsvarende kategorier, kan det i sammenhenger 
mellom tilbakemelding, vurdering og profesjonell utvikling være verdt å 
rette et mer kritisk blikk. Som det ble pekt på i den norske kortrapport 
2 fra TALIS 2018, så er det spørsmålsstillinger som ser ut til å gi noen 
svar man kan nyansere ved å sammenligne med andre spørsmål i samme 
undersøkelse (Carlsten et al., 2020). 

For å starte med norsk policyutvikling: Som nevnt har det vært en 
stor nasjonal satsing på skolebasert kompetanseutvikling i Norge for å 
forbedre profesjonsfellesskapet i skolen, ikke minst gjennom Ungdoms- 
trinn i utvikling 2012-2017. En av ambisjonene i denne satsingen har vært 
å styrke den pedagogiske ledelsen ved skolen. De «tradisjonelle» spørs- 
målene og tilhørende svar i TALIS angående skoleledelse viser at det 
kan virke som rektorene fortsatt har lite tid til pedagogisk ledelse i 2018, 
spesielt når det gjelder tilbakemelding og formell vurdering av lærerne 
ved skolen. Det er verdt å merke seg spørsmålsstillingen for dette temaet: 
«Hvor stor prosentandel mener du at du som rektor anslagsvis benytter til 
følgende oppgaver ved denne skolen i løpet av et skoleår?» Svarene viser at 
rektorene bruker en forholdsvis stor del av arbeidstiden på administra- 
tive oppgaver; så mye som 62 %. Men her må respondentene svare for et 
helt års arbeid i svært grove kategorier som «administrative oppgaver og 
møter», «læreplan- og undervisningsrelaterte oppgaver» og «kontakt med 
elevene». 

I samme spørreskjema møter rektorene så spørsmålet: «Angi hvor ofte 
du engasjerte deg i følgende ved denne skolen i løpet av de siste 12 måne- 
dene». Her får rektorene mulighet til å svare ut fra mange flere og mer 
situasjonsorienterte utsagn, som «Jeg støttet opp om samarbeid mellom 
lærerne med tanke på å utvikle ny undervisningspraksis», «Jeg forsikret 
meg om at lærerne tar ansvar for å forbedre sin undervisning» og «Jeg 
forsikret meg om at lærerne tar ansvar for elevenes læringsresultater». 

Her er det en stor andel rektorer som svarer at de «ofte» gjor dette (hen- 
holdsvis 54 %, 46 % og 68 %) (Carlsten et al., 2020). 

Det kan selvsagt veere mange ulike grunner til at rektorene svarer som 
de gjør pa slike spørsmål. Det innebærer at svarene blir utfordrende å 
tolke når man sammenligner dem ut fra indikatorer som pedagogisk og 
administrativ ledelse. Men det kan være grunn til å trekke frem at de 
sistnevnte utsagnene kan stemme bedre overens med formuleringer og 
praksis rektorene kan være kjent med fra norsk policyutvikling og egen 
konkret praksis, slik som en deltakelse i skolebasert kompetanseutvik- 
ling i Ungdomstrinn i utvikling vil være et eksempel på. I alle fall kan det 
være grunner til å reflektere over om det for en profesjonsutøver vil være 
lettere å svare på spørsmål som viser tydeligere sammenhenger mellom 
tilbakemeldingskultur og profesjonell utvikling knyttet til avgrensede 
praksissituasjoner, enn det er å svare på spørsmål som handler om gene- 
rell tidsbruk i skolen. 


Konklusjon 


Vi har brukt dette kapittelet som en anledning til å gå inn i tema om 
profesjonelle fellesskap på ungdomstrinnet ikke først og fremst gjennom 
nye analyser av TALIS-data, men ved å forklare hvordan noen av selve 
spørsmålene til dette temaet er utviklet og hvilke muligheter spørsmål 
gir for aktuelle svar. Vi har brukt sammenhengen mellom spørsmålsut- 
vikling og tolkningsrom for svar i TALIS til å antyde verdien av ulike 
måter lærere på ungdomstrinnet samarbeider, og hvordan skoleledere 
gir tilbakemeldinger og vurderinger som følger opp dette arbeidet for å 
legge til rette for lærernes videre profesjonsutvikling. Som en avslutning 
er det verdt å trekke frem at spørsmålene i TALIS-undersøkelsen natur- 
lig nok er ganske generelle på slike felt som handler om performative og 
organisatoriske sider ved profesjonelle fellesskap på tvers av land, selv om 
det konseptuelle rammeverket gir gode internasjonale begrunnelser ved 
utvalg av relevant forskning. I TALIS 2018 er det også tatt inn spørsmål 
som ikke bare gir selvbekreftende bilder av det norske profesjonsfelles- 
skapet, men som også ser på hvordan rutiner for vurdering av og for- 
nying av eksisterende praksis håndteres. Noen av disse spørsmålene er 

nevnt i dette kapittelet, og andre er godt re-analysert i kapittel 3 i denne 
boken, der betingelser for utvikling av innovative skolemiljø diskuteres. 

Det er imidlertid et nasjonalt tilleggsutsagn som ikke ble tatt med i 
kapittel 3: «De fleste lærerne ved denne skolen er oppdatert på pedago- 
gisk forskning i fagene de underviser i.» Dette utsagnet ble lagt til med 
begrunnelsen at ensidig oppmerksomhet mot nye lokalt utviklede 
undervisningsmetoder og åpenhet for forandring burde stilles opp mot 
et utsagn som vektla verdien av en felles profesjonell kunnskapsbase i 
innovativ praksis. En kollektiv orientering til innovasjon i skolen ses i 
nyere forskning og policyutvikling ikke kun som en lokal skoleprak- 
sis, men beveger seg i nettverk og på tvers av skoler, regioner og land. Et 
profesjonsfellesskap skal altså ikke bare være selvbekreftende, men også 
undersøkende i forhold til egen praksis i lys av andres praksis og den 
kunnskap som forskning kan legge til grunn for en kollektiv praksis, slik 
vi nevnte i innledningen og som den korte gjennomgangen av de senere 
års policyutvikling presiserer. 

Internasjonalt skiller Norge seg ut ved å ha den høyeste andelen lærere 
som deltar i faglig kompetanseutvikling sammen med kolleger, ifølge 
TALIS-data fra 2018. Det nasjonale tilleggsutsagnet om lærere mener 
deres eget kollegium er oppdatert på pedagogisk forskning i de fagene 
de underviser i viser at 53 % er enige i dette, mens 35 % er uenige. Det er 
grunn til å tro at uklare sammenhenger mellom funn som dette gjen- 
speiler noe av konklusjonene i kapittel 3, nemlig at det er vanskelig å måle 
sammenhenger mellom kollegasamarbeid, tilbakemeldinger og respon- 
dentenes oppfatninger av et miljø for innovasjon i skolen gjennom noen 
få utsagn i et storskala-spørreskjema. På den annen side kan nettopp slike 
uklarheter, som dette kapittelet har pekt på, bidra til å åpne opp for dis- 
kusjoner om både begrensninger og verdier en deltakelse i TALIS-under- 
søkelsen bringer med seg. 

TALIS er en undersøkelse som har hatt og har stor innflytelse på 
norsk policyutvikling. Undersøkelsen har bidratt til økt satsing og bedre 
tilrettelegging av etter- og videreutdanning, økt satsing og bedre oppføl- 
ging av nyutdannede lærere, økt oppmerksomhet på faglige tilbakemel- 
dinger både fra rektor til lærere og fra lærere til elever, og den har gitt 
innspill til utviklingen av nasjonal rektorutdanning. Det har vært lett 

a finne stotte til undersokelsen i skolens interesseorganisasjoner. Vi ser 
ogsa av vare egne metadata at det a delta i TALIS har blitt en del av skolens 
arbeid som profesjonell organisasjon. I gjennomføringen av TALIS 2008 
var det vanskelig å rekruttere skoler, og svar fra deltakere ved samme 
skole kom inn på svært ulike tidspunkt. Ti år etterpå, i gjennomføringen 
av TALIS 2018, var det lettere å rekruttere skoler, og felles tidspunkt for 
besvarelser ved samme skole kan indikere at skolene nå setter av fellestid 
for å svare på undersøkelsen. 

Kapittelet har derfor hatt som mål å synliggjøre for spesielt skolele- 
dere, lærere og lærerstudenter hvordan spørsmål utarbeides og hvordan 
svarene kan gi bidrag til refleksjon over egen profesjonell praksis. Sam- 
tidig har vi ønsket å gi et lite blikk inn i hvordan internasjonale spørre- 
undersøkelser legger noen premisser for politiske føringer med tanke på 
å forbedre profesjonsfellesskap, og hvordan skolelederes og læreres egne 
stemmer igjen bidrar til å utvikle skolesektoren i Norge i dag ved å delta. 

Abstract: Beginning teachers’ job perceptions 


Over the last decade, the lack of qualified teachers in schools has been the subject of 
both research and political debate in many countries. In this study, we have inves- 
tigated the factors that predict beginning teachers’ perceptions of job satisfaction, 
stress, and thoughts about quitting the job. The sample consisted of a total of 597 
beginning teachers (65% women) from Norway. The results show that women expe- 
rience higher job satisfaction and more stress at work than men do. The beginning 
teachers who said teaching was their first choice of career reported higher satisfac- 
tion with the profession and had fewer thoughts about quitting. Furthermore, the 
results show that beginning teachers are more satisfied than their more experienced 
colleagues with the profession and their school, a trend that was also reported by 
TALIS 2013. When it comes to beginning teachers’ own competence, the results 
show that self-efficacy in classroom management is significantly related to both 
higher satisfaction with their school and less stress. Regarding organizational fac- 
tors, the findings show that commitment to and support from the school organisa- 
tion are significantly related to higher satisfaction with the workplace. The study has 


several implications for school leaders and decision makers. 


Keywords: beginning teachers, job satisfaction, intention to leave 


Sitering av denne artikkelen: Brandmo, C. & Tiplic, D. (2021). Nyutdannede læreres opplevelse av læreryr- 
ket. I J. K. Björnsson (Red.), Hva kan vi lære av TALIS 2018? Gode relasjoner som grunnlag for læring (Kap. 6, 

Innledning 


I løpet av det siste tiåret har mangelen på kvalifiserte lærere i skolen vært 
gjenstand for både forskning og politisk debatt (Brandmo & Nesje, 2017; 
Gjefsen et al., 2014). Data fra Kommunenes Sentralforbund for perioden 
2006-2011 viste at 1/3 av lærerne sluttet i yrket innen 5 år etter fullført 
utdannelse (Tiplic et al., 2015). Tidligere forskning har pekt på at nyut- 
dannede opplever et «praksissjokk» (Caspersen & Raaen, 2014; Veenman, 
1984) når de kommer ut i arbeid etter utdannelsen, og at dette kan være 
en av årsakene til at mange slutter som lærer etter kort tid. I litteratu- 
ren er praksissjokket beskrevet som en overgangsperiode etter utdanning 
hvor de nye lærerne opplever møtet med skolen og de mange arbeidsopp- 
gavene som overveldende og krevende. I denne studien har vi derfor valgt 
å studere nyutdannedes opplevelse av læreryrket. 

Dette gjør vi gjennom å studere fenomener som tidligere er løftet frem 
av OECD (2005) som kritiske faktorer for lærergjerningen og læreryrkets 
attraktivitet. Mer spesifikt har vi valgt å sette søkelys på variabler som 
kan være indikatorer på hvor krevende nyutdannede lærere opplever job- 
ben i skolen. De fire variablene er a) tilfredshet med skolen, b) tilfreds- 
het med den valgte profesjonen, c) opplevelse av stress og d) tanker om 
å slutte som lærer. Jobbtilfredshet omhandler lærernes følelsesmessige 
reaksjoner knyttet til deres jobb og rolle som lærer (Skaalvik & Skaalvik, 
2017). I TALIS-undersøkelsen er dette begrepet delt opp i henholdsvis til- 
fredshet med skolen de arbeider på og tilfredshet med den valgte profe- 
sjonen (læreryrket). Jobbrelatert stress omhandler lærernes jobbrelaterte 
velvære, og hvorvidt deres fysiske og psykiske helse påvirkes negativt av 
jobben (Collie et al., 2012; Kyriacou, 1987). Tanker om å slutte i jobben kan 
defineres som lærernes refleksjoner om å slutte i sin nåværende stilling 
eller å forlate lærerprofesjonen (Skaalvik & Skaalvik, 2011; Tiplic et al., 
2015). Tidligere forskning har vist at disse variablene er relativt høy kor- 
relerte (Skaalvik & Skaalvik, 2011; Weiss, 1999), noe som også bekreftes i 
denne studien. Det vil si at lave skårer på jobbtilfredshet er systematisk 
relatert til mer opplevd stress og flere tanker om å slutte i jobben. 

Basert på tidligere forskning har vi tatt utgangpunkt i både indivi- 
duelle (f.eks. opplevelse av egen kompetanse) og organisatoriske fak- 
torer (f.eks. opplevelse av støtte fra organisasjonen) som antas å kunne 

predikere jobbtilfredshet, stress og tanker om å slutte (f.eks. Bryk et al., 
2010; Caspersen & Raaen, 2014; Roness, 2011; Skaalvik & Skaalvik, 2010; 
Tiplic et al., 2015). I tillegg sammenligner vi de nyutdannede lærerne med 
mer erfarne lærere på de fire utfallsvariablene. 

I denne studien bruker vi ulike statistiske analyseteknikker, blant 
annet regresjonsanalyser der de ovennevnte indikatorene brukes som 
utfallsvariabler. Vi vil her bemerke at dette ikke nødvendigvis betyr at 
vi betrakter de uavhengige variablene (prediktorene) som en årsak til 
utfallsvariablene (jf. kausalslutninger). Derimot tyder teori og tidligere 
forskning på at flere av de fenomenene som undersøkes i denne stu- 
dien står i et gjensidig påvirkningsforhold til hverandre (Bandura, 1986; 
Mathieu et al., 1993). Dette gjelder både mellom individuelle faktorer og 
mellom individuelle og organisatoriske faktorer. Vi vil også bemerke at 
vii denne studien bruker begrepet opplevelse av læreryrket som et samle- 
begrep på de fire utfallsvariablene som belyses i studien. Dette begrepet 
må ikke forveksles med det engelske begrepet «job perception», som i den 
internasjonale forskningslitteraturen (se f.eks. Law & Wong, 1999) er noe 
snevrere definert. 


Valg og metodisk tilnærming 


Utvalget består av til sammen 597 (65 % kvinner) nyutdannede ung- 
domsskolelærere fra hele Norge. Nyutdannede lærere er definert som de 
lærerne som hadde fra o til 3 års erfaring som lærere. I noen analyser 
ble denne gruppen sammenlignet med mer erfarne lærere, henholdsvis 
«middels erfarne», som hadde fra 4 til 6 års erfaring, og «erfarne», som 
hadde 7 års erfaring eller mer. 

Analysene består både av begreper som inngår i den internasjonale 
studien og begreper som bare ble målt i den norske undersøkelsen. De 
internasjonale begrepene er konstruert med de samme spørsmål («items») 
som i den internasjonale studien. Alle begrepene ble testet med hensyn 
til målefeil og funnet reliable. For sammenligning av grupper med hen- 
syn til kjønn, erfaring og motivasjon ble det brukt t-test med program- 
met IDB Analyzer. Regresjonsanalyse med latente variabler ble brukt 
for å teste sammenhenger mellom ulike variabler, både individuelle og 

organisatoriske. Til disse analysene ble programmet Mplus benyttet. Pa 
grunn av at mange av skolene hadde få nyutdannede lærere (51 av 163 
skoler hadde bare én nyutdannet lærer), ble det ikke benyttet flernivåana- 
lyse i denne studien. For å korrigere for eventuelle estimeringsfeil knyttet 
til lærenes skoletilhørighet, ble det brukt robust statistikk (Huber-White 
standardfeil). 

I de beskrivende analysene er det ikke gjort noen korrigeringer for 
manglende data, da andel manglende data var relativt lav. Men i regre- 
sjonsanalysene er manglende data estimert med «Full Maximum- 
Likelihood» (FML), noe som vil si at manglende data blir estimert pa 
bakgrunn av alle svarene i datamatrisen. 

Den norske delen av TALIS baserer seg på et representativt utvalg av 
norske lærere. Utvelging av lærerne foregår imidlertid som en to-trinns 
prosess, der man først velger ut skoler tilfeldig proporsjonalt med skole- 
størrelse, for deretter å velge ut tilfeldig de lærerne som skal delta innen- 
for hver skole. Som en konsekvens av dette utvalgsdesignet, blir svarene 
til hver enkelt lærer vektet forskjellig i analysene. Dette for at resultatene, 
samlet sett, skal kunne gjøres gyldige for hele populasjonen av norske 
lærere (se TALIS 2018 teknisk rapport for detaljer). 

Denne vektingen er også brukt for underutvalget av nyutdannede 
lærere. Siden vektene er beregnet for bruk på hele utvalget av lærer, og 
ikke på underutvalget av nyutdannede, er det noe større usikkerhet 
knyttet til estimatene for nyutdannede lærere. I tillegg vil vi nevne at 
våre analyser bygger på antakelser om kausale sammenhenger, men at 
forskningsdesignet som brukes i TALIS (tverrsnittstudie) ikke tillater 
oss å trekke sikre konklusjoner om kausalitet (årsak — virkning) mellom 
variablene. 


Opplevelse av yrket: Sammenheng med kjønn 
og erfaring 

Innledningsvis analyserte vi kjønnsforskjeller knyttet til de fire avhen- 
gige variablene. T-test viste at det var signifikante forskjeller mellom 
kjønnene for to av utfallsvariablene (se tabell 1). Kvinner rapporterte 

høyere tilfredshet med skolen og mer stress i jobben. Dette bekrefter funn 
i tidligere forskning som viser at kvinnelige lærere rapporter høyere jobb- 
tilfredshet, men også mer opplevd stress (Klassen & Chiu, 2010). TALIS 
2013 viste også at kvinner rapporterte høyere jobbtilfredshet enn menn 
i land der majoriteten av lærerne var kvinner (OECD, 2014, s. 189). Når 
det gjelder tanker om å slutte, viser tidligere forskning at kjønnsforskjel- 
len ofte forsvinner når det blir kontrollert for jobbtilfredshet (Arnup & 
Bowles, 2016; Miller & Wheeler, 1992). 


Tabell 1 Kjønnsforskjeller på utfallsvariablene. 


Variabel Kvinner Menn t-verdi 
Tilfredshet med skolen 3,42 0,48 3,29 0,55 2,80** 
Tilfredshet med profesjon 3,25 0,63 3,15 0,64 1,46 IS 
Opplevelse av stress 2,01 057 1,86 0,55 263* 
Tanker om å slutte i jobben 133 0,60 1,45 0,78 1,56 IS 


Note: Standardavvik i kursiv; IS = Ikke signifikant, ** p < 0,01; Svarskala for Tilfredshet med skolen og Tilfredshet 
med profesjon: 1 - Svært uenig, 2 - Uenig, 3 - Enig, 4 - Svært enig; Svarskala for Opplevelse av stress og Tanker om 
å slutte jobben: 1 - Ikke i det hele tatt, 2 - I noen grad, 3 - I stor grad, 4 - I svært stor grad. 


Vi sammenlignet også skårene på utfallsvariablene med mer erfarne 
lærere (se tabell 2). Analysen viser at nyutdannede lærere er mer tilfredse 
med yrket enn sine mer erfarne kolleger, en tendens som også tidligere 
er dokumentert i TALIS 2013 (OECD, 2014). De nyutdannede lærerne er 
også mer tilfreds med skolen de arbeider på enn de mest erfarne. I tillegg 
rapporterte de nyutdannede lærerne at de hadde færre tanker om å slutte 
enn sine mer erfarne kolleger. Disse resultatene er overraskende, siden 
det ofte er påpekt at nyutdannede er mer sårbare i begynnelsen av karrie- 
ren jf. opplevelse av praksissjokk og utfordringer knyttet til tilpasning i et 
nytt arbeidsmiljø (Caspersen & Raaen, 2014; Tiplic et al., 2015; Veenman, 
1984). 

Det var ingen forskjeller mellom gruppene med hensyn til opplevelse 
av stress, noe som også korresponderer med funn i tidligere forskning 
(f.eks. Fisher, 2011). Likevel vet vi forholdvis lite om hvorvidt det er de 
samme faktorene som fører til stress hos nyutdannede og mer erfarne 
lærere. Følgelig er dette et område som det bør forskes mer på. 

Tabell 2 Sammenligning mellom nytdannede og mer erfarne lærere - gjennomsnittsverdier. 


Variabel Gruppe 1 Gruppe 2 Gruppe 3 t-verdier mellom 
Nyutdannede Middels erfarne Erfarne grupper 
(10g 2; 1 og 3; 2 og 3) 


Tilfredshet med 3,37 0,51 3,29 0,54 3,25 0,51 1,841S;3,95**; 1,37 IS. 
skolen 

Tilfredshet med 3,21 0,63 3,12 0,62 3,08 0,62  2,27%3,82*; 0,97 IS. 
profesjon 


Opplevelse av 1,96 0,56 1,99 0,55 196 0,56 0,75 1S; 0,06 IS; 0,82 IS. 
stress 
Tanker om å 1,37 0,67 1,56 0,71 154 074 3,74**; 4,39*% 0,49 IS. 


slutte i jobben 


Note: Gruppe 1 (n = 568) = 0-3 års erfaring, Gruppe 2 (n = 488) = 4-6 års erfaring, Gruppe 3 (n = 2829) =7 
år eller mer erfaring. Standardavvik i kursiv; IS = Ikke signifikant, *p < 0,05, **p < 0,01. 


Opplevelse av yrket: Sammenheng med 
motivasjon for å bli lærer 


Tidligere forskning har påpekt at læreres indre og ytre motivasjon for 
å bli lærer er relatert til jobbtilfredshet og hvor lenge lærerne blir i pro- 
fesjonen (Ainley & Carstens, 2018; Brandmo & Nesje, 2017; Watt et al., 
2012). Basert på denne antakelsen, undersøkte vi hvorvidt lærerne som 
hadde læreryrket som første karrierevalg skåret forskjellig fra de som 
ikke hadde læreryrket som førstevalg (se tabell 3). Resultatene viser at de 
som hadde læreryrket som førstevalg er mer fornøyd med læreryrket som 
profesjon og har færre tanker om å slutte. Det var ingen forskjell mellom 
gruppene når det gjelder tilfredshet med skolen og opplevelse av stress. 


Tabell 3 Læreryrket som førstevalg - sammenligning av grupper med (Ja) og uten (Nei) som 


førstevalg. 
Variabel Ja (57%) Nei (43%) t-verdi 
Tilfredshet med skolen 3,41 0,48 3,32 0,56 1,43 IS 
Tilfredshet med profesjon 3,32 0,55 3,05 0,72 4,04** 
Opplevelse av stress 1,92 0,54 2,02 0,59 1,45 IS 
Tanker om å slutte i jobben 1,24 0,51 1,57 0,83 3,76** 


Note: Standardavvik i kursiv; IS = Ikke signifikant, **p < 0,01 


I forskningslitteraturen er motivasjon for å bli lærer ofte delt inn i flere 
underkategorier. TALIS bruker tre kategorier: a) oppfatninger om egen 
kompetanse reflekterer hvorvidt lærerne mener de har de nødvendige 
egenskapene for å bli gode lærere (f.eks. at de oppfatter seg selv som gode 

til å undervise); b) personlig nytte reflekterer hvorvidt læreryrket samsva- 
rer med personlige mål og ønsket livssituasjon (f.eks. trygg jobb, sikker 
inntekt, ferier); c) altruistisk motivasjon reflekterer muligheten til å gjøre 
noe samfunnsnyttig (f.eks. påvirke barn og unges utvikling). 

Resultatene viser at de som innledningsvis ønsket å bidra til samfun- 
net, også kalt altruistisk motivasjon, rapporterte høyere tilfredshet med 
både skolen de jobbet på og læreryrket som profesjon (se tabell 4). Videre 
rapporterte de lærerne som innledningsvis opplevde å ha egenskaper til 
en god lærer, høyere tilfredshet med læreryrket som profesjon. De nevnte 
motivasjonsvariablene forklarte henholdsvis 4 % og 11 % av variansen i 
tilfredshet med skolen og tilfredshet med profesjonen. 


Tabell 4 Regresjonsanalyse med to typer jobbtilfredshet som avhengig variabel. 


Variabler B Sig. R? 

Tilfredshet med skolen 

Opplevelse av å ha egenskapene til en god lærer 0,00 IS 

Motivasjon for å bli lærer - personlig nytte 0,00 IS 

Motivasjon for å bli lærer - til nytte for samfunnet 0,20 0,00 4% 
Tilfredshet med profesjon 

Opplevelse av å ha egenskapene til en god lærer 0,17 0,01 

Motivasjon for å bli lærer - personlig nytte -0,08 IS 

Motivasjon for å bli lærer - til nytte for samfunnet 0,22 0,00 11% 


Note: B = standardisert regresjonskoeffisient. IS = Ikke signifikant. Modell tilpasning: x? (125df) =265, p = 0,00; 
RMSEA = 0,04; CFI = 0,95; SRMR = 0,05. 


Basert på tidligere funn (f.eks. Watt et al., 2012) forventet vi at lærerne 
som hadde høy motivasjon for valg av læreryrket ville være mer mot- 
standsdyktige mot stress og samtidig færre ha tanker om å slutte. Verken 
opplevelse av stress i jobben eller tanker om å slutte ser ut til å være asso- 
siert med motivasjon for å bli lærer (se tabell 5 og 6). 


Tabell 5 Regresjonsanalyse med Opplevelse av stress som avhengig variabel. 


Variabler B Sig. R? 
Opplevelse av stress 

Opplevelse av a ha egenskapene til en god lærer -0,09 IS 

Motivasjon for å bli lærer - personlig nytte 0,03 IS 

Motivasjon for å bli lærer - til nytte for samfunnet 0,05 IS 1% 


Note: IS = Ikke signifikant. Modell tilpasning: x? (71df) =89, p = 0,07; RMSEA = 0,02; CFI = 0,99; SRMR = 0,03. 

Tabell 6 Regresjonsanalyse med Tanker om å slutte som avhengig variabel. 


Variabler B Sig. R? 
Tanker om a slutte 

Opplevelse av å ha egenskapene til en god lærer -0,06 IS 

Motivasjon for å bli lærer - personlig nytte 0,04 IS 

Motivasjon for å bli lærer - til nytte for samfunnet -0,12 IS 3% 


Note: IS = Ikke signifikant. Modell tilpasning: x? (48df) = 80, p = 0,00; RMSEA = 0,03; CFI = 0,98; SRMR = 0,04. 


Opplevelse av yrket: Sammenheng med 
opplevelse av egen kompetanse 


Lærenes mestringsforventninger omhandler lærernes oppfatninger av 
egen kompetanse. I litteraturen er dette begrepet ofte delt inn i flere 
underbegreper og operasjonalisert i forhold til ulike oppgaver, situasjo- 
ner og kontekster (Skaalvik & Skaalvik, 2007; Tiplic et al., 2015). I denne 
studien har vi valgt å fokusere på tre underbegreper: a) mestringsfor- 
ventninger for klasseledelse reflekterer lærerens opplevde kompetanse 
for å opprettholde orden og disiplin i klasserommet; b) mestringsfor- 
ventninger for å skape elevengasjement reflekterer lærerens opplevde 
kompetanse for å støtte og motivere elevene i sin læring; c) mestrings- 
forventninger for flerkulturelle omgivelser reflekterer lærerens opplevde 
kompetanse for å håndtere utfordringer i flerkulturelle klasserom (f.eks. 
tilpasse undervisning til elever med ulik etnisk bakgrunn eller bidra til 
bevissthet rundt kulturelle forskjeller og fordommer). Det skal her nev- 
nes at et annet underbegrep, mestringsforventninger for undervisning, 
ble ekskludert fra videre analyse på grunn av manglende reliabilitet. 

Resultatene viser at mestringsforventninger for klasseledelse er en 
kritisk faktor (se tabell 7 og 8). Mestring av klasseledelse predikerer 
signifikant både høyere tilfredshet med skolen og lavere opplevelse av 
stress. 

Resultatene viser også at lærerens mestringsforventninger ikke har 
noen sammenheng med de nyutdannedes tanker om å slutte (se tabell 9). 
Dette funnet er i samsvar med funn i tidligere forskning (Tiplic et al., 
2015). 

Tabell 7 Regresjonsanalyse med to typer jobbtilfredshet som avhengig variabel. 


Variabler B Sig. R? 
Tilfredshet med skolen 

Mestringsforventninger for klasseledelse 0,28 0,00 
Mestringsforventninger for a skape elevengasjement -0,12 S 
Mestringsforventninger for flerkulturelle omgivelser 0,07 5 6% 


Tilfredshet med profesjon 


Mestringsforventninger for klasseledelse 0,12 S 
Mestringsforventninger for å skape elevengasjement 0,14 S 
Mestringsforventninger for flerkulturelle omgivelser 0,02 S 6% 


Note: IS = Ikke signifikant. Modell tilpasning: x? (179df) = 423, p = 0,00; RMSEA = 0,05; CFI = 0,92; SRMR = 0,06. 


Tabell 8 Regresjonsanalyse med Opplevelse av stress som avhengig variabel. 


Variabler B Sig. R? 
Opplevelse av stress 

Mestringsforventninger for klasseledelse -0,22 0,01 
Mestringsforventninger for å skape elevengasjement 0,02 IS 
Mestringsforventninger for flerkulturelle omgivelser -0,02 IS 5% 


Note: IS = Ikke signifikant. Modell tilpasning: x? (113df) =245, p = 0,00; RMSEA = 0,05; CFI = 0,94; SRMR = 0,05. 


Tabell 9 Regresjonsanalyse med Tanker om å slutte som avhengig variabel. 


Variabler B Sig. R? 
Tanker om å slutte 

Mestringsforventninger for klasseledelse -0,08 IS 
Mestringsforventninger for å skape elevengasjement -0,11 IS 
Mestringsforventninger for flerkulturelle omgivelser 0,05 IS 2% 


Note: IS = Ikke signifikant. Modell tilpasning: x? (84df) =183, p = 0,00; RMSEA = 0,05; CFI = 0,95; SRMR = 0,05. 


Opplevelse av yrket: Sammenheng med 
organisatoriske faktorer 


Nyere forskning indikerer at organisatoriske faktorer kan bidra til å for- 
bedre og opprettholde læreres jobbmotivasjon (Ainley & Carstens, 2018; 
Caspersen & Raaen, 2014; Tiplic et al., 2015). I denne studien har vi inklu- 
dert følgende organisatoriske faktorer: a) hvorvidt de nyutdannede har en 
mentor; b) opplevelse av støtte fra organisasjonen som reflekterer lærernes 
opplevelse av støtte, hjelp og omsorg fra kolleger og skolen i utfordrende 

situasjoner; c) opplevelse av tilknytning til organisasjonen som reflekterer 
lærerens opplevelse av å være inkludert og følelsesmessig tilknyttet til sko- 
len; d) opplevelse av kollektiv innovasjon som reflekterer lærernes opplevelse 
av skolens fleksibilitet til å tilpasse seg endringer i samfunnet; e) deltakelse 
i samarbeidsaktiviteter som reflekterer lærernes engasjement i samarbeid 
med kolleger når det gjelder undervisning og profesjonell utvikling; f) opp- 
levelse av tillit til rektor som reflekterer lærernes opplevelse av at rektor er 
opptatt av de ansattes trivsel og muligheter for profesjonell utvikling. 

Resultatene viser at 26 % av de nyutdannede lærerne rapporterte at de 
hadde en mentor. Dette ser ut til å være noe lavere enn det som ble rap- 
portert i den norske TALIS-undersøkelsen (38 %) fra 2013 (OECD, 2014). 
Videre viser resultatene at de som har mentor har marginalt færre tanker 
om å slutte (se tabell 10). Det var ingen signifikante forskjeller mellom 
gruppene når det gjelder tilfredshet med skolen, eller profesjonen, og opp- 
levelse av stress. Disse resultatene bør imidlertid tolkes med varsomhet 
siden det bare var 26 % av deltakerne som rapportere at de hadde mentor, 
og det statistiske sammenligningsgrunnlaget dermed er begrenset. 


Tabell 10 Mentorskap - sammenligning på utfallsvariablene mellom de som har mentor (Ja) og 
de som ikke har mentor (Nei). 


Variabel Ja (26%) Nei (74%) t-verdi 
Tilfredshet med skolen 3,40 337 0,53 IS 
Tilfredshet med profesjon 3,27 3,20 0,96 IS 
Opplevelse av stress 1,99 1,95 0,69 IS 
Tanker om å slutte i jobben 127 1,41 2,01* 


Note: IS = Ikke signifikant; * p < 0,05. 


Nar det gjelder andre organisatoriske faktorer (se tabell 11), sa viser resul- 
tatene i denne studien at opplevelse av stotte fra organisasjonen og opple- 
velse av tilknytning til organisasjonen signifikant predikerer tilfredshet 
med skolen. I tillegg predikeres tilfredshet med skolen av lærernes opp- 
levelse av et kollektivt og innovativt arbeidsmiljø. Dette er funn som er 
i samsvar med tidligere forskning (Tiplic et al., 2015). Når det gjelder til- 
fredshet med profesjonen, viser resultatene kun én signifikant sammen- 
heng, nemlig med opplevelse av tilknytning til organisasjonen. 

Det er verdt å merke seg at deltakelse i samarbeidsaktiviteter ikke 
hadde noen sammenheng med de nyutdannedes jobbtilfredshet. Ellers 

viser analysene at opplevelse av tillit til rektor er signifikant korrelert med 
lærernes jobbtilfredshet. I regresjonsanalysen blir imidlertid denne sam- 
menhengen ikke signifikant på grunn av høy korrelasjon mellom opple- 
velse av tillit til rektor og andre prediktorvariabler. 


Tabell 11 Regresjonsanalyse med to typer jobbtilfredshet som avhengig variabel. 


Variabler B Sig. R? 
Tilfredshet med skolen 

Opplevelse av støtte fra organisasjonen 0,26 0,00 

Opplevelse av tilknytning til organisasjonen 0,45 0,00 

Opplevelse av kollektiv innovasjon 0,16 0,00 

Deltakelse i samarbeidsaktiviteter -0,05 S 

Opplevelse av tillit til rektor 013 S 56% 
Tilfredshet med profesjon 

Opplevelse av støtte fra organisasjonen 0,15 S 

Opplevelse av tilknytning til organisasjonen 0,25 0,00 

Opplevelse av kollektiv innovasjon 0,08 S 

Deltakelse i samarbeidsaktiviteter -0,03 5 

Opplevelse av tillit til rektor 0,06 S 16% 


Note: IS = Ikke signifikant. Modell tilpasning: x? (443df) = 875, p = 0,00; RMSEA = 0,04; CFI = 0,92; SRMR = 0,06. 


Tidligere forskning indikerer en negativ sammenheng mellom støttende 
arbeidsmiljø og lærernes opplevelse av jobbrelatert stress (Skaalvik & 
Skaalvik, 2016). Dette bekreftes i denne studien, der resultatene viser at 
de nyutdannede lærerne som opplever støtte fra organisasjonen rappor- 
terer lavere stress. De andre faktorene (se tabell 12) var ikke prediktorer 
for stress. 


Tabell 12 Regresjonsanalyse med Opplevelse av stress som avhengig variabel. 


Variabler B Sig. R? 
Opplevelse av stress 

Opplevelse av støtte fra organisasjonen -0,18 0,02 

Opplevelse av tilknytning til organisasjonen -0,10 IS 

Opplevelse av kollektiv innovasjon -0,11 IS 

Deltakelse i samarbeidsaktiviteter 0,11 IS 

Opplevelse av tillit til rektor -0,07 IS 12% 


Note: IS = Ikke signifikant. Modell tilpasning: x? (335df) = 642, p = 0,00; RMSEA = 0,04; CFI = 0,93; SRMR = 0,06. 

Nar det gjelder de nyutdannedes tanker om 4 slutte, sa viser resultatene 
at kun én av organisasjonsfaktorene predikerte stress signifikant, nemlig 
opplevelse av tilknytning til organisasjonen (se tabell 13). Dette funnet er 
også rapportert i tidligere studier (Tiplic et al., 2015, 2016). Jamfør tidligere 
forskning var det overraskende at ingen av de andre prediktorvariablene 
var signifikant relatert til tanker om å slutte. Enkel korrelasjonsanalyse 
bekreftet også at disse sammenhengene var svake. 


Tabell 13 Regresjonsanalyse med Tanker om å slutte som avhengig variabel. 


Variabler B Sig. R? 
Tanker om å slutte 

Opplevelse av støtte fra organisasjonen -0,08 IS 

Opplevelse av tilknytning til organisasjonen -0,19 0,00 

Opplevelse av kollektiv innovasjon -0,08 IS 

Deltakelse i samarbeidsaktiviteter -0,04 IS 

Opplevelse av tillit til rektor -0,03 IS 8% 


Note: IS = Ikke signifikant. Modell tilpasning: x? (284df) = 530, p = 0,00; RMSEA = 0,04; CFI = 0,94; SRMR = 
0,06. 


Oppsummering og konklusjon 


I denne studien har vi undersøkt nyutdannede læreres opplevelser av 
læreryrket. Mer spesifikt har vi studert hvilke faktorer som predikerer 
nyutdannede læreres opplevelse av jobbtilfredshet, stress og tanker om 
å slutte i jobben. Innledningsvis undersøkte vi noen gruppeforskjeller. 
Når det gjelder kjønnsforskjeller, støtter resultatene tidligere forskning 
som rapporterer at kvinner er mer tilfredse med arbeidsplassen, men at 
kvinner samtidig opplever mer stress enn menn (Klassen & Chiu, 2010). 

Når vi sammenligner nyutdannede med mer erfarne kolleger, viser våre 
funn at de nyutdannede generelt er mer tilfreds med yrket enn sine mer 
erfarne kolleger, noe som også er rapportert i TALIS 2013 (OECD, 2014). 
I tillegg har de nyutdannede også færre tanker om å slutte. Disse resulta- 
tene står i motsetning til litteraturens beskrivelser av nyutdannedes opp- 
levelse av et «praksissjokk», noe som ytterligere underbygges av at det ikke 
er noen forskjeller mellom gruppene i opplevd stress (Fisher, 2011). I kon- 
trast til praksissjokk-argumentet, kan resultatene i denne studien tyde på 


118 


NYUTDANNEDE LÆRERES OPPLEVELSE AV LÆRERYRKET 


en trend der nyutdannede generelt er mer tilfreds med yrket enn de mer 
erfarne lærerne. Denne forskjellen kan selvfølgelig skyldes at nyutdannede 
generelt er mer entusiastiske enn lærerne som har vært mange år i skolen. 
Likevel er det en forskjell som det er verdt å legge merke til, da lærere ofte 
er blitt behandlet som en homogen gruppe både når det gjelder forskning 
og reformer i skolen. I løpet av de siste årene har det for eksempel blitt 
iverksatt flere satsninger (f.eks. «Ungdomstrinn i utvikling» og «Lærerløf- 
tet») for å styrke læreres kompetanse i sentrale undervisningsfag. Vi kan 
ikke på basis av disse resultatene si noe om hvordan disse satsningene har 
påvirket de erfarne lærernes jobbtilfredshet, men studien gir implikasjoner 
om at arbeidserfaring i skolen er en faktor som bør tas i betraktning når en 
utvikler tiltak for lærere. Relatert til dette er en implikasjon fra studien at 
vi trenger mer kunnskap om hva som påvirker erfarne læreres jobbmotiva- 
sjon og tilfredshet. 

Våre resultater viser at de nyutdannede som hadde læreryrket som 
førstevalg var mer fornøyd med profesjonen og hadde færre tanker om å 
slutte. Videre viser resultatene at de som hadde en altruistisk motivasjon 
for å velge læreryrket rapporterte høyere tilfredshet med både skolen de 
jobbet på og læreryrket som profesjon. Dette korresponderer med tidli- 
gere forskning som har funnet sammenhenger mellom læreres indre og 
ytre motivasjon for å bli lærer, deres jobbtilfredshet og hvor lenge de blir 
i profesjonen (Ainley & Carstens, 2018; Brandmo & Nesje, 2017; Watt et 
al., 2012). I tillegg fant vi en svak sammenheng mellom opplevelse av å ha 
egenskaper til en god lærer og tilfredshet med læreryrket. Ikke overras- 
kende indikerer resultatene at motivasjon for yrkesvalg har en betydning 
for hvor tilfreds en blir med yrket. Motivasjon for å bidra til samfunnet 
ser i denne studien ut til å være den viktigste. 

Når det gjelder nyutdannede læreres egen kompetanse, viser resultatene at 
mestring av klasseledelse predikerer signifikant høyere tilfredshet med sko- 
len de jobber på og lavere opplevelse av stress (Collie et al., 2012; McCarthy 
et al., 2015). Dette resultatet gir implikasjoner om at klasseledelse er en viktig 
ferdighet som bør vektlegges i lærerutdanning, og at satsningen som mange 
skoler har hatt med hensyn til å utvikle god klasseledelse er viktig. 

I vår studie var det bare 26 % av nyutdannede lærerne som oppga at de 
hadde en formell mentor, og majoriteten av disse mentorene var knyttet 

til lererne med ett ars erfaring eller mindre. Videre viser resultatene at 
det 4 ha en mentor ikke hadde noen sammenheng med jobbtilfredshet 
eller opplevelse av stress. Disse resultatene noe overraskende, gitt fokuset 
det har veert pa veiledning av nyutdannede de siste arene. Det finnes flere 
mulige forklaringer pa dette, for eksempel at veiledningen ikke er til- 
strekkelig rettet inn mot faktorer som pavirker jobbtilfredshet og stress, 
eller at kvaliteten pa veiledningen ikke er god nok. 

Med hensyn til organisatoriske faktorer, så viser funnene at tilknyt- 
ning til skolen, støtte fra organisasjonen og opplevelse av kollektiv inno- 
vasjon predikerer signifikant høyere tilfredshet med arbeidsplassen. Med 
andre ord, det å være følelsesmessig tilknyttet til skolen, det å få hjelp hvis 
man trenger det, og det at skolen oppleves som åpen for nye ideer ser ut 
til å gi høyere tilfredshet for de nyutdannede (Tiplic et al., 2015). I tillegg 
er opplevelsen av tilknytning til organisasjonen en signifikant prediktor 
for tilfredshet med yrket og tanker om å slutte. Mulige implikasjoner av 
funnene er at nyutdannede bør møtes med åpenhet og støtte, og at inte- 
grering i arbeidsmiljøet er viktig for deres trivsel og motivasjon. 

Abstract: Assessment practices promoting learning at the lower secondary level: 
Findings from TALIS 2018 and the LISA project 

This chapter presents some of the results from the Norwegian TALIS 2018 survey 
related to professional knowledge, competence, and practice. Findings from teach- 
ers reporting on their own teaching practices are highlighted, specifically the part of 
their teaching that deals with assessment practices. Results from the TALIS survey 
are then interpreted in light of the results from a research project that deals with the 
same topic with other data sources. 

The Linking Instruction and Student Achievement project (LISA) combines 
video data from teaching practices in language arts and mathematics at the lower 
secondary level with test results from national tests (reading and arithmetic) from 
the same classes from which the observation data were taken. LISA is the largest 
video study of its kind of classroom practices in the Nordic countries and is a suit- 
able frame of interpretation for TALIS 2018 data, as all data materials are linked to 
the last period of the former national curriculum in Norway. Findings from TALIS 
2018 show that there could have been far more teachers who checked that the feed- 
back they provide on written assignments is understood by their students. Results 
from the LISA project confirms this finding and also show that quite a few teachers 
are responsible for a large part of the feedback that is regarded to be of high quality. 
The chapter indicates that there is great potential for working more collectively on 

this topic both in the teacher education stage and as part of a well-managed lifelong 
learning system for teachers. 


Keywords: professional learning, assessment practices, classroom studies, video 
studies 


Introduksjon 


Resultatene fra TALIS 2018 er, som vi sa i kapittel 1, delt inn i fem hoved- 
områder. I dette kapittelet skal vi ga nærmere inn på resultater som hører 
hjemme under område 1: profesjonskunnskap, kompetanse og praksis. 
Vi skal spesielt se på læreres rapportering om egen undervisningsprak- 
sis, nærmere bestemt den delen av deres undervisning som handler om 
vurderingspraksis. 

Noen av hovedfunnene om læreres vurderingspraksiser er tidligere 
presentert i den norske kortrapporten TALIS 2018 - Første hovedfunn 
fra ungdomstrinnet (Throndsen et al., 2019). I dette kapittelet skal vi 
trekke fram noen eksempler når det gjelder å se på TALIS 2018-data 
om læringsfremmende vurderingspraksis. Vi skal dessuten se på hvor- 
dan funn fra TALIS-undersøkelsen kan tolkes i lys av resultater fra et 
forskningsprosjekt som behandler samme tema med andre datakilder. 
Til dette formålet har vi valgt å ta utgangspunkt i LISA, et forsknings- 
prosjekt som kombinerer videodata fra undervisning i norsk og mate- 
matikk på ungdomstrinnet med testresultater fra framgang på nasjonale 
prøver (lesing og regning) fra de samme klassene som observasjonsdata- 
ene er hentet fra. LISA er et akronym for Linking Instruction and Student 
Achievement,' og er den største videostudien på skole i sitt slag fra de 
nordiske land. Den gir dermed et unikt innblikk i hvordan det undervi- 
ses i norske klasserom på ungdomstrinnet (Klette et al., 2017). Prosjektet 
er et godt supplement til å tolke data fra TALIS 2018, ettersom begge 
datainnsamlinger er knyttet til undervisning etter læreplanene i siste 
periode av Kunnskapsløftet. 

Som nevnt i kapittel 1 og 5 la vi til noen nasjonale tilleggsspørsmål i 
TALIS 2018. Noen av disse var utarbeidet i samarbeid med prosjektleder av 


1 — https://www.uv.uio.no/ils/forskning/prosjekter/lisa/ 

LISA-studien, og handlet om læreres læringsfremmende vurderingsprak- 
sis. Målet med samarbeidet var å styrke spørsmålsstillinger som kunne 
utdype tidligere hovedfunn fra TALIS 2008 og TALIS 2013. TALIS-funn 
fra 2008 viste at det var en relativt svakt utviklet faglig oppfølgingskul- 
tur fra lærer til elev (Vibe et al., 2009). I analyser av datamaterialet fra 
2013 kunne vi se antydninger til at dette forholdet var noe forbedret 
(Caspersen et al., 2014). Litt av utfordringen med sammenligningene før 
TALIS 2018 var at spørsmålene var endret mellom 2008 og 2013, og at de 
i liten grad var presise nok for å tolkes i lys av forskning på vurderings- 
praksis i den norske konteksten. I dette kapittelet skal vi derfor se nær- 
mere både på hovedfunn og funn fra de nasjonale tilleggsspørsmålene, 
og tolke dem opp mot noen hovedfunn fra LISA-prosjektet. I LISA er 
det samlet inn data fra undervisning i matematikk- og norskfaget. For 
dette kapittelet har vi derfor valgt å bruke utvalgte data for vurdering og 
tilbakemelding i norsk og matematikk også fra TALIS. 

Forskningsspørsmålet vårt er: Hvilken hyppighet og kvalitet er det på 
tilbakemeldinger til elever på ungdomstrinnet i norsk- og matematikkfaget 
ifølge TALIS 2018-data og LISA-data, og hvordan kan disse studiene kom- 
plementere hverandre for å gi bedre forståelse for hva som kjennetegner 
læringsfremmende vurderingspraksis i Norge? 

Kapittelet gir først en begrepsavklaring og en kort status for norsk 
policyutvikling knyttet til læreres vurderingspraksis. Deretter presente- 
res mål og utvalgte funn fra TALIS 2018-undersøkelsen for dette temaet 
for norsk- og matematikkfaget, før vi sammenholder dette med mål og 
noen relevante resultater fra LISA-studien. Til slutt oppsummerer vi hva 
disse funnene sier om kvaliteten på fortløpende tilbakemeldinger, og 
hvordan ulike datakilder kan utfylle hverandre når det gjelder å gi skole- 
ledere, lærere og lærerstudenter kunnskap om hva som kjennetegner god 
vurderingspraksis på ungdomstrinnet. 


Rammer for vurderingspraksis i norsk skole 


Vi starter denne delen med en begrepsavklaring. I vurderingssammen- 
heng har det tradisjonelt vært skilt mellom formativ og summativ vurde- 
ring. Mens det første er en vurderingsform som har som mål å fremme 

lering, skiller den seg fra summativ eller avsluttende vurdering som 
har som mal a bedomme eller rangere leringsresultater (Scriven, 1967). 
Senere har forskere ønsket å erstatte begrepet formativ med læringsfrem- 
mende, fordi dette på en bedre måte viser til fortløpende praksiser som 
ikke anses som «mini-summative». Det vil si at hensikten er å vektlegge 
pedagogiske aspekter ved tilbakemelding til elever som også ligger innen- 
for deres juridiske rett til medvirkning i vurderingsarbeidet. Dette blir i 
norsk sammenheng også kalt underveisvurdering. Det handler altså ikke 
om at lærere skal samle dokumentasjon for framtidig karaktersetting, 
slik det «mini-summative» også har blitt kritisert for i kjent internasjonal 
forskning på tilbakemelding i klasserommet (jf. Black & Wiliam, 1998; 
Hattie & Timperley, 2007; Wiliam, 2010). 

I dette kapittelet bruker vi begrepet læringsfremmende vurderings- 
praksis om den systematiske delen av en lærers undervisning som dreier 
seg om å gi tilbakemeldinger som har som mål å fremme elevers læring. 
Vi gjør dette for å understreke at begrepet underveisvurdering, slik det 
ofte brukes i policysammenheng, nylig har fått et tillegg til læringsfrem- 
mende vurdering i fag: i henhold til forskrift til opplæringslova (2006) er 
nå også lærelyst tatt inn i formålet med vurdering i fag (Forskrift til opp- 
læringslova, kap. 3, 2020). Dette var ikke en del av forskriften på det tids- 
punktet TALIS 2018 og LISA-prosjektet ble utviklet og gjennomført, men 
var likevel en del av det forskningsbaserte grunnlaget for prosjektene. Vi 
bruker også bevisst begrepet vurderingspraksis framfor vurderingskul- 
tur eller oppfølgingskultur, slik det ble gjort i rapporteringer fra TALIS 
2008 og TALIS 2013. Dette gjør vi for her å fokusere lærernes egenrappor- 
terte vurderingshandlinger i TALIS 2018. En internasjonal komparativ 
storskala-spørreundersøkelse som TALIS har heller ikke gode nok data til 
å si så mye om kvaliteten på det fysiske miljøet, menneskene som inngår i 
det og selve relasjonene dem imellom på en måte som er sammenlignbart 
med det man kan observere i data fra LISA-prosjektet. 

Viskal na ramme inn hvordan vi forstår vurderingspraksis i norsk skole 
ved å gi en kort gjennomgang av noen sentrale endringer i policyfeltet de 
siste 15 år. I kapittel 5 skisserte vi hvordan rammene for skoleutvikling 
på ungdomstrinnet har blitt tydeliggjort i policysammenheng spesielt de 
siste 8 årene (Carlsten, 2021). I sammenheng med vurderingsfeltet sett i 

lys av skoleutvikling kan vi gå litt lenger tilbake; til St.meld. 16 (2006- 
2007) ...og ingen stod igjen. Tidlig innsats for livslang læring. Her ble utfor- 
dringene for elevvurdering oppsummert i fire punkter: 1) Regelverket for 
individvurdering oppfattes ikke klart nok; 2) både lærerutdanningen og 
skolen mangler tilstrekkelig kompetanse; 3) det er svak vurderingskultur 
og vurderingspraksis i skolen; 4) det er forsket lite på individvurdering i 
Norge. Dette gjaldt ikke bare ungdomstrinnet. Funn fra evalueringen av 
Reform 97 viste at vurderingspraksis på barnetrinnet blant annet bar preg 
av fravær av eksplisitte, klare faglige standarder (Klette, 2003). OECD/ 
CERI (2005) etterlyste også en mer systematisk oppfølging av elevers 
utvikling på ungdomstrinnet. Som en oppfølging av St.meld. 16 (2006- 
2007) etablerte Utdanningsdirektoratet prosjektet Bedre vurderingsprak- 
sis i 2007. Sluttrapporten fra forskerne som evaluerte prosjektet anbefalte 
en videreføring for å styrke vurderingskompetansen i grunnopplærin- 
gen (Throndsen et al., 2009). Høsten 2009 ble ny forskrift om individuell 
vurdering fastsatt, og disse ga et tydeligere læringsfokus i bestemmelsene 
om underveisvurdering. Det er altså denne forskriften som formelt lå til 
grunn i Norge da data ble samlet inn i TALIS 2018 og i LISA-prosjektet. 

I stortingsmeldingen Motivasjon - Mestring - Muligheter ble det pekt 
på tiltak som burde settes i gang for å øke lærernes undervisningskom- 
petanse og dermed kvaliteten på elevenes opplæring (Meld. St. 22 (2010- 
2011)). Ett av områdene som ble nevnt spesielt var elevvurdering. Det 
førte til den fireårige nasjonale satsingen Vurdering for læring (VFL) som 
ble etablert 2010 (Nasjonalt kompetansemiljø i vurdering, 2012). Satsin- 
gen VFL ble videreført fra 2014 til 2018, som en oppfølging av Meld. St. 
20 (2012-2013) På rett vei. Den nasjonale satsingen på læringsfremmende 
vurdering gjaldt hele skolesektoren. I en rapport om VFL gjennomført 
som en del av Spørsmål til Skole-Norge våren 2017, ble det konkludert med 
at skoleledere og -eiere som hadde deltatt i satsingen ga uttrykk for et 
mer omfattende arbeid med vurderingspraksis enn de som ikke hadde 
deltatt (Larsen et al., 2017). I Utdanningsdirektoratets egen rapportering 
om erfaringer fra satsingen, basert på flere kilder, framkommer det at det 
fortsatt er områder som er utfordrende når det gjelder å styrke lærings- 
fremmende vurdering. Ikke minst pekes det på faren ved at vurde- 
ringspraksis forenkles og reduseres til «et sett av innøvde prosedyrer og 

mekaniske teknikker uten at dette bidrar til reflektert praksis og lering» 
(Utdanningsdirektoratet, 2019). Dermed vises det til et behov for at lærere 
har god kjennskap til forskning og grunntanker som ligger til grunn for 
læringsfremmende vurdering, slik dette kapittelet gir noen eksempler på. 
Den nye overordnede delen av læreplanverket fagfornyelsen under- 
streker også betydningen av læringsfremmende vurderingspraksis 
(Kunnskapsdepartementet, 2017). Blant annet er det en viktig intensjon i 
oppfølgingen av Meld. St. 28 (2015-2016) Fag - Fordypning - Forståelse - En 
fornyelse av Kunnskapsløftet at læreplanene skal legge til rette for dybde- 
læring. For å relatere dette til vårt forskningsspørsmål, så vil dermed 
hyppighet og kvalitet på læreres tilbakemeldinger handle om fortløpende 
tilbakemeldinger som er basert på en balanse mellom forskningsbasert 
og skjønnsbasert vurderingskompetanse i møte med elevers aktive rolle i 
læringsprosessen — på en måte som styrker reflekterte sider av praksis og 
læring også for lærere. En læringsfremmende vurderingspraksis vil i utvi- 
det forstand også handle om å koble det systematiske arbeidet med vur- 
dering for læring bedre til læreplanarbeid som en del av skoleutvikling. 
Selv om våre TALIS-data som tidligere nevnt både er begrenset til 
hyppighet av vurderingshandlinger og en tidsramme som ligger forut 
for høsten 2020, da det nye læreplanverket trådte i kraft, er dette elemen- 
ter som nasjonal og internasjonal litteratur innen klasseromsforskning 
og forskning på lærerprofesjonalitet lenge har pekt på som forutsetnin- 
ger for god undervisningspraksis i skolen (se f.eks. Ball & Cohen, 1999; 
Grossman & Loeb, 2010; Grossman & McDonald, 2008; Hattie, 2009; 
Hiebert et al., 2002; Hiebert & Stiegler 2000; Klette, 2018; Klette et al., 
2017; Seidel & Shavelson, 2007; Timperley & Alton-Lee, 2008). Vi skal der- 
for trekke noen linjer mellom våre funn og gi noen implikasjoner for god 
læringsfremmende vurderingspraksis helt til slutt i dette kapittelet. Først 
skal vi imidlertid se nærmere på hva TALIS 2018- og LISA-analysene viser 
oss om læringsfremmende vurderingspraksis på ungdomstrinnet i Norge. 


Læreres vurderingspraksis i TALIS 2018 


Når det gjelder mål og metode for TALIS-studien viser vi til kapittel 1, 
og går her inn på funn som er relevante for dette kapittelet. For å få 

kunnskap om vurderingsformene som lærerne på ungdomstrinnet 
benytter i undervisningen, ble de i TALIS 2018 bedt om å besvare føl- 
gende spørsmål: Hvor ofte bruker du følgende metoder for å vurdere eleve- 
nes ferdigheter? Her skulle lærerne ta utgangspunkt i elevvurderingen sin 
i en nærmere definert klasse. Tabell 1 viser andelen lærere som underviser 
i norsk (lesing, skriving og litteratur på morsmålet) og matematikk som 
svarer «ofte»/«alltid» på de ulike utsagnene om elevvurdering. De andre 
svaralternativene var «aldri eller nesten aldri» og «noen ganger». 


Tabell 1 Prosentandelen lærere som underviser i norsk og matematikk i en aktuell klasse som 
svarer at de benytter ulike vurderingsformer «ofte»/«alltid». 


Utsagn «Ofte»/«Alltid» «Ofte»/«Alltid» 
Norsk Matematikk 

Jeg utvikler og gjennomfører egne prøver. 79 70 

Jeg gir skriftlig tilbakemelding på elevenes 93 T 

arbeid i tillegg til karakter. 

Jeg lar elevene selv vurdere sin egen framgang. 44 38 

Jeg observerer hvordan elevene jobber med 73 56 


bestemte oppgaver og gir dem tilbakemelding. 


Som tidligere nevnt, har det fra nasjonalt hold vært en langvarig satsing 
på å utvikle lærernes formative vurderingskompetanse. Faglige tilbake- 
meldinger anses som et viktig element i læringsfremmende vurdering. 
Som det gar fram av tabell 1 svarer hele ni av ti lærere som underviser i 
norsk at de «ofte»/«alltid» gir skriftlig tilbakemelding på elevenes arbei- 
der i tillegg til å sette karakter. Det er nesten åtte av ti lærere som under- 
viser i matematikk som gjør det samme. Dette resultatet gjør at Norge er 
blant landene hvor en slik vurderingspraksis forekommer hyppigst (i alt 
48 land deltok i TALIS 2018, inklusive alle de nordiske landene). Gode 
skriftlige tilbakemeldinger har en viktig funksjon ved at de kan gi elevene 
bedre innsikt i hvor de står faglig, og hva de bør vektlegge i det videre 
arbeidet med læringsstoffet (Hattie & Timperley, 2007). Fortløpende vur- 
dering av denne typen vil derfor kunne fungere som et redskap for videre 
læring. På tvers av alle fag var det 82 % av norske lærere som svarte at 
de «ofte»/«alltid» ga slik tilbakemelding. I TALIS 2013 svarte 75 % av de 
norske ungdomsskolelærerne at de ga elevene skriftlig tilbakemelding i 
tillegg til karakter. Det har således vært en positiv økning på dette områ- 
det siden forrige runde av TALIS-undersøkelsen. 

Nar det gjelder faglig feedback, svarer hele sju av ti lærere som under- 
viser i norsk at de observerer hvordan elevene jobber med bestemte 
oppgaver og gir dem tilbakemelding på det de gjør (jf. tabell 1). Slik umid- 
delbar tilbakemelding kan være en viktig korreksjon eller pekepinn på 
om elevene er på «feil spor» i forhold til læringsmålet. 56 % av lærerne 
som underviser i matematikk svarer at de gir slik fortløpende tilbakemel- 
ding, så her er det et forbedringspotensiale. 

Tabellen viser også at omtrent fire av ti lærere involverer elevene i vur- 
deringen, og at dette er ganske likt mellom norsk og matematikk. Tallet 
på tvers av fag lå i TALIS 2018 på 39 % for norske lærere. I faglitteraturen 
blir selvvurdering sammen med tilbakemeldinger løftet fram som sen- 
trale elementer i læringsfremmende vurdering (Black & Wiliam, 2009). 
For at elever skal kunne nyttiggjøre seg de faglige tilbakemeldingene, er 
det imidlertid en forutsetning at de forstår hva som ligger i lærerens vur- 
dering. Selvvurdering kan bidra til å fremme slik forståelse. Til sammen- 
ligning svarte 29 % av lærerne at de lar elevene vurdere sin egen framgang 
i TALIS 2013. Det har altså vært en positiv endring på dette området også. 

For å undersøke om lærerne er opptatte av å sjekke om tilbakemeldin- 
gene de gir på skriftlige oppgaver blir forstått av elevene, ble det i spørre- 
skjemaet lagt til et nasjonalt spørsmål om nettopp dette. Følgende utsagn 
ble benyttet: Jeg sjekker at tilbakemeldinger jeg gir på skriftlige oppgaver 
blir forstått av elevene. Analyser viser at drøyt halvparten av lærerne 
(53 %) sjekker «ofte»/«alltid» at elevene forstår tilbakemeldingene som de 
får på tvers av alle fag. For lærere som underviser i norsk er tallet imid- 
lertid så høyt som 74 %, mens det for lærere som underviser i matema- 
tikk er på 54 %. Selv om det er forskjell på oppgaveformer som gis i de to 
fagene, skulle lærerne her svare på grunnlag av de skriftlige oppgavene 
som faktisk gis. For at tilbakemeldinger skal være læringsfremmende, er 
det helt vesentlig at den enkelte elev forstår innholdet i tilbakemeldingen 
(Black & Wiliam, 2009). På dette området ser det med andre ord ut til at 
lærernes måter å gi slike tilbakemeldinger på har et forbedringspotensial, 
spesielt i matematikk. 

Videre viser tabell 1 at syv av ti lærere utvikler og gjennomfører egne 
prøver. Faglige prøver har alltid hatt en sentral plass i undervisningen, og 
har i stor grad blitt assosiert med summativ vurdering (dvs. vurdering av 

læring). Prøver kan imidlertid brukes på en formativ måte (dvs. vurde- 
ring for læring) dersom resultatene brukes til å forbedre både lærerens 
undervisning og elevenes læring. Det avgjørende er med andre ord i hvil- 
ken grad elevenes svar på prøver bidrar til at læreren korrigerer og tilpas- 
ser undervisningen på bakgrunn av elevenes prestasjoner, samt at de blir 
brukt som grunnlag for tilbakemelding om hva elevene har forstått og 
hva de ikke har forstått. Det er dette som avgjør om bruken av prøver kan 
anses som formativ eller ikke. Ifølge sentrale forskere på området er vur- 
deringen formativ dersom den fører til handlinger som fremmer elevenes 
læring med utgangspunkt i arbeidet deres (Harlen, 2007; Stobart, 2008). 

Forskerorganisasjonen EARLI (European Association for Research on 
Learning and Instruction) har argumentert for viktigheten av at vurde- 
ring for læring integreres i lærernes klasseromsundervisning. Formativ 
vurdering dreier seg ikke om å benytte en bestemt metode, men lærings- 
fremmende undervisning kjennetegnes ved følgende: 


e Eksplisitte mål for undervisningen gjøres kjent for elevene, og krite- 
rier illustrerer hvordan mål kan være om de er oppnådd. 

e Læreren stiller «rike spørsmål» og gir elevene tid til å reflektere før 
det bes om et svar. Dette gjør at elevene bedre får vist hvor de er i 
læringsprosessen. 

e Læreren gir tilbakemeldinger hvor formålet er å hjelpe elevene til å 
minske gapet mellom det de kan og det de forsøker å strekke seg 
etter. Tilbakemeldingene skal gi elevene kunnskap om hvordan de 
skal kunne komme seg til det ønskede læringsmålet. 

e Vurdering av seg selv og andre bidrar til å øke elevenes forståelse 
av eget og andres arbeid, særlig når det gjelder kvalitet. Elever 
som utvikler kunnskap på dette feltet, øker sin bevissthet om egen 
læring. 


TALIS 2018 inneholdt også spørsmål om kjennetegn ved god undervis- 
ning, og noen av spørsmålene er relevante i forhold til punktene overfor 
som dreier seg om karakteriske trekk ved formativ undervisningsprak- 
sis. Tabell 2 viser andelen lærere som underviser i norsk (lesing, skriving 
og litteratur på morsmålet) og matematikk som svarer «ofte»/«alltid» på 

sporsmalet «Tenk pa undervisningen din, hvor ofte gjor du folgende?» 
hvor utsagnene gar pa a sette seg mal og 4 stille sporsmal til elevene. De 
andre svaralternativene var «aldri eller nesten aldri» og «av og til». 


Tabell 2 Prosentandelen lærere som underviser i norsk og matematikk i en aktuell klasse som 
svarer «ofte»/«alltid» på utsagn om sin undervisningspraksis 


Utsagn «Ofte»/«Alltid» «Ofte»/«Alltid» 
Norsk Matematikk 

Jeg starter timen med å presentere klare mål for timen. 77 73 

Jeg forklarer hva jeg forventer at elevene skal lære. 87 86 

Jeg presenterer oppgaver hvor det ikke er en opplagt 66 41 

løsning. 

Jeg oppfordrer elevene til å velge egne måter å løse 49 60 


komplekse oppgaver på. 


Tabell 2 viser at undervisningstimer i norsk og matematikk har noen- 
lunde lik struktur ved at de har forholdsvis mange eksplisitte mål som 
framstilles for elevene. Det er en noe ujevn balanse mellom lærerens 
eksplisitte undervisningsformer og mulighetene som gis elever til selv å 
bidra i former som er ment å mer eksplisitt styrke dybdelæring. 

Som det går fram av denne presentasjonen av TALIS-data, så gir ikke 
TALIS-undersøkelsen informasjon om kvaliteten i lærernes tilbakemel- 
dinger. Selv om en slik survey er begrenset til å si noe om hyppighet av 
tilbakemeldinger, så ser vi at valg av spørsmål likevel har en sammenheng 
med forskning på karakteristiske trekk ved god formativ vurderings- 
praksis. Funnene viser at det er en del likheter mellom norsk og mate- 
matikk når det gjelder spesielt den delen av undervisningspraksis som 
legger grunnlaget for eksplisitt struktur. Vi finner også at det er en lavere 
andel lærere som inkluderer former for tilbakemeldinger som trekker 
inn elevene i vurderingsarbeidet og gir grunnlag for dybdelæring. Som 
det ble pekt på i Utdanningsdirektoratets rapportering om erfaringer fra 
satsingen Vurdering for læring, er dette områder som er utfordrende når 
det gjelder å styrke læringsfremmende vurdering. Ikke minst ble det pekt 
på faren ved at vurderingspraksis forenkles og reduseres til «et sett av 
innøvde prosedyrer og mekaniske teknikker uten at dette bidrar til reflek- 
tert praksis og læring» (Utdanningsdirektoratet, 2019). Former for tilba- 
kemeldinger som gir slik kvalitet handler altså om det vi har vært inne på 

i analysen over, som handler mer om den løpende muntlige tilbakemel- 
dingen mellom lærere og elever i selve undervisningen. LISA-prosjektet 
er designet nettopp med hensikt å finne ut mer om hva som kjennetegner 
og gir kvalitet i slik praksis, noe vi skal komme inn på i neste avsnitt. 


Hvordan vurderes læreres tilbakemeldinger i 
LISA-prosjektet? 


Før vi trekker fram hovedfunn om læreres undervisningspraksis fra 
LISA-prosjektet som gir innsikt i hva som kjennetegner kvalitet i lærings- 
fremmende tilbakemeldinger, vil vi kort gi en beskrivelse av designet. 
Prosjektet ble startet opp ved Institutt for lærerutdanning og skolefors- 
kning ved Universitetet i Oslo i 2013, som et fireårig grunnforsknings- 
prosjekt finansiert av Norges forskningsråd. Utgangspunktet for studien 
var tredelt: For det første var det et mål å forstå hvordan undervisnings- 
praksis hang sammen med elevenes læring i matematikk og norskfaget 
målt via framgang på nasjonale prøver i lesing og regning. For det andre 
var det et ønske om å utvikle et forskningsdesign som kunne binde 
sammen klasseromsdata med data fra elevresultater (her: framgang på 
nasjonale prøver) i en integrert modell. For det tredje lå det til grunn 
en intensjon om å teste ut standardiserte kodingsmanualer og instru- 
menter som kunne måle kvalitet på undervisning i en norsk kontekst. 
Ved å teste ut og videreutvikle robuste og internasjonale instrumenter 
komparativt, kunne dette bidra med nye metoder for å få informasjon 
om lærernes undervisning på tvers av klasserom og kontekster og gi 
oppdatert kunnskap om dette relevant for både lærerutdanningen og i 
etter- og videreutdanning av lærere. I dette kapittelet skal vi trekke fram 
funn som handler om læreres tilbakemeldinger i norsk og matematikk 
som et eksempel, og ser dermed ikke direkte på elevenes prestasjoner i 
denne sammenheng. 

I LISA-prosjektet har forskerne gjort videoopptak av fire påløpende 
undervisningstimer i norsk og matematikk på 8. trinn ved tilnærmet 50 
ungdomsskoler i Norge (n = 47 i matematikk og norsk, totalt 94 klasserom). 
Ett kamera filmet klassen som helhet og ett kamera har fulgt læreren. En 
grunn til at videodata er foretrukket framfor klasseromsobservasjoner 

innhentet pa stedet er at det er en mer presis og dermed systematisk mate 
a innhente data, der det ogsa er mulig a tydelig skille mellom datainn- 
henting og datatolkning. Videre kan dataene analysere fra ulike vinkler 
og perspektiver samt at flere forskere har mulighet til å analysere samme 
datamateriale - inkludert å diskutere mulige tolkninger. Videre ble det 
innhentet data om de observerte lærerne, så som utdanningsbakgrunn, 
faglig skolering i undervisningsfaget og yrkeserfaring. Elevene har også 
svart på en spørreundersøkelse, og forskerne har vurdert observasjons- 
data opp mot elevenes spørreskjemadata og de samme elevenes framgang 
på nasjonale prøver i henholdsvis lesing og regning. 

I LISA-prosjektet blir videodata fra klasserom på ungdomstrinnet ana- 
lysert med en kodemanual som kalles PLATO (Grossman et al., 2013). 
Dette er et akronym for The Protocol for Language Arts Teaching Obser- 
vation. Kodemanualen er utarbeidet av forskere ved Stanford University, 
og man må være sertifisert for å kunne bruke denne. Grunnen er at de 
som observerer kan kalibrere og styrke sine tolkninger basert på en felles 
forskningsbasert og validert forståelse av hva undervisningsaktiviteter 
som lærernes bruk av tilbakemeldinger, strategiundervisning og tilsva- 
rende innebærer. PLATO-manualen har blitt oversatt til norsk og justert 
til en norsk kontekst. Den er egnet for å analysere mange viktige sider ved 
undervisning og vurdering, men adresserer ikke helheten i en skolekul- 
tur, slik som emosjonelle aspekter eller lærerens planlegging og reflek- 
sjoner tilknyttet faglig arbeid utenfor klasserommet. Den er imidlertid 
godt egnet for å analysere læringsfremmende vurderingshandlinger både 
i norsk og andre fag i justert format. 

PLATO består av fire hovedområder: 1) undervisningsmessig støtte 
(scaffolding); 2) faglige krav; 3) bruk og representasjon av fagstoff; 4) 
klasseromsmiljøet. Disse områdene er igjen delt inn i 12 elementer som 
skåres av observatører på en skala fra 1-4. I PLATO-manualen er tilba- 
kemelding et element innenfor området «undervisningsmessig støtte». I 
analysene fokuseres kvaliteten på tilbakemeldinger og især hvordan lære- 
res (og elevers) tilbakemeldinger kan bistå elevene i deres videre arbeid. 
Tilbakemelding i denne sammenheng handler altså om hvordan læreren 
kommenterer kvaliteten på elevenes arbeider, og ikke minst på hvordan 
de blir veiledet videre for å heve kvaliteten på sitt eget arbeid. 

I kodemanualen er gode tilbakemeldinger (score 3 og 4) karakterisert 
ved at de er spesifikke og fagrettede, og at de bidrar til at elevene for- 
står hvordan de kan forbedre konkrete sider ved eget arbeid / de ulike 
aktiviteter. Fravær av tilbakemeldinger og tilbakemeldinger som er gene- 
relle og vage gis respektive score 1 og score 2. Score 2-tilbakemeldinger er 
for eksempel karakterisert ved at de er lite forankret i elevenes konkrete 
arbeid og der forslag til forbedringer er mer preget av å være innrettet 
mot selve aktiviteten enn mot hvilke ferdigheter eller kunnskap elevene 
har og trenger. 

Observasjonskodene som benyttes i LISA-prosjektet bygger på 
forskningsbasert fagdidaktisk kunnskap om undervisning innen hvert 
av de aktuelle fagområdene (language arts/mathematics), og oppdatert 
generell litteratur på hva som kjennetegner undervisning av høy kvalitet 
i klasserom. Kodemanualene er kontinuerlig i en prosess av forsknings- 
basert utvikling og faglig oppdatering basert på analyser av hundrevis 
av eksempler på diverse læreres undervisning både i USA og nordiske 
land.* Likevel er manualene såpass integrert i et internasjonalt fagfelles- 
skap (derav også kravet om sertifisering for å bruke dem) at justeringer 
ikke skal skje på en slik måte at det går ut over kvalitet og internasjonale 
komparative dimensjoner. 

Hva kan LISA-prosjektet gjennom denne metoden si oss om kvalitet på 
læreres tilbakemeldinger i klasserommet? Ser vi på tvers av de 95 obser- 
verte klasserommene (48 i matematikk og 47 i norsk) er især to trekk 
framtredende: Gjennomgående gis det relativt mye og hyppige tilbake- 
meldinger i disse klasserommene. Hovedvekten av disse tilbakemeldinger 
er imidlertid hva vi karakteriserte som score 2; det vil si vage, generelle 
(og ofte positive) tilbakemeldinger. Typiske tilbakemeldinger av denne 
typen er «Bra, dere!», «Riktig», «Ikke helt», «Kanskje du kan spørre hva 
læringspartneren din mener?», «Hva med noen flere detaljer?» eller «Her 
skulle det være avsnitt». Som vi ser av figur 1 forekommer denne type 
tilbakemeldinger i de fleste observerte klasserom og i begge fag. 


2 — https://www.uv.uio.no/quint/english/about/ 

Figur 1 Læreres tilbakemeldinger til elever i matematikk og norsk i observerte klasserom pa 
ungdomstrinnet i Norge i LISA-prosjektet. 


Tilnærmet 70 % av de observerte tilbakemeldingene er hva vi betegner 
som generelle, overflatiske og hva vi også vil karakterisere som prosedu- 
rale (hvordan løse en oppgave). De gir liten anvisning for hvordan eleven 
kan jobbe videre for å forbedre eget arbeid. Under 5 % av observasjonene 
har blitt rubrisert som høykvalitets-tilbakemeldinger. Det vil si tilbake- 
meldinger som er konkrete, spesifikke og gir anvisninger for hvordan 
elevene kan bruke lærerens tilbakemelding for å forbedre eget arbeid. 

Av de 95 observerte lærerne i LISA-prosjektet var det 9 lærere (fem i 
norsk og fire i matematikk) som var ansvarlige for alle tilbakemeldinger 
med høye scorer (score 4). Dette er et interessant funn. Det peker mot at 
de som har et repertoar for hvordan de kan gi konkrete tilbakemeldinger 
bruker det — og at de bruker det konsistent. Nærstudier av de fem lærerne 
som fikk score 4 i norsk viste for eksempel at disse fem ga høykvalitets- 
tilbakemeldinger på mange og høyst ulike måter. Det som var felles, var 
at de brukte dem konsistent og på tvers av situasjoner, og at de ofte kom- 
binerte de konkrete og spesifikke tilbakemeldingene (score 4) med mer 
vage og generelle tilbakemeldinger (score 2) for å skape en skjønnsbasert 
balanse og flyt i kommunikasjonen med elevene (Dåsvatn, 2016). 

Det er positivt at norske lærere på ungdomstrinnet gir oppmun- 
trende og generelle tilbakemeldinger. Det er imidlertid grunn til å være 
bekymret over at så få av de observerte lærerne hadde et repertoar hvor 

de kombinerte tilbakemeldinger som «Fint» og «Bra jobbet!» med spesi- 
fikke og konkrete tilbakemeldinger anvisninger som kunne hjelpe elvene 
i deres videre arbeid. Dette eksemplet viser derfor at det fremdeles er en 
vei å ga for at norske lærere kan legge bedre til rette for de målene som 
både policy og forskning peker på som god vurderingspraksis. Funnene 
fra LISA-prosjektet viser også at det fortsatt er et stykke arbeid som må 
gjøres før kvaliteten på tilbakemeldinger til elever for å fremme læring 
blir en del av skolenes arbeid med vurderingspraksis som del av en felles 
skoleutvikling. 


Konklusjon 


Vi startet dette kapittelet ved å sammenstille sider av læreres undervis- 
ningspraksis og vurderingspraksis. Vi har pekt på at disse to sidene ved 
læreres arbeid ikke alltid har blitt kategorisert på en integrert måte, men 
at det har skjedd en endring innen både policy- og forskningsfelt som 
har gått i retning av å se deler av vurderingsarbeidet som en kvalitet ved 
læreres undervisningspraksis. 

Som nevnt har de nasjonale satsingene rundt vurderingsarbeid i skolen 
satt som mål å gjøre læringsfremmende vurderingspraksis til et systema- 
tisk arbeid som også knyttes bedre til læreplanarbeid som en del av en 
kollektiv skoleutvikling. Utdanningsdirektoratets rapportering om erfa- 
ringer fra satsingen Vurdering for læring understreker dette kollektive 
aspektet ved vurderingsarbeid. Ikke minst framheves det at mangel på 
forskningsbasert kunnskap om ulike sider av dette arbeidet kan føre til at 
vurderingspraksis forenkles og reduseres pa instrumentelt vis, som i liten 
grad bidrar til reflektert praksis og læring for lærere (Utdanningsdirek- 
toratet, 2019). Dette kapittelet har vist hvordan to ulike forskningsdesign 
gir komplementerende måter å studere slik praksis, spesielt når det gjel- 
der å forstå hva som kjennetegner en læringsfremmende vurderingsprak- 
sis som en integrert del av læreres undervisningspraksis. Vi har spesielt 
trukket fram eksempler når det gjelder hvordan lærere gir fortløpende 
skriftlige og muntlige tilbakemeldinger i fagene norsk og matematikk. 

TALIS-undersøkelsen skiller på noen måter mellom undervisnings- 
praksis og vurderingspraksis, men har også elementer som knytter disse 

sammen, slik vi har vist. TALIS sier lite om kvaliteten pa tilbakemeldin- 
ger lerere gir sine elever, men lar oss undersoke hyppigheten av tilba- 
kemeldinger knyttet til læreres konkrete undervisningsfag og klasser. 
LISA-prosjektet har hatt som mål å undersøke både hyppighet og kvalitet 
på tilbakemeldinger i observerte klasserom, og kan dermed utfylle rom i 
kunnskapsfeltet om hva som kjennetegner læreres vurderingspraksis på 
ungdomstrinnet i Norge. 

Funn fra TALIS 2018 viser at det har skjedd en forbedring ved flere 
sider av læreres vurderingspraksis siden TALIS 2013. Vi har imidlertid 
pekt på at det er noen forskjeller mellom læreres selvrapporteringer om 
vurderingsformer i norsk og matematikk i TALIS-materialet. Dette gjel- 
der spesielt muntlig faglig feedback, der det er en høyere andel lærere som 
underviser i norsk som observerer hvordan elevene jobber med bestemte 
oppgaver og gir dem tilbakemelding på det de gjør. Slik umiddelbar til- 
bakemelding kan være en viktig korreksjon eller pekepinn på om elevene 
er på «feil spor» i forhold til læringsmålet. 

Det norske tillegget til TALIS-undersøkelsen viser også at det kunne 
vært langt flere lærere som sjekket at tilbakemeldinger de gir på skriftlige 
oppgaver blir forstått av elevene. Dette gjelder spesielt i matematikkfaget, 
selv om vi har påpekt at det kan være noen naturlige forskjeller mellom 
disse to fagene når det gjelder hvilke didaktiske valg lærere tar. Funn fra 
LISA-prosjektet indikerer at det innen begge fag er forholdsvis lav kvali- 
tet på tilbakemeldingene, når disse vurderes av forskere som observerer 
etter gitte kriterier basert på oppdatert forskningsbasert kunnskap. LISA- 
eksemplet som er tatt med her viser også at det er ganske få lærere som 
står for en stor del av de tilbakemeldinger som har høy kvalitet. Dette 
indikerer at det er stort potensiale for å jobbe kollektivt videre med dette 
tema både i den første lærerutdanningen og som del av en godt ledet livs- 
lang læring for lærere. 

